
Prefaţă 

Cine nu cunoaşte însemnătatea fără seamăn a Celor cinci 
cuvântări despre Dumnezeu ale Sfântului Grigorie de Nazianz, 
supranumit şi Teologul? Mai este oare nevoie să vorbim de 
nepreţuita lor valoare, când lumina Sfintei Treimi străluceşte 
atât de puternic în fiecare din ele? Când veacuri de-a rândul au 
rămas uimite de puterea raţiunii, de ascuţişul argumentării, de 
greutatea zdrobitoare a dovezilor, răpite de căldura inimii şi 
fermecate de via culoare a tablourilor din aceste cuvântări? 

Nu este nevoie, fireşte, nu este nevoie, şi de aceea nici noi 
nu vom face-o. 

Multe sunt aşadar însuşirile acestor cuvântări şi nepreţuită 
valoarea lor. Dar grele, fără pereche de grele, sunt problemele pe 
care le ridică aproape la fiecare cuvânt, traducerea acestor 
cuvântări. 

Fraza Sfântului Grigorie de Nazianz este oglinda 
credincioasă a sufletului său, Aici devine scurtă, eliptică, 
strângând mintea în lanţurile celei mai înalte logici, aici ea se 
desfăşoară în largi perioade, ca faldurile unui veşmânt de 
sărbătoare ale artei cuvântării, aici ia forma simplă, firească, 
obişnuită, a unei convorbiri calde, prieteneşti, familiare, aici 
devine strânsă, ascuţită ca o floretă, tăioasă ca o sabie 
necruţătoare culcând la pământ toate amarnicele înjghebări 
logice ale ereticilor şi duşmanilor Sfintei Treimi. 

Am căutat să păstrăm, pe cât ne-a fost cu putinţă, această 
frază aşa cum este ea. Am păstrat-o în măsura în care ne-a 
îngăduit limba română. Multe, fireşte, au fost locurile unde a 
trebuit să călcăm peste concizia greacă, pentru claritatea pe care 
ne-o cere româna. Dar, în cele mai multe locuri, avem 
convingerea că am izbutit să redăm înalte însuşiri stilistice ale 
acestor cuvântări. 

N-am avut în faţă decât textul grec al ediţiei Migne şi cel 
editat de Arthur James Mason, The five theological orations of 
Gregory of Nazianzus, Cambridge 1889. 

Nicio traducere străină nu ne-a ajutat - în româneşte 
necunoscând noi existenţa vreuneia - de vreme ce traducerea lui 
P. Galay, Les discours theologiques, traduit avec introduction et 
notes, Editions Emmanuel Vitte, Lyon-Paris, 1942, despre a 
cărei apariţie am fost informaţi, nu am avut-o la îndemână. 

Rugăm aşadar pe cititori nici să nu pregete să citească lunga 
perioadă a câte unei fraze, nici să nu se încrunte la concizia 
logică a unor fragmente de propoziţii şi fraze. 

Aceste însuşiri sunt însăşi oglinda sufletului năvalnic şi 
totuşi nespus de luminat al Sfântului Grigorie. 

Odată primite aceste lămuriri, rugăm pe cititor să primească 
anticipata noastră recunoştinţă pentru orice critică ştiinţifică, cu 
asigurarea că, la o nouă ediţie, vom ţine seamă de toate 
sugestiile. Aceasta, cu atât mai mult, cu cât, într-o lucrare unde 
se vorbeşte despre neasemănata şi necuprinsa lumină a 
Dumnezeirii, n-am putea şi nici nu vrem să ne lipsim de orice 
lumină adevărată, ca lumina să fie cuprinsă astfel prin cât mai 
multă lumină. 

Autorii 



Introducere 

O scurtă privire biografică 

Sfântul Grigorie de Nazianz, supranumit Teologul, s-a 
născut în jurul anului 330, în Arianz, aproape de orăşelul 
Nazianz din sudul Capadociei. Tatăl său era păgân şi făcea parte 
din secta iudaică a ipsistarienilor (adoratorii Celui Prea înalt). Se 
numea tot Grigorie şi s-a botezat, sub îndemnul pioasei sale 
soţii, Nonna, în 325. în 329 a fost ales episcop de Nazianz. 
Cultura profană şi-a făcut-o în Cezareea Capadociei, unde are de 
coleg pe Sf. Vasile. A studiat apoi în Cezareea Palestinei şi în 
Alexandria Egiptului. Formarea filosofică şi-a făcut-o îndeosebi 
în Atena. Spre anul 357 revine în patrie şi se botează, iar după 
un an se retrage în singurătate, unde, alături de Sf. Vasile, 
studiază Scriptura şi Părinţii, se ocupă cu grădinăritul şi 
alcătuiesc împreună un fel de antologie a operei lui Origen, 
cunoscută sub numele de Filocalia. în 361, în ziua de Crăciun, 
este făcut preot, dar fuge la Vasile, cu care împrejurare scrie 
minunatul tratat Despre fugă sau despre preoţie. Revine însă 
pentru a aplana conflictul dintre tatăl său şi călugări, fiindcă 
aceştia îl acuzau că semnase, sub ameninţarea arienilor, 
formula de la Rimini. Mai apoi este aşezat de Sf. Vasile în 
fruntea Sazimei, ca episcop, dar nu ocupă scaunul efectiv, din 
cauza lui Antim al Tianei, care ţine oraşul ocupat milităreşte. 
După împăcarea lui Vasile cu Antim, Sf. Grigorie rămâne fără 
jurisdicţie şi revine lângă tatăl său, spre a-1 ajuta în conducerea 
Bisericii din Nazianz. După aceea, se retrage iarăşi în Seleucia, 
fiindcă vedea că nu se mai procedează la o nouă alegere pentru 
el. 

Totuşi o nouă alegere are loc. Astfel, în 379, episcopii 
ortodocşi din Tracia, îl aduc ca episcop al Constantinopolului, 
împotriva episcopului eunomian Demofil, mai ales că murise 
împăratul arian Valenţe. în Constantinopol toate Bisericile erau 
în mâna arienilor. De aceea Sf. Grigorie se aşează în casa unei 
rude, unde era şi o capelă şi de aici rosteşte Cele cinci cuvântări 
despre Dumnezeu, care aveau să-1 facă celebru, atât pe el, cât şi 
acest loc, care va fi mai apoi celebra Biserică Anastasia. Aceasta 
în 380. Dar de acum încep şi marile necazuri. Astfel, se vede 
chemat în fata tribunalului, ca instigator şi autor al tulburărilor 

sângeroase, care au avut loc între ortodocşi şi arieni, cu prilejul 
rostirii acelor cuvântări. Atacul arienilor este prevăzut de el, cum 
vedem din Cuvântarea întâia, cap. I. Un alt necaz îi vine de la 
prietenul său, Maxim, filosof cinic, venit din Egipt. Acesta, 
asigurându-se de asentimentul lui Petru al Alexandriei, vrea să 
ia locul Sfântului Grigorie, dar este surprins de ortodocşi chiar 
în noapte când era consacrat episcop. Şi acum are loc un 
conflict. Pentru toate acestea, Sf. Grigorie se hotărăşte să 
părăsească oraşul, dar este împiedicat, poporul vociferând, cum 
ne informează el în Carmen de vita sua, vers. 1100: „Dacă pleci, 
tu iei cu tine Treimea" (Vezi Cayre, Precis de Patrologie, I, 406, 
nota 3). Cu venirea lui Teodosie împăratul, Bisericile trec în 
mâna ortodocşilor. Sf. Grigorie conduce mai departe Biserica 
Constantinopolitană şi refuză să fie înscăunat, mai înainte de a 
fi ales aici în mod canonic. Alegerea lui canonică are loc la 
Sinodul al II-lea ecumenic, în 381, pe care îl prezidează după 
moartea lui Meletie al Antiohiei. Are însă neplăceri, din cauza 
punctului său de vedere asupra succesorului lui Meletie, unii 
episcopi din Egipt şi Macedonia punând la îndoială alegerea 
canonică a lui Grigorie. De aceea, în iulie 381, îşi dă demisia şi 
se retrage la Arianz, unde se ocupă cu scrisul. Moare în 389 
(Vezi La Voce dei Padri, II, 305 şi urmare; P. Godet, Gregoire de 
Nazianze (Saint), Dictionnaire de Theologie Catholique, VI, 2, col. 
1839-1841). 

Momentul istorico-dogmatic al celor cinci cuvântări 

Cele cinci cuvântări despre Dumnezeu ale Sfântului Grigorie 
de Nazianz sunt rezultatul unor uriaşe frământări teologice în 
jurul dogmei Sfintei Treimi, frământări care fac obiectul 
principal al primelor două sinoade ecumenice. 

Ereziile de mare răsunet în secolul Sfântului Grigorie de 
Nazianz şi combătute de el în cuvântările despre Dumnezeu, 
sunt două: arianismul şi pnevmatomahismul. Tot aici mai 
aminteşte şi de sabelianism. 

Doctrina ariano-eunomiană se îndrepta în special împotriva 
Dumnezeirii Fiului. Ea se reduce la următoarele: Dumnezeu este 
unic, nenăscut, veşnic, fără început. El nusieşi comunică fiinţa, 
fiindcă ar însemna că este compus, muabil, divizibil, corporal şi 
prin aceasta nu ar mai fi nenăscut (agennitos). Toate expresiile 
care presupun o comunicare sau generare, precum termenul 
purcedere (provo li), parte deofiinţă (meros homousion), făclie din 

făclie (lyhnon apo lyhnu), trebuie condamnate. Tot ce este în 
afară de Dumnezeu, este creat de El din nimic, prin voia Lui. 
Pentru a crea lumea, Dumnezeu a creat mai întâi o fiinţă 
superioară, pe Logosul, care este intrumentul creaţiei şi 
intermediarul între Dumnezeu şi lume. Crearea Lui a avut loc 
înainte de crearea propriu-zisă şi înainte de timp, sau, cum cu 
ironie spune Sfântul Grigorie, în timpul din afară de timp 
(ahronos, pro eonon); nu este însă etern sau împreună etern 
(aidios sau synaidios). El este creat din nimic (ex uc onton 
gegone); nu este din substanţa lui Dumnezeu, dar există prin 
voia lui Dumnezeu. Este un fiu adoptiv al lui Dumnezeu (cată 
harin). Creatură, Logosul este supus lui Dumnezeu; nu cunoaşte 
pe Dumnezeu şi nu se cunoaşte pe Sine decât în mod imperfect; 
este supus schimbării (treptos). Impecabilitatea Lui este datorită 
efortului liberei Sale voinţe. Logosul este însă o creatură perfectă 
(ctisma tu theu telion) (Vezi J. Tixeront, Histoire des dogmes 
dans l'antiquite chretienne, II, IX-eme edit. Paris 1931, pag. 24- 
26. Vezi Cardinal Hergenroether, Hist. de l'Eglise, II, pag. 23-24). 

în ce priveşte doctrina specific eunomiană (eunomienii sau 
anomeii sau exucontienii sau eterusiaştii) , ea se reduce la 
următoarele: „esenţa creştinismului constă în întregime în 
cultura spiritului şi în cunoaşterea teoretică a lucrurilor 
dumnezeieşti. Natura lui Dumnezeu era deplin accesibilă 
omului. Calitatea de nenăscut a Tatălui, ei o concepeau ca 
simplitatea absolută, ca esenţa Dumnezeirii; refuzau să atribuie 
Fiului Dumnezeirea, pentru faptul că era născut; naşterea Lui 
eternă le părea un contra-sens şi toată deosebirea care o puneau 
ei între Fiul şi creaturi este că Tatăl a născut pe Fiul în mod 
nemediat, şi pe creaturi în mod mediat. Eunomie, confundând 
caracterele distinctive ale celor două persoane, concludea, din 
deosebirea persoanelor, inegalitatea lor de esenţă şi 
neasemănarea lor şi arunca deodată şi pe homousios şi pe 
homoiusios" (Hergenroether, op. cit., pag. 64). 

Pnevmatomahii sau macedonianii sau maratonianii învăţau 
că Sfântul Duh era mai mic şi decât Tatăl şi decât Fiul. Erau 
dispuşi să recunoască Dumnezeirea Fiului, dar nu şi pe cea a 
Duhului. Susţineau că Sf. Duh îşi primise fiinţa prin Fiul şi 
concludeau că El era o creatură a Fiului, şi nu de la Tatăl; îl 
numeau Dumnezeu nescripturistic şi un slujitor. Sofismele pe 
care le puneau în valoare în această privinţă, sunt expuse de Sf. 
Grigorie în Cuvântarea a cincea (Vezi Hergenroether, op. cit., pag. 
100). 

în ce priveşte sabelianismul, el este „teoria modalistă a lui 
Sabelie, dusă până la extrema opusă arianismului. Sabelie 
tindea la fuziunea personelor în Treime (synairesis); arianismul 
tindea la separarea Lor (diairesis): Sabelie nega distincţia 
persoanelor; Arie stabilea o separaţie între ele, care mergea până 
la distrugerea egalităţii de esenţă" (Hergenroether, op. cit., pag. 
22). 

Pentru încadrarea doctrinei trinitare a Sfântului Grigorie de 
Nazianz în doctrina trinitară a Capadocienilor şi raportarea ei la 
cea occidentală, să se vadă bibliografia dată de Philip Haueser, 
Des hi. Bischofs Gregor von Nazianz Reden aus dem griechischen 
uebersetzt (1-20), Bibliothek der Kirchenvater, Munchen, 1928, 
partea introductivă. 

O analiză sumară a celor cinci 
cuvântări despre Dumnezeu 

Pentru o urmărire mai uşoară a firului fiecărei cuvântări, 
găsesc potrivit şi necesar să redau pe scurt cuprinsul fiecărei 
cuvântări, în tot ce are ea mai esenţial. 

a. Cuvântarea întâia despre Dumnezeu, intitulată „Către sau 
împotriva eunomienilor înainte cuvântare", este prefaţa 
următoarelor patru cuvântări. De aceea ea nu tratează probleme 
de ordin dogmatic, ci anumite principii de ordin general. Trei 
sunt, în general, ideile propuse aici: problema abuzului cu 
puterile raţiunii şi zădărnirea tot mai mult a acestor puteri când 
apucă pe drumul retoricei sofistice, problema teologului creştin 
şi problema temelor mai practic şi mai cu folos de tratat de 
teologul creştin. 

Greşeala fundamentală a eunomienilor, spune Sf. Grigorie 
de Nazianz, şi de aici şi erezia lor, venea din faptul că tratau 
Teologia pe calea raţionamentelor subtile, prin sofisme, acordând 
raţiunii puteri nelimitate şi neglijând un fapt fundamental: 
întregirea şi verificarea datelor raţiunii cu ajutorul credinţei. 
Limitându-se la raţionamente numai, ei vorbeau despre 
Dumnezeu ca despre oricare alt lucru, Teologia fiind astfel 
redusă, de aceşti saltimbanci ai logicei, la o nemernică alcătuire 
retorică. Lucrul era, desigur, inevitabil, de vreme ce nu era 
lămurită problema teologului creştin. Această problemă era 
lămurită acum de Sf. Grigorie de Nazianz şi foloasele sunt 
evindente pentru toată lumea. Vorbirea despre Dumnezeu este 
lucru greu şi înalt; nu oricine poate filosofa despre Dumnezeu şi 

nici oricând şi nici orice. Despre Dumnezeu poate filosofa numai 
cel care, mai înainte de aceasta, s-a curăţit şi trupeşte şi 
sufleteşte: trupeşte, prin adormirea simţurilor, prin apatie; 
sufleteşte, prin ridicarea cu mintea la Dumnezeu, prin 
contemplaţie, fiindcă cel care nu este curat trupeşte şi sufleteşte, 
nu se poate apropia de Dumnezeu, care este puritatea cea 
desăvârşită, după cum un ochi bolnav nu poate să privească 
drept razele soarelui; nu se poate filosofa despre Dumnezeu 
oricând, ci numai atunci când avem desăvârşită linişte 
sufletească, când ne dă răgaz lutul şi când mintea scapă de 
fanteziile şi nălucirile înşelătoare şi obositoare; se cade apoi să 
de vorbească numai despre acele probleme care într-adevăr pot fi 
abordate şi numai în măsura în care poate să ajungă la ele firea 
şi puterea de înţelegere a ascultătorilor. Şi cum Dumnezeu în 
Sine este imposibil de a fi cuprins cu mintea, să nu forţăm 
priceperea, ci să se filosofeze numai între hotarele minţii 
omeneşti, vorbindu-se tainic despre cele tainice şi cu sfinţenie 
despre cele sfinte. Totul să se facă cu evlavie şi ţinându-se 
seamă că una dintre denumirile lui Dumnezeu este cea de 
Cuvântul şi deci să nu se vorbească mai mult decât îl place 
Cuvântului. Lucrul acesta să fie ca o lege pentru teologul 
creştin. Dacă aşa deci este lucrul, atunci este şi mai potrivit şi 
mai folositor ca teologul şi oratorul creştin să trateze cu 
precădere despre problemele de ordin practic, despre virtuţile 
creştine. Şi dacă cuvântul îi dă zor, zbătându-se în el ca în 
durerile naşterii, atunci să apere credinţa adevărată, combătând 
greşitele învăţături ale filosofilor păgâni, sau, dacă vrea ca 
subiectele discuţiilor să le ia din însăşi învăţătura creştină, 
atunci să vorbească despre lume sau despre lumi, despre 
materie, despre suflet, despre naturile spirituale, despre învierea 
morţilor, despre recompense şi pedepse, despre patimile 
Mântuitorului, adică despre aceste lucruri în care de izbuteşti, 
nu eşti fără de folos, iar dacă greşeşti, nu este mare primejdia. 

b. Cuvântarea a doua despre Dumnezeu tratează despre 
Dumnezeire în general şi poate fi împărţită în două: o parte de la 
cap. I-XIV şi alta de la cap. XV la sfârşit. 

Prima parte pune problema imposibilităţii noastre de a 
cuprinde cu mintea pe Dumnezeu. Pornind de la convorbirea 
dintre Dumnezeu şi Moisi pe Muntele Sinai, când primeşte cele 
două table ale legii, Sfântul Grigorie, prin o frumoasă compara- 
ţie, se urcă cu mintea sus pe munte şi pătrunde înlăuntrul 
norului, chemând să vină cu sine numai pe cei cu desăvârşire 

curaţi. în acelaşi timp face remarca că cele două table erau 
scrise pe ambele părţi: pe partea ascunsă pentru cei curaţi, iar 
pe partea vizibilă, pentru cei care nu sunt în stare să se urce pe 
munte, rămânând jos şi în afară de nor. 

Urcat pe munte şi intrat în nor, cu gândul de a înţelege cu 
mintea pe Dumnezeu, adică intrat în afara materiei şi recules în 
sine, Sf. Grigorie spune că nu a fost în stare să vadă altceva, 
decât numai cele dinapoia lui Dumnzeu şi aceasta sub 
oblăduirea lui Dumnezeu Cuvântul, fiindcă prima şi preacurata 
natură a Dumnezeirii, cunoscută numai de Treime, adică de Ea 
însăşi, a rămas ascunsă în nor şi înlăuntrul primei catapetesme. 
Natura în sine a Dumnezeirii nu poate fi înţeleasă, de altfel, nici 
chiar de naturile spirituale, de îngeri, cu toate că sunt în 
vecinătatea lui Dumnezeu şi luminate direct de întreaga Lui 
lumină. însuşirile sau atributele lui Dumnezeu nu privesc 
natura Lui în sine; ele nu pot fi desprinse de imaginile sensibile. 
Noţiunile de: duh, foc, lumină, iubire, înţelepciune, dreptate, 
minte, cuvânt, date de noi Dumnezeirii sau primei naturi, nu pot 
fi concepute în afara materiei. Nu poate fi conceput un duh, care 
să nu se mişte şi să nu se risipească, sau un foc fără materie şi 
fără culoare, sau o lumină care să nu se propage prin 
intermediul aerului, etc. Oricât s-ar trudi deci mintea, cu toate 
că este înrudită cu Dumnezeu şi din natură aprinsă de dorul 
cunoaşterii Lui, nu va putea niciodată să se apropie şi să 
cunoască natura dumnezeiască în sine. Şi chiar dacă s-ar 
apropia puţin, ea nu va fi în stare să estimeze pe Dumnezeu, sau 
se va îngâmfa şi va cădea în păcatul şi în nenorocirea lui Lucifer. 
Oricât de înaltă ar fi cugetarea omenească, ea va rămâne veşnic 
departe de cunoaşterea în sine a naturii prime, între minte şi 
Dumnezeu stând lumea sensibilă, întunericul trupului. 
Niciodată cunoaşterea omenească nu se va putea desprinde în 
întregime de elementul sensibil al firii zidite. Şi atunci? 

Atunci mintea, împinsă de dorul nepotolit al cunoaşterii lui 
Dumnezeu, face, cum sugestiv spune Sf. Grigorie, o a doua 
plutire, lucru despre care va trata el în partea a doua a acestei 
cuvântări. Pe calea acestei plutiri secunde, omul a ajuns să ştie 
că Dumnezeu există. Atât numai. Această cunoaştere însă, 
cunoaştere aposteriorică, pe lângă că a dat omului cu mintea 
sănătoasă putinţa cunoaşterii existenţei lui Dumnezeu pe cale 
raţională, inducându-L din ordinea, din frumuseţea, din 
armonia şi din finalitatea din natură, a dus pe cei întunecaţi la 
minte la îndumnezeirea şi adorarea creaturilor, născându-se 

astfel politeismul. Cum ar putea omul să cunoască Dumnezeirea 
în Sine, lucru pe care nu l-au putut nici patriarhii, nici profeţii, 
nici înţelepţii Vechiului Testament, când el nu este în stare să se 
cunoască pe sine şi natura înconjurătoare? Pentru ilustrarea 
acestor afirmaţii, Sf. Grigorie aduce exemple, câteva capitole în 
şir, cristalizând, în câteva pagini numai, cea mai precisă probă 
raţională a existenţei lui Dumnezeu: proba cosmologico-teologi- 
că. în sfârşit, cuvântarea sfârşeşte cu o consideraţie asupra 
naturilor spirituale, care şi ele ne rămân necunoscute. 

în felul acesta, Sf. Grigorie surpă doctrina eunomienilor, în 
socotinţa lor că natura dumnezeiască este deplin accesibilă 
cunoaşterii omului. 

într-un cuvânt, Dumnezeu în Sine nu poate fi cuprins de 
mintea omenească. Teologia afirmativă nu poate să se desprindă 
de imaginile şi de atributele firii sensibile. Preţ mai mare are 
teologia negativă. Aceasta este rezultatul primei plutiri a minţii 
omeneşti. Cunoaşterea lui Dumnezeu pe cale naturală, prin a 
doua plutire a minţii omeneşti, este o cunoaştere numai a 
existenţei lui Dumnezeu. Ceea ce ne spune mintea cu precizie 
este că Dumnezeu există. Ce este Dumnezeu în Sine, nu au 
ajuns să cunoască nici îngerii. Dumnezeirea în Sine este 
cunoscută numai de Ea însăşi: de Treime. 

c. Cuvântarea a treia despre Dumnezeu este consacrată 
apărării Dumnezeirii Fiului, îndeosebi atacată de ariano-euno- 
mieni. Şi ea poate fi împărţită în două: o parte de la cap. I-XVI şi 
alta de la cap. XVII-XXI. 

Prima parte. Prima chestiune lămurită aici este că unicitatea 
Dumnezeirii nu include cu necesitate existenţa unei singure 
persoane în Dumnezeire; că pluralitatea persoanelor nu duce la 
truncherea Dumnezeirii şi nici la o pluralitate de puteri de sine 
stătătoare şi fără relaţie. La început Unime, apoi Doime, 
Dumnezeirea s-a oprit la Treime, egalitatea de natură, 
conglăsuirea şi identitatea de mişcare a Celor din Treime 
făcându-I să conveargă spre Unime, Tatăl fiind în afară de timp 
şi în mod necorporal, Fiul născut şi Sf. Duh purces. 

întrebarea pusă de eunomieni era: când a avut loc acest 
proces în sânul Treimii? Iar răspunsul este simplu: a avut loc 
când era Tatăl, adică în afară de ideea de timp, fiindcă nu era un 
timp când nu era Tatăl. în ce priveşte naşterea Fiului, El S-a 
născut când nu S-a născut Tatăl, iar Sf. Duh a purces când nu a 
purces Fiul. Acest proces s-a produs deci „dincolo de când". 

Afirmaţia aceasta ducea însă la o altă obiecţie: dacă Cei trei 
care compun Treimea sunt veşnici deopotrivă, cum de nu se 
spune că şi Fiul şi Sf. Duh sunt fără de început? Răspunsul: 
Fiul şi Sf. Duh nu sunt fără de început, fiindcă au principiu pe 
Tatăl din care sunt, chiar dacă nu au existat la un timp după El. 
Fiul şi Sf. Duh deşi veşnici, nu sunt fără de început după cauza 
Lor; Ei nu sunt fără de început cât timp se raportează la Tatăl, 
ca la principiul Lor. Aici cauza nu este mai veche decât cauzatul, 
după cum soarele nu este mai vechi decât raza lui. 

La obiecţia, în ce fel a născut Tatăl pe Fiul prin o naşterea 
nesupusă pătimirii, Sf. Grigorie răspunde: a născut fără 
pătimire, fiindcă este o naştere în mod necorporal; fiindcă Cel 
care are o natură deosebită, are şi naşterea deosebită. Dar 
obiectau eunomienii, termenii „a născut" şi „S-a născut" nu pot 
fi desprinşi de ideea de „început de naştere". Răspunsul: ideea 
de timp, înclusă în faptul naşterii Fiului, se datorează 
obişnuinţei de exprimare a Scripturii, care de multe ori exprimă, 
contrar ideii de timp, ideile exprimate prin noţiuni temporale. 

O altă obiecţie ridicată de eunomieni era că ei vroiau să ştie 
dacă Tatăl a născut pe Fiul din proprie voinţă, adică necon- 
strâns. Le plăcea să creadă că Fiul este născut din voinţa 
Tatălui, nu din esenţa Tatălui, sub aparenţa că vor să elimine 
ideea de pătimire din naşterea divină. în realitate, ei nu vreau să 
vadă pe Fiul deofiinţă cu Tatăl. Sf. Grigorie răspunde însă că aşa 
s-ar putea spune că şi Dumnezeu Tatăl este un fapt al voinţei. 
Dar cine L-a forţat să existe şi anume nu să existe ca o fiinţă 
oarecare, ci să fie chiar Dumnezeu? 

Eunomienii, ca arienii în general, învăţau că Fiul este o 
creatură, fie ea cea mai prestanţă. De aceea întrebau: „Cum S-a 
născut Fiul?" Răspunsul este simplu, deşi indirect: răspundeţi 
mai întâi voi cum a fost creat Fiul, dacă cumva a fost creat, 
fiindcă trebuie să ştiu şi eu cum a fost creată fiinţa aceasta cea 
mai prestanţă dintre toate? Şi răspunde tot sfântul nostru: nu 
trebuie să căutăm să înţelegem cu mintea naşterea Fiului lui 
Dumnezeu, noi care nu suntem în stare să ne înţelegem nici 
propria noastră naştere. Nu înseamnă că dacă nu putem înţelege 
cu mintea un lucru, urmează de aceea să-1 ştergem din catalogul 
existenţelor. Să ştim numai că Fiul S-a născut. Cum S-a născut 
ştie numai Tatăl care L-a născut şi Fiul care S-a născut. 

O altă obiecţie a eunomienilor era aceasta: să admitem că 
Fiul este veşnic şi fără de început în Sine şi după naştere în 
afară de timp. Exista El însă în momentul când a fost făcut? Şi 

aici acelaşi răspuns precis: întrebarea aceasta se potriveşte cu 
noi, care în parte existam în coapsa străbunilor şi în parte 
ne-am născut. în cazul Fiului, naşterea îi coincide cu existenţa. 
O astfel de întrebare se potriveşte numai cu existenţele în timp. 

La obiecţia că „nenăscutul" şi „născutul" nu sunt unul şi 
acelaşi lucru, Sf. Grigorie răspunde: ideea de „nenăscut" şi 
„născut" nu se referă la fiinţa în sine a lui Dumnezeu, cu alte 
cuvinte nu se introduce prin aceasta o deosebire substanţială, 
de natură, între Tatăl şi Fiul, cum le plăcea eunomienilor, prin 
această obiecţie vrând ei să arunce pe Fiul din Dumnezeire, ci 
sunt două proprietăţi particulare, una a Tatălui şi alta a Fiului. 
Deci numai în acest sens „nenăscutul" şi „născutul" nu sunt 
unul şi acelaşi lucru. Dacă însă prin aceste noţiuni se înţelege 
„cel necreat" şi „cel creat", atunci de acord, fiindcă nu este unul 
şi acelaşi lucru. Născătorul şi născutul trebuie, cu necesitate, să 
fie una şi aceeaşi. Lucrul acesta îl cere şi îl implică natura 
însăşi. Un exemplu: Adam nu s-a născut, dar aceasta nu-1 
împiedică să fie om. Şi nu înseamnă, pentru aceasta, că numai 
Adam este om, fiindcă oameni sunt şi Set şi Abel, care s-au 
născut din el. La fel nici „nenăscutul" nu este singur Dumnezeu, 
chiar dacă această însuşire este proprie numai lui Dumnezeu 
Tatăl. 

Dar, prin o nouă împletitură silogistică şi în strânsă legătură 
cu obiecţia precedentă, eunomienii obiectau: dacă Tatăl este 
deofiinţă cu Fiul şi dacă Tatăl este „nenăscut", atunci şi Fiul este 
„nenăscut". Obiecţia este însă inutilă, fiindcă ideea de 
„nenăscut" este şi rămâne o proprietate, nu fiinţa în sine a lui 
Dumnezeu. 

Un alt argument al eunomienilor era acesta: dacă Dumnezeu 
nu a încetat să nască, naşterea este neterminată; dacă a încetat 
să nască, atunci a şi început să nască. La aceasta, Sf. Grigorie 
dă exemplul sufletului şi al naturii îngerilor, care au început să 
existe, dar nu vor înceta să existe, deşi, după logica eunomiană, 
tot ce a început să existe, trebuie să şi înceteze cândva să existe. 

Constrânşi de cuvântul Scripturii şi de multele mărturii, 
eunomienii recunoşteau, vrând-nevrând, că Fiul este Dumnezeu, 
însă pe cale de omonimie şi numai părtaş al numelui de Dumne- 
zeu, deşi nimic în Scriptură nu probează existenţa unei 
Dumnezeiri echivoce. Sf. Grigorie nu admite nici această 
concesie făcută de eunomieni şi spune: nu poate exista o 
Dumnezeire pe cale de omonimie. Tatăl şi Fiul nu pot fi numiţi 
Dumnezei, dacă nu sunt deofiinţă. Exemplul cu câinele de uscat, 

de mare şi ceresc, adus de eunomieni, pentru a dovedi 
inegalitatea de vrednicie a Tatălui şi a Fiului, nu este în sprijinul 
obiecţiei lor, fiindcă un câine de aici nu este mai mult sau mai 
puţin câine decât alt câine. 

în sfârşit, la obiecţia că Tatăl este un nume de fiinţă sau de 
energie, fie la gândul de a-I atribui toată fiinţa, şi a priva în felul 
acesta de ea pe Fiul, sau a-L face de altă natură decât cea a 
Tatălui, fie la gândul de a face pe Fiul o creatură, dacă se va 
admite că Tatăl este un nume de energie, Sf. Grigorie răspunde: 
„Tatăl nu este nici nume de fiinţă, nici nume de energie, ci un 
nume de relaţie şi de arătare cum este El faţă de Fiul şi Fiul faţă 
de Tatăl". 

în partea a doua a cuvântării, va dovedi Dumnezeirea Fiului 
cu argumente scripturistice, combătând toate întâmpinările 
luate de eunomieni din Sfânta Scriptură. Astfel, enumerând 
toate locurile din care ar reieşi nedumnezeirea Fiului, îndeamnă 
cu evlavie pe adversari: vorbele mai înalte, atribuie-le 
Dumnezeirii şi naturi mai presus de patimi şi corp, iar vorbele 
mai umile, atribuie-le firii omeneşti a Celui care S-a întrupat 
pentru tine, spre a te ridica pe tine la Dumnezeu şi spre a te face 
să fii mai înalt şi să nu te mai opreşti la cele văzute şi la 
mărginitele socotinţe ale raţiunii tale, cu tine târâtoare de 
pământ. Să nu înlăturăm credinţa, fiindcă „ea este desăvârşirea 
raţiunii noastre". Fără credinţă nu există înţelegere desăvârşită: 
să credem deci, dacă vrem să înţelegem. 

d. Cuvântarea a patra despre Dumnezeu este o continuare la 
cea de-a treia. Şi ea tratează deci tot despre Dumnezeirea Fiului, 
anume răspunzând pe scurt la fiecare întâmpinare a euno- 
mienilor în legătură cu aceasta. Era necesar de făcut acest 
lucru, fiindcă în cuvântarea a treia doar îl enunţase, din pricină, 
cum se scuză el, că îl zorea mersul cuvântării. Aceste împotriviri 
erau bazate pe textele scripturistice care par că cuprind 
denumiri şi situaţii umile cu privire la Fiul, deci lucruri care nu 
pot fi spuse despre Dumnezeu. 

Şi această cuvântare poate fi împărţită, la rându-i, în două: 
o parte de la cap. II-XVI, iar alta de la cap. XVII-XXI. 

Partea întâia înfăţişează cele zece obiecţii scripturistice 
aduse de eunomieni împotriva Dumnezeirii Fiului şi răspun- 
surile la aceste obiecţii. Partea a doua tratează despre 
denumirile în general ale Dumnezeirii (cap. XVII-XIX) şi despre 
denumirile Fiului în special, cu documentare scripturistică (cap. 
XX-XXI). 

14 



Prima parte. Prima obiecţie a eunomienilor este bazată pe 
citatul scripturistic: „Domnul m-a zidit început căilor Lui, spre 
lucrurile Lui". Aici este vorba de personificarea înţelepciunii lui 
Dumnezeu, deci de Fiul lui Dumnezeu. Scriptura însăşi spune, 
obiectau eunomienii, că Fiul este zidit, deci este o creatură. Şi 
tot în Scriptură este şi expresia „mă naşte", tot în legătură cu 
Fiul. La aceasta, Sf. Grigorie face distincţia: expresia „m-a zidit" 
este spusă împreună cu cauza ei: ca să fie înţelepciunea început 
căilor Lui, spre lucrurile Lui, adică spre adevăr şi judecată, 
pentru care lucru înţelepciunea a fost unsă cu Dumnezeirea; 
expresia „mă naşte" este spusă fără cauza ei, în afară de cauză: 
deci ce se spune în legătură cu cauza, lucrul acesta să-1 
atribuim naturii omeneşti a Fiului, iar ce se spune fără 
menţionarea cauzei, s-o atribuim Dumnezeirii Lui. „M-a zidit" se 
referă la umanitatea Fiului, iar „mă naşte" se referă la 
Dumnezeirea Lui. 

A doua obiecţie era că Scriptura numeşte pe Fiul „rob". 
Robia de aici însă, răspunde Sf. Grigorie, s-a făcut pentru 
mântuirea oamenilor. Nimic nu este mai mare decât această 
umilinţă, prin care un om s-a unit cu Dumnezeu, făcându-se 
astfel Dumnezeu. Aici este deci vorba de iconomia întrupării 
Fiului. 

Un loc mult preţuit de eunomieni, pentru a arăta, pe cale 
scripturistică, că Cel numit de noi Fiu al lui Dumnezeu este o 
creatură, este acela, sau sunt lucrurile acelea de unde ar reieşi 
că împărăţia Fiului lui Dumnezeu ar avea sfârşit, El împărăţind 
până la supunerea vrăjmaşilor. Sf. Grigorie răspunde: toată 
greşeala vine de acolo că eunomienii, deşi ştiau din Scriptură că 
împărăţia Lui nu va avea sfârşit, nu înţelegeau sensul expresiei 
„până când", care deşi stabileşte un timp, nu se opune, nu 
exclude totuşi ideea de continuitate, de viitor. Totul se făcea din 
pricină că nu se ştia înţelesurile cuvintelor, ca de altfel şi în 
expresiile de mai sus. 

O altă obiecţie împotriva Dumnezeirii Fiului o aduceau 
eunomienii de acolo din Scriptură, unde se vorbeşte de 
supunerea Fiului faţă de Tatăl. Aici, Sf. Grigorie răspunde că 
supunerea aceasta este, într-un cuvânt, îndeplinirea voinţei 
Tatălui şi ea există din partea Fiului Său, atât timp cât suntem 
noi răzvrătiţi şi neascultători, Fiul lui Dumnezeu făcândusieşi a 
Sa nesupunerea noastră până ce vom fi mântuiţi. Că El a luat 
asupra Sa toate ale noastre, afară de păcat. Şi în acelaşi chip 
trebuie înţeleasă ascultarea Lui faţă de Tatăl şi suferinţa şi 

lăcrimarea şi altele, care îl arată ca Om supus. Toate acestea, 
spune Sf. Grigorie, le-a făcut Fiul prin arta iubirii Lui de oameni, 
ca să poată şti prin ale Sale cele ale noastre. 

O a treia obiecţie, bazată pe un text scripturistic, pe care 
eunomienii puneau mare preţ, era că Scriptura însăşi spune că 
Tatăl este „mai mare" decât Fiul, iar a patra obiecţie, tot atât de 
gravă, era că Scriptura spune că Fiul însuşi numeşte pe Tatăl 
„Dumnezeu al Său". Sf. Grigorie răspunde: Scriptura nu spune 
numai că Tatăl este „mai mare" decât Fiul, dar ea spune că El 
este şi „deopotrivă" cu Fiul, încât expresia „mai mare" este spusă 
în privinţa cauzei, Tatăl fiind cauza Fiului, iar expresia „egal, 
deopotrivă, una şi aceeaşi" este spusă cu privire la natură, Tatăl 
şi Fiul fiind deofiinţă. Tatăl este „mai mare" decât Cel cugetat ca 
om, deci decât firea omenească a Fiului Său. La fel în ce priveşte 
cealaltă afirmare: Tatăl este Dumnezeul părţii omeneşti a 
Cuvântului, căci cum ar fi Dumnezeu al lui Dumnezeu, adică al 
Celui deopotrivă cu El? 

în rândul al cincilea, Sf. Grigorie numără toate cele pe care 
le ia Fiul asupra Sa: viaţa, judecata, moştenirea neamurilor, etc. 
lucru din care eunomienii deduceau deopotrivă că Cel numit de 
ortodocşi Fiu al lui Dumnezeu nu este decât o creatură. Sf. 
Grigorie răspunde ca şi mai sus: toate acestea se referă la firea 
omenească a Fiului lui Dumnezeu. 

în rândul al şaselea este numărată obiecţia că puterea 
Fiului este limitată, că El nu poate să facă ceva, dacă nu vede pe 
Tatăl făcând. Aici, după o amplă expunere a sensurilor verbului 
„a putea" şi „a nu putea", arată că ele sunt multe şi determinate 
de anumite împrejurări, de care trebuie să se ţină neapărat 
seamă. în concluzie, Sf. Grigorie răspunde că Tatăl desemnează 
chipurile aceloraşi lucruri pe care le săvârşeşte Fiul, fiindcă Ei le 
fac deopotrivă, aceasta însă nu în sensul unui plagiat, nu în 
sensul asemănării lucrurilor făcute de Ei, ci în sensul egalităţii 
puterii lor de acţiune şi de săvârşire. 

în rândul al şaptelea este numărată obiecţia că voinţa Fiului 
nu este o voinţă proprie, ci supusă, ascultătoare de voinţa 
Tatălui. Răspunsul este simplu: aici nu este vorba de Cel care 
S-a coborât din cer, adică de Cuvântul, ci de partea văzută a 
Cuvântului, de Dumnezeu-Omul. 

în rândul al optulea, este numărată obiecţia în legătură cu 
textele scripturistice, în care se afirmă că numai Tatăl este 
Dumnezeu adevărat şi numai El este Dumnezeu bun. La 
aceasta, Sf. Grigorie răspunde: acolo unde este vorba de 

singurul adevărat Dumnezeu, Scriptura spune aceasta nu ca să 
excludă pe Fiul din Dumnezeire, ci ca să arate inutilitatea 
existenţei zeilor şi a politeismului păgân. în ce priveşte faptul că 
numai Dumnezeu este bun, aici Sf. Grigorie remarcă just că 
Mântuitorul opune acest lucru legiuitorului care-L ispitea şi care 
îi atribuia bunătatea ca unui om, nu ca unui Dumnezeu. 

în rândul al nouălea, este pusă obiecţia că Fiul nu poate fi 
considerat Dumnezeu, de vreme ce Scriptura spune că El este 
un mijlocitor între Dumnezeu şi oameni. Răspunsul este simplu: 
mijlocirea aceasta este făcută de către Omul Iisus Hristos şi ea 
există şi acum, nu de Dumnezeu-Cuvântul, căci nu este nevoie 
şi nici natural ca Dumnezeu să mijloceasă pe lângă Dumnezeu. 

în rândul al zecelea, în sfârşit, este înfăţişată obiecţia cu 
privire la neştiinţa Fiului. Şi aici, Sf. Grigorie subliniază că Sf. 
Scriptură se referă la firea omenească a Fiului lui Dumnezeu, 
fiindcă altfel Sf. Scriptură s-ar contrazice, de vreme ce tot ea 
spune că Fiul lui Dumnezeu este înţelepciunea, Făcătorul 
veacurilor, Consumatorul şi Schimbătorul tuturor existenţelor, 
etc. Ar fi posibil să fie fără ştiinţă înţelepciunea însăşi şi să nu 
ştie ceasul din urmă Cel care a făcut veacurile? 

Partea a doua, după ce vorbeşte despre denumirile cele mai 
proprii Dumnezeirii în general, trece la denumirile Fiului în 
special, fie în legătură cu firea Lui dumnezeiască, fie în legătură 
cu firea Lui omenească. Lămuririle sunt limpezi şi la îndemâna 
oricărei înţelegeri, încât nu mai este nevoie să amintim ceva în 
legătură cu ele. 

e. Cuvântarea a cincea despre Dumnezeu este închinată 
apărării Dumnezeirii Duhului şi este îndreptată împotriva 
pnevmatomahilor. Aceştia admiteau Dumnezeirea Fiului, sau cel 
puţin erau mai moderaţi decât arienii, dar nu vroiau să audă de 
Dumnezeirea Duhului, pe care îl considereau ca pe un Dumne- 
zeu nescripturistic cu desăvârşire şi deci ca o inovaţie a 
ortodocşilor. 

Dar, pe lângă caracterul ei special, această cuvântare are şi 
un caracter general: există aici cele mai precise formulări cu 
privire la deofiinţimea ipostazelor Dumnezeirii şi cea mai precisă 
şi sumară definiţie a Sfintei Treimi. Era natural dealtfel, fiindcă 
această cuvântare este ultima şi trebuia ca unul dintre punctele 
planului ei să cuprindă o recapitulare şi o formulare sintetică a 
dogmei Sfintei Treimi. 

într-adevăr, pornind de la afirmaţia că pentru ortodocşi 
Dumnezeirea Duhului este un fapt atât de limpede, încât chiar 

de aici, de la faptul Dumnezeirii Lui va începe cuvântarea despre 
El, Sf. Grigorie defineşte Sfânta Treime drept lumina 
substanţială care este unică şi în acelaşi timp Tată, Fiu şi Duh 
(cap. III), sau cum spune el, definind scurta şi simpla Teologie a 
Treimii „înţelegând pe Fiul lumină din lumina Tatăl în lumina 
Duhul" (cap. III), subliniind astfel că homousios arată o 
identitate substanţială absolută, ca apoi să dea definiţia cea mai 
concisă şi exactă a Sfintei Treimi: „Cele trei sunt una prin 
Dumnezeirea Lor, iar Unimea trei prin proprietăţile 
(persoanelor)" (cap. IX), „Dumnezeirea fiind neîmpărţită între 
împărţiţi" (cap. XIV). 

Sfântul Duh nu trebuie aruncat din Dumnezeire, fiindcă El 
este Sfinţenia şi o Dumnezeire căreia îi lipseşte Sfinţenia este o 
Dumnezeire nedesăvârşită. 

El nu trebuie considerat nici ca un accident, adică drept o 
energie a lui Dumnezeu, fiindcă, din diferitele locuri din 
Scriptură, vedem că El acţionează ca o persoană distinctă, ca o 
substanţă care subzistă în sine, nu în altul sau prin altul. Duhul 
nu poate fi „nenăscut", fiindcă atunci două ar fi principiile în 
Dumnezeire, şi nu poate fi nici „născut", fiindcă atunci ar fi doi 
Fii şi în acelaşi timp doi fraţi. Sfântul Duh nu poate fi nici din 
Fiul, fiindcă atunci s-ar ajunge la o adevărată absurditate în 
Treime: ar exista în raport cu Tatăl, un nepot, iar în raport cu 
Fiul, un alt Fiu al lui Dumnezeu şi în acelaşi timp şi doi fraţi. 
Duhul nu poate fi decât un Dumnezeu purces din Tatăl numai. El 
nu este deci nici intermediar între „nenăscut" şi „născut" şi nici 
ceva „neutru". Cine afirmă că Duhul nu purcede numai de la 
Tatăl, acela inventează un al treilea Testament, prin care surpă 
cuvântul Evangheliei lui Hristos care spune: „Duhul cel Sfânt care 
de la Tatăl purcede". în ce priveşte natura purcederii Sfântului 
Duh, ca şi natura naşterii Fiului, sunt lucruri pe care le ştie 
numai Dumnezeu. Dumnezeirea este şi rămâne una, neîmpărţită 
între împărţiţi, chiar dacă vorbim de trei ipostasuri în Ea. 
Denumirile de: Tatăl, Fiul şi Sfântul Duh, provin din deosebirea 
de manifestare sau de relaţie reciprocă dintre ipostasurile 
dumnezeieşti, cu alte cuvinte, faptul că Unul nu S-a născut, a 
făcut ca El să fie numit Tată, faptul că Altul S-a născut, a făcut 
să fie numit Fiu şi faptul că Unul a purces, a făcut să fie numit 
Sfântul Duh, păstrându-se neamestecarea celor trei ipostasuri în 
unica natură şi vrednicie a Dumnezeirii, şi respingându-se astfel 
atât doctrina sabeliană care reduce Dumnezeirea la o singură 
persoană manifestată în afară modalistic, cât şi cea ariană, care 

18 



împărţea Treimea în trei persoane fără vreo legătură 
substanţială între ele. 

Sfântul Duh este Dumnezeu şi deofiinţă cu Tatăl şi cu Fiul, 
fiindcă unul este Dumnezeu şi una este natura cea mai presus 
de fire. Obiecţia pnevmatomahilor era că Duhul nu este nici 
Dumnezeu şi nici deofiinţă cu Tatăl şi cu Fiul. Ei admiteau 
Dumnezeirea Fiului, cum am spus, însă nu puteau înţelege cum 
se face că din unul şi acelaşi Tată Dumnezeu, Unul era fiu şi 
Altul nu şi de aici respingeau deofiinţimea Duhului. Eroarea 
provenea, între altele, de acolo că ei luau din cele de jos 
imaginea Celor de sus, adică introduceau în procesul generării 
divine procesul generării umane. La aceasta Sf. Grigorie 
răspunde cu exemple din istoria animalelor, tocmai ca să învingă 
pe adversari pe terenul lor propriu, devreme ce nu vroiau ei să se 
obosească şi să cerceteze Scriptura, care mărturiseşte limpede 
Dumnezeirea Duhului. în felul acesta, admirând adânca 
măiestrie cu care lucrează natura în cazul naşterilor animalelor, 
ajunge la concluzia că există unul şi acelaşi animal parte 
nenăscut, parte născut şi totuşi deofiinţă. Vrea, cu alte alte 
cuvinte, să dovedească că este posibil să fie deofiinţă şi 
existenţele sau fiinţele care îşi au existenţa în mod deosebit între 
ele. Şi pentru a întări şi mai mult afirmaţia, va aduce şi un 
exemplu scripturistic: Adam nu a fost născut, fiindcă el era o 
plasmă a lui Dumnezeu; Eva a fost luată din el, deci o porţiune 
din plasma lui Adam, iar Set era născut din amândoi. Plasma şi 
porţiunea de plasmă şi fiinţa născută, deşi deosebite ca nume şi 
proces genetic, sunt unul şi acelaşi lucru, deci absolut deofiinţă, 
fiindcă sunt oameni deopotrivă. Deci Tatăl şi Fiul şi Sf. Duh, deşi 
există deosebit, Ei sunt deofiinţă. Exemplele sunt strălucite şi 
pnevmatomahii nu au avut ce răspunde. învinşi în această 
obiecţie a lor, recurg la un sprijin istorico-scripturistic: anume, 
cine, fie dintre cei de demult, fie dintre cei recenţi, s-a închinat 
Duhului? Unde stă scris aceasta şi de unde a fost introdus El? 
Răspunsul Sfântului Grigorie este limpede şi el şi-1 întăreşte pe 
date scripturistice. Totuşi o altă obiecţie nu lipseşte. Anume, 
întrebau pnevmatomahii: dacă Tatăl este Dumnezeu, dacă Fiul 
este Dumnezeu, dacă Duhul este Dumnezeu, cum de nu sunt 
trei Dumnezei? Cum de nu este o poliarhie ceea ce adoră 
ortodocşii? Răspunsul Sfântului Grigorie este dat prin o 
întrebare: pnevmatomahii adorau pe Tatăl şi pe Fiul. Atunci nu 
adorau ei doi Dumnezei? Să răspundă mai întâi ei care este 
raţiunea bideismului la ei şi apoi va răspunde şi el care este 

raţiunea trideismului la ortodocşi. Totuşi, ca nu cumva 
răspunsul să pară evaziv, Sf. Grigorie răspunde: Dumnezeirea, 
după credinţa noastră, este neîmpărţită între împărţiţi. Când 
privim către Dumnezeire şi către cauza primă, atunci ni se 
înfăţişează ochilor un singur lucru; când privim însă către Cei 
din Dumnezeire, atunci trei sunt Cei pe care îi adorăm în Ea. 

O discuţie amplă este dusă însă în jurul termenului de 
homousios. Pnevmatomahii aduceau obiecţia că se numără 
împreună numai lucrurile care sunt deofiinţă, pe când cele care 
nu sunt deofiinţă se numără fiecare separat, deci fără o relaţie 
substanţială cu altele. Prin aceasta, ei vroiau să frângă 
răspunsul constrângător al Sfântului Grigorie, şi să acuze astfel 
mai temeinic pe ortodocşi că adoră totuşi trei Dumnezei. La 
aceasta, Sf. Grigorie răspunde că un număr, îndeobşte, arată 
cantitatea, nu natura lucrurilor numărate. Şi aduce exemple din 
Scriptură, arătând că aici se numără împreună şi cele care nu 
sunt deofiinţă. Dar, spuneau pnevmatomahii, nu pot fi 
numărate la un loc decât lucrurile sau fiinţele care conglăsuiesc 
şi în privinţa numelor, precum: trei oameni, trei Dumnezei, etc. 
Prin aceasta, ei vizau numirile de Tatăl, Fiul şi Sfântul Duh, care 
erau numărate în una. La aceasta, Sf. Grigorie aduce exemplul 
dat de Sf. Ioan în epistolele catolice (a se vedea observaţia din 
nota respectivă), când se numără într-un singur număr trei 
lucruri absolut deosebite între ele. Şi aduce apoi exemplul cu cei 
trei câini, deosebiţi între ei şi exemplul cu cancerul, care 
reprezintă trei entităţi deosebite, şi totuşi, şi într-un caz şi în 
altul, număraţi la un loc chiar de pnevmatomahi. în felul acesta, 
logica pnevmatomahilor ducea la absurd, fiindcă, după logica 
cea mai consecventă, se întâmpla ca unele şi aceleaşi lucruri să 
fie şi deofiinţă şi deosebite în fiinţă. Evindent deci, că 
argumentele pnevmatomahilor erau şubrede şi tendenţioase, 
dealtfel ca şi acela cu înainte numărarea şi în urmă numărarea. 
Anume, spuneau ei, înşişi ortodocşii recunosc o neegalitate 
substanţială între ipostasele Treimii, devreme ce numără întâi pe 
Tatăl, apoi pe Fiul şi numai la urmă pe Duhul, cu alte cuvinte, 
ca şi cum în ordinea numirilor ar sta natura însăşi a lucrurilor. 
Această obiecţie este însă de-a dreptul ridicolă. Aceastea au fost 
deci obiecţiile mai mult de ordin general şi în domeniul exclusiv 
al logicei lipsită de luminile credinţei. 

în partea a doua (cap. XXI -XXXI), se ocupă de răsturnarea 
obiecţiilor pnevmatomahilor că Duhul este „nescripturistic" şi 

probează aceasta fie cu modul de a se vorbi în Scriptură, fie cu 
citate scripturistice, fie cu raţiuni de ordin istorico-pedagogic. 

Va face astfel remarca, că dintre lucrurile de care vorbeşte 
Scriptura, unele nu sunt, dar se spune că sunt: de ex., după 
spusa Scripturii, Dumnezeu doarme, se mânie, merge, etc, 
lucruri care sunt însuşiri ale fiinţelor corporale. Pot fi spuse 
aceste lucruri despre natura dumnezeiască, nesupusă afectelor? 
Şi totuşi Scriptura, deşi nu sunt, spune că sunt; alte lucruri, 
deşi sunt, totuşi nu se spune că sunt: de ex., termenii 
„nenăscut", „fără de început", „nemuritor", nu sunt spuşi 
nicăieri de Scriptură şi totuşi ei sunt, anume în locurile din ea, 
care le cuprinde, dar care nu le formulează astfel; alte lucruri 
nici nu sunt şi nici nu se spune că sunt: de ex., Dumnezeirea 
rea, sferă pătrată, trecut prezent, om nealcătuit; în sfârşit, unele 
lucruri şi sunt şi se şi spune că sunt: de ex., Dumnezeu, om, 
înger, etc, şi chiar şi silogismele cu care încearcă ereticii să 
surpe Treimea. Deci: Sfântul Duh există, chiar dacă nu se 
spune. 

în rândul al doilea, este extrem de interesantă motivarea de 
ordin istorico-pedagogic, făcută de Sf. Grigorie. Astfel, după ce 
explică pedagogia divină şi blândeţea cu care s-a operat trecerea 
de la idoli la Lege şi cea de la Lege la Evanghelie, pe calea unui 
şir de suprimări făcute cu libera voie a oamenilor, arată că 
acestui exemplu îi poate fi asemănată doctrina creştină despre 
Dumnezeire în evoluţia ei în timp. Totul s-a făcut proporţional 
cu puterile primitorilor. Vechiul Testament a predicat pe Tatăl şi 
întunecat pe Fiul, fiindcă nu putea fi predicat Fiul, cât timp nu 
era limpede înţeleasă şi primită de bunăvoie învăţătura despre 
Tatăl. Nu era metodic şi nici pedagogic procedeul de a pune pe 
umerii oamenilor greutatea doctrinei despre Duhul, câtă vreme 
nu era primită Dumnezeirea Fiului. Lucrul acesta 1-a făcut Noul 
Testament. în felul acesta, prin înaintările, prin urcările şi 
progresările treptate din slavă în slavă, a ajuns ca lumina 
Treimii să strălucească în oameni după ce fuseseră parţial şi 
temeinic luminaţi în timp. Mântuitorul însuşi nu dă ucenicilor 
toate învăţăturile, fiindcă El cumpănea lucrul cu puterea lor de 
înţelegere. Şi una dintre aceste învăţături, socoteşte Sf. Grigorie, 
este şi cea despre Duhul, care acum s-a încetăţenit cu noi şi 
lucrează în lume, trimis El de Mântuitorul, ca un alt Mângâietor. 

în sfârşit, Sf. Grigorie probează Dumnezeirea Sfântului Duh 
şi cu aceasta şi faptul că El este cu desăvârşire scripturistic, 
prin o spuză de mărturii, demascând astfel cu desăvârşire reaua 

21 



credinţă a pnevmatomahilor şi şubrezenia şi ridicolul obiecţiilor 
lor. Aceasta în cap. XXIX-XXX. 

Sfânta Treime şi cu Ea Dumnezeirea este şi rămâne deci un 
lucru necuprins de mintea omenească. Comparaţiile încercate 
adesea pentru o conturare raţională a acestui mare mister sunt 
şi rămân departe de a ne apropia cu mintea de pătrunderea 
Dumnezeirii. De aceea, sfătuieşte Sfântul Grigorie, cel mai bun 
lucru de făcut în această privinţă este să lăsăm la o parte 
închipuirile şi umbrele, cu care încearcă să sondeze raţiunea 
taina Dumnezeirii şi să ne lăsăm conduşi de cugetarea mai 
evlavioasă, luând de călăuzitor pe Sfântul Duh, singurul în stare 
să ne inspire, prin luminarea minţii, prin harul credinţei, care 
trebuie să complinească datele raţiunii, ca astfel să ne închinăm 
„Tatălui şi Fiului şi Duhului Sfânt, unicei Dumnezeiri şi puteri". 

Preot Gh. T. Tilea 

Cuvântarea întâia despre Dumnezeu 1 

Cuvânt introductiv împotriva Eunomienilor 2 

I 

Cuvântarea aceasta se îndreaptă către aceia cărora le place 
să vorbească în termeni eleganţi şi subtili. Şi, că să încep cu 
Scriptura, „iată eu sunt împotriva ta trufie" 3 . Căci sunt, sunt 
într-adevăr unii, care la auzul cuvintelor noastre, simt 
mâncărime la urechi şi la limbă, ba, după câte văd eu, chiar şi la 
mână 4 , şi care se bucură de nelegiuitele vorbe zadarnice şi de 
contrazicerile ştiinţei false şi de gâlcevirile în cuvinte, ce nu duc 
la nimic de folos 5 . Căci aşa numeşte Pavel, el crainicul şi 
chezaşul cuvântării scurte 6 , ucenicul pescarilor şi dascălul, tot 
ce este de prisos şi lăturalnic în cuvântare 7 . 

Dar, ce bine ar fi, dacă oamenii aceştia de care ne ocupăm în 
cuvântarea de acum, s-ar îndeletnici puţin deopotrivă şi cu 
faptele, după cum au limba mlădioasă şi în stare să pronunţe 
cuvinte prea alese şi prea căutate! Ar fi astfel puţin şi poate mai 



1 Pe lângă lămuririle personale, notele de la cuvântări au fost făcute după: Sancti Patris 
noştri Gregorii Nazianzeni, Opera. Tomus secundus. Quo poemata omnia graece et 
latine, una cum doctissimis Nicetae, Serronii, Pselli Nonii, Eliae Cretenisis et Jacobi Billii 
comentaris et comentarios. Colniae MDCLXXXX; J.-P. Migne, Patrologiae cursus 
completus, Series graeca, XXXVI, note subpaginale şi notele din limba elină, de la 
coloana 757 şi urmare, din acelaşi volum şi după notele subpaginale din ediţia critică a 
lui Arthur James Mason, The five theological orations of Gregory of Nazianzus, 
Cambridge 1889, după al cărui text ne-am condus îndeosebi în traducerea de faţă. 

2 Cuvântarea are două titluri: unul mai scurt, „Contra eunomienilor" în care sunt arătaţi 
adversarii credinţei ortodoxe, cu care se războieşte Sfântul Grigorie, adică adepţii cei 
mai fanatici ai arianismului în descompunere, şi unul mai lung, indicând şi cuprinsul 
cuvântării - „Contra eunomienilor şi despre teologie înainte cuvântare". Alte manuscrise 
adaugă în titlu şi locul unde a fost ţinută cuvântarea (a fost rostită în Constantinopol). 
Migne are titlul mai lung, adică „Contra eunomienilor înainte cuvântare". Mason adoptă 
titlul „Către eunomieni înainte cuvântare". Este titlul cel mai indicat, justificat de altfel şi 
de începutul cuvântării. Mai există şi titlul scurt „Către eunomieni". Vezi Migne, op. cit. 
nota 11, col. 11. 

3 Ier. 50, 31. 

4 Neputând să învingă ortodoxia numai cu arta meşteşugită a raţionamentelor, 
eunomienii erau pe punctul de a recurge la convingerea cu pumnii. Vezi II Tim. 4, 3. 

5 I Tim. 6, 20; II Tim. 2, 16; I Tim. 6, 4; II Tim. 2, 14. 

6 Rom. 9, 28. 

7 I Tim. 5, 3. 



puţin sofişti şi saltimbanci de cuvinte 8 , ca să spun şi ceva de 
râs, despre un lucru vrednic de râs. 

II 
Dar, fiindcă, distrugând ei orice cale a evlaviei, se gândesc 
numai să lege şi să dezlege la probleme (aşa cum fac în teatru 
cei care prezintă poporului luptele de atleţi, dar nu luptele care 
duc la biruinţă după legile atletice, ci pe acelea care fură privirile 
neştiutorilor de astfel de lucruri şi care răpesc pe aplaudator), şi 
fiindcă trebuie ca orice piaţă să zbârnâie de cuvintele lor, ca 
orice ospăţ să fie prilej de pălăvrăgeală şi de neplăcere, ca orice 
sărbătoare şi doliu să fie: sărbătoarea nesărbătoare şi 
amestecată cu tristeţe, iar doliul mângâiat cu o nenorocire şi mai 
mare 9 , din pricina discuţiilor, şi ca orice ghineceu, hrănit cu 
simplitatea, să fie răvăşit şi floarea nevinovăţiei smulsă cu sila 
de vârtejul argumentării, ei bine! Fiindcă aşa stau lucrurile şi 
fiindcă răul a ajuns de nesuferit şi de neînfrânat şi fiindcă marea 
noastră taină e în primejdia de a ajunge o nenorocită înjghebare 
retorică 10 , haide, numai atât să ne rabde cercetătorii aceştia 11 pe 
noi mişcaţii de rărunchii părinţilor şi ale căror simţuri sunt 
spintecate, cum zice dumnezeiescul Ieremia 12 , încât să nu 
primească cu asprime cuvântarea noastră despre aceste lucruri 
şi, înfrânândusieşi puţin limba, dacă cumva pot, săsieşi plece 
urechea spre noi. Nu veţi fi păgubiţi absolut cu nimic. Căci, sau 
vom fi vorbit către urechile unor oameni care ascultă, şi în cazul 
acesta cuvântarea a dat un rod, anume folosul vostru (fiindcă cel 
care seamănă cuvântul 13 , îl seamănă în orice cugetare, dar fruct 
aduce cea bună şi roditoare), sau veţi fi plecat dispreţuind şi 
această cuvântare a noastră şi luând de aici un mai mare 
subiect de contrazicere şi de insultă împotriva noastră, ca să vă 
ospătaţi şi mai mult pe voi înşivă. 



8 Comparaţia este foarte potrivită cu împrejurarea. întocmai ca saltimbancii în circuri, 
care impresionează prin diferitele poziţii pe care le iau, prin mlădierea corpului, 
îndeosebi prin darea peste cap, eunomienii, datorită elasticităţii subtilităţilor retorice, 
alergau în sus şi în jos cu argumentarea, supleţea saltimbancilor fiind la ei 
corespunzătoare cu mlădierea şi volubilitatea limbii. Unii codici au expresia hazardişti 
jucători de jocuri de noroc, înşelători. 

9 Aici se face aluzie la Iov, pe care prietenii încercau să-l mângâie cu cuvintele grele. 
Vezi Iov 16, 2. 

10 Natural, de vreme ce se cobora misterul Sfintei Treimi la neputincioasele şi şarla- 
tanele alcătuiri ale argumentării cu subtilitate. 

11 Un dispreţuitor joc de cuvinte. 

12 Ier. 3, 19.' 

13 Mat. 13; Marc. 4, Luc. 8. 

Să nu vă miraţi dar, dacă voi rosti o cuvântare ciudată şi 
dincolo de legea voastră, care vă lăudaţi că le ştiţi pe toate şi le 
expuneţi cu foarte mare curaj şi cu nobleţe, ca să nu vă supăr, 
spunând că ştiţi şi le expuneţi pe toate cu neştiinţă şi cu 
îndrăzneală. 

III 

Nu este în puterea oricui, voi aceştia, nu este în puterea 
oricui să filosofeze despre Dumnezeu. Nu este chiar aşa de puţin 
însemnat lucrul acesta şi pe puterea celor care se târăsc pe 
pământ. Voi adăuga chiar că nu se cade a vorbi despre 
Dumnezeu în orice vreme şi nici oricui şi nici orice, ci este o 
vreme când trebuie să vorbim despre El şi cui trebuie să vorbim 
despre El şi cât trebuie să vorbim despre El. Nu este în puterea 
oricui să filosofeze despre Dumnezeu, fiindcă lucrul acesta pot 
să-1 facă cei care s-au cercetat cu de-amănuntul şi care au 
înaintat pas cu pas în calea contemplaţiei şi care, înainte de 
aceste îndeletniciri, şi-au curăţit şi sufletul şi trupul, sau care 
cel puţin se silesc să se cureţe. Căci pentru omul necurat, 
atingerea de cel curat poate nu este nici îngăduită şi nici în afară 
de primejdie 14 , după cum nici pentru o privire bolnavă nu este 
fără primejdie atingerea razei de soare. 

Când dar să filosofăm despre Dumnezeu? 

Să filosofăm atunci când ne dă răgaz lutul şi tulburarea din 
afară şi când puterea noastră călăuzitoare nu ne este răvăşită de 
închipuiri obositoare şi rătăcitoare 15 , ca de exemplu atunci când 
amestecăm litere frumoase cu litere urâte, sau mirosul plăcut al 
mirurilor, cu nămolul stătut. Căci, într-adevăr, se cade mai întâi 
să avem răgaz şi apoi să cunoaştem pe Dumnezeu şi numai când 
avem vreme prielnică 16 să judecăm dreptatea Teologiei. 

Şi cui se cade să filosofeze despre Dumnezeu? 

Se cade să filosofeze despre Dumnezeu celor care consideră 
lucrul acesta cu seriozitate şi care nu pălăvrăgesc cu plăcere şi 
despre El, ca despre oricare altul: după alergări de cai şi după 
spectacole şi după cântece şi după îmbuibarea pântecelui şi a 
celor de sub pântece şi pentru care este o parte de plăcere şi 
flecăreala despre astfel de lucruri şi eleganţa şi subtilitatea 
contrazicerilor. 



14 Aici reia, în o formă puţin schimbată, cuvintele lui Platon, Phaedon, p. 67. 

15 Adică mintea, facultatea conducătoare a omului în viaţă. Vezi Plutarh de plac. phil. 



898 E şi 903 B; Cic. De nat. deor. II, 11, 29. 

Ce lucruri se cade a fi cercetate privitor la Dumnezeu şi în ce 
măsură? 

Se cade a fi cercetate acelea la care putem ajunge noi cu 
mintea şi în măsura în care poate să ajungă la ele firea şi 
puterea ascultătorului, ca nu cumva, după cum vocile sau 
mâncările peste măsură vatămă auzul sau corpurile, sau, de vrei 
după cum poverile peste putere vatămă pe cei care merg sub ele, 
sau după cum ploile mai năpraznice vatămă pământul, tot aşa şi 
aceştia, apăsaţi şi îngreunaţi de povara argumentelor 17 , ca să zic 
aşa, să nu fie vătămaţi şi în puterea lor de înţelegere de mai 
înainte. 

IV 

Şi nu zic că nu trebuie să ne amintim oricând de Dumnezeu, 
ca să nu se năpustească iarăşi asupra noastră oamenii uşori şi 
grăbiţi în toate. Căci de Dumnezeu trebuie să ne amintim mai 
degrab decât să respirăm şi, dacă se mai poate spune, nimic 
altceva nu trebuie să facem, decât să ne amintim de Dumnezeu. 
Şi eu sunt dintre cei care laudă cuvântul care ne porunceşte să 
medităm zi şi noapte 18 , şi să povestim şi seara şi dimineaţa şi la 
amiază 19 , şi să binecuvântăm pe Domnul în toată vremea 20 , şi, 
dacă trebuie să spun şi cuvântul lui Moisi, să ne amintim de 
Dumnezeu când ne culcăm, când ne sculăm, când călătorim 21 , 
când facem orice altceva şi, prin aducerea aminte de El, să ne 
formăm spre o viaţă curată. încât, nu continua aducere aminte 
de El o opresc eu, ci discuţia despre Dumnezeu, şi nu opresc 
nici discuţia despre Dumnezeu, ca pe un lucru nelegiuit, ci 
vremea nepotrivită pentru această discuţie, şi nu opresc nici 
învăţătura despre El, ci lipsa de măsură în această învăţătură. 
Când îngâlvirea şi saturarea de miere produce vărsătură 22 , deşi 
este miere, şi când este o vreme potrivită pentru orice lucru 23 , 
cum socoteşte Solomon şi cu mine, şi când lucrul bun nu este 
bun, când nu se face bine (cum de exemplu o floare în iarnă este 
cu totul ne la vremea ei şi cum este nepotrivită pentru femei 
podoaba bărbătească, sau pentru bărbaţi cea femeiască şi 



17 în referire la Evr. 5, 12 unde este expresia „hrană tare, dură", în corelaţie cu expresia 
„cuvinte tari, uscate, dure" din textul de fată. 

18 Ps. 1,2. 

19 Ps. 54, 19. 

20 Ps. 33, 1. 

21 

22 Pild. 25, 27. 



Deut. 6, 7. 
Pild. 25, 2 
23 Eccl. 3, 1. 

geometria pentru plâns 24 şi lacrima pentru ospăţ), oare numai 
aici nu vom ţine noi seamă de timpul potrivit, aici unde mai ales 
trebuie preţuit el? 

V 

Să nu cugetăm nicidecum astfel, o prietenilor şi fraţilor, căci 
vă numesc încă fraţi, deşi nu vă purtaţi frăţeşte, şi nici să nu 
alergăm dincolo de ţintă ca nişte cai furioşi şi greu de ţinut în 
frâu, aruncând raţiunea care ne mână şi batjocorind evlavia care 
ne struneşte bine, ci să filosofăm între hotarele minţii noastre şi 
să nu ne lăsăm duşi în Egipt şi târâţi la Asirieni 25 , şi să nu 
cântăm cântarea Domnului pe pământ străin 26 , adică în orice 
auz, şi străin şi al nostru, duşmănos sau prietenos, binevoitor 
sau răuvoitor, care cu foarte multă grijă pândeşte cele ale 
noastre şi ar vrea ca scânteia relelor din noi să ajungă flacără, o 
aprinde şi o reînsufleţeşte în ascuns, o ridică la cer cu suflările 
ei şi o face mai înaltă decât flacăra Babilonului 27 , care cuprinde 
cu limbile totul în jur. Căci, de vreme ce nusieşi au tăria în 
propriile lor dogme, o vânează în şubrezeniile noastre şi, pentru 
aceasta, întocmai cum se pun muştele pe răni, aşa se pun, 
trebuie s-o spun, fie peste nenorocirile, fie peste păcatele 
noastre. 

Noi însă să nu ne ignorăm mai mult, şi nici să nu 
desconsiderăm cuviinţa în aceste discuţii. Ci, dacă nu este cu 
putinţă să fie dărâmată duşmănia dintre noi, să cădem cel puţin 
la învoiala de a vorbi tainic despre cele tainice şi cu sfinţenie 
despre cele sfinte şi să nu aruncăm învăţăturile neîngăduite în 
auzuri nelegiuite 28 , şi să nu facem mai religioşi decât noi pe 
închinătorii la demoni şi pe adoratorii miturilor şi lucrurilor 
ruşinoase, care ar da mai degrab din sângele lor la cei neiniţiaţi 
în aceleaşi mistere cu ei, decât să le dea din învăţătura lor. Ci să 
ştim că, precum este o măsură cuviincioasă în îmbrăcăminte şi 
în hrană şi în râs şi în mers, la fel este o măsură cuviincioasă şi 
în vorbire şi în tăcere, fiindcă, pe lângă celelalte denumiri şi 
puteri ale lui Dumnezeu, noi îl cinstim şi cu denumirea de 
Cuvântul. Să fie deci şi discuţia noastră supusă acestei legi 29 . 

VI 



24 Cel care se ocupă cu geometria, trebuie săsieşi ferească mintea de tulburare, zice 
Elias, sau în sensul că cel cu sufletul îndurerat nu trebuie împovărat de subtilitatea 
teoriilor. 

25 Os. 9, 3. 

26 Ps. 136,4. 

27 Dan. 3, 23. 

28 Mat. 7, 6. 



La ce folos aude de naşterea lui Dumnezeu şi de creaţie şi de 
Dumnezeu din nimic şi de tăiere şi de împărţire şi de desfacere, 
cel care ascultă cu răutate aceste cuvinte? Pentru ce punem 
judecători pe acuzatori? Pentru ce punem săbii în mâna 
duşmanilor? Cum, sau cu ce cuget crezi tu că va primi 
cuvântarea despre aceste lucruri slăvitorul desfrâului şi al 
coruperilor de copii şi închinătorul la patimi şi care nu este în 
stare să cugete ceva dincolo de corp, care ieri şi alaltăieri şi-a 
ridicat idoli şi aceia renumiţi în lucrurile cele mai ruşinoase? Nu 
va primi-o cu cuget material? Nu va primi-o cu josnicie? Nu va 
primi-o cu ignoranţă? Nu va primi-o după obiceiul lui? Nu va 
face el teologia ta apărător al propriilor lui idoli şi patimi? Căci 
dacă noi înşine prin cuvintele acestea defăimăm pe Dumnezeu, 
cu atât mai puţin i-am convinge să filosofeze în spiritul 
învăţăturilor noastre 30 . Şi dacă din firea lor sunt născocitori de 
rele 31 , când s-ar da în lături de la relele care li se prezintă? 

Aceasta ne-a adus-o războiul dintre noi! Aceasta ne-au 
adus-o cei care luptă pentru Cuvântul mai mult decât place 
Cuvântului şi care păţesc la fel cu cei cuprinşi de nebunie, care 
îşi dau foc propriilor lor case, sau îşi spintecă copiii, sau îşi 
alungă părinţii, luându-i drept străini. 

VII 

Dar, după ce am alungat ce este străin de cuvântarea 
noastră şi după ce am trimis în turma porcilor numeroase 
legiuni de demoni 32 , care s-a năpustit în adâncimi 33 , să privim în 
rândul al doilea către noi înşine şi să modelăm pe teolog în 
frumuseţe, întocmai ca pe o statuie 34 . 

Să adâncim însă mai întâi chestiunea aceea, anume: ce este 
râvna aceasta atât de mare pentru vorbă şi mâncărimea aceasta 
la limbă? Ce este boala aceasta nouă şi nesaţiul acesta de 
vorbărie? De ce ne-am înarmat limbile, în timp ce ne-am legat 
mâinile? Nu lăudăm noi ospitalitatea? Nu adorăm noi iubirea 



29 „Să fie şi disputa noastră legală", adică mai ales în vorbire să ţinem seamă de 
moderaţia necesară în orice lucru, fără să uităm că una din denumirile date lui 
Dumnezeu este cea de „Cuvântul". Să nu vorbim deci mai mult decât place Cuvântului 
(vezi capitolul următor). 

30 în general, Sfinţii Părinţi numesc Creştinismul „filosofie", „filosofia în sine", „filosofia 
singură adevărată", „filosofia cea de sus". „A filosofa" înseamnă prin urmare, în sens 
creştin, a vorbi despre Dumnezeu şi despre dogme „în sens ortodox", pe baza credinţei 
şi cu concursul raţiunii iluminată de Sf. Duh. 

31 Rom. 1,30. 

32 Marc. 5, 9.Luc. 8, 31. 

33 l_uc. 8, 31. 

34 Vezi Platon, Republ. 2, 5. 

fraternă, iubirea conjugală, fecioria, hrănirea săracilor, psalmo- 
dierea, privegherile de noapte, plânsul? Nu ne mucenicim noi 
corpul cu postiri? Nu călătorim noi spre Dumnezeu prin 
rugăciune? Nu supunem noi părţii noastre mai bune partea 
noastră mai rea, adică duhului ţărâna, ca unii care judecă drept 
această plămadă omenească 35 ? Nu ne facem noi viaţa pregătire 
de moarte? Nu ne facem noi stăpâni ai patimilor, amintindu-ne 
de nobleţea noastră de sus? Nu potolim noi mânia care îngâmfă 
şi sălbăticeşte, mândria coborâtoare 36 , întristarea nesocotită, 
plăcerea grosolană, râsul dezmăţat, privirea deşănţată, auzul 
nesătul, vorba nemăsurată, cugetarea absurdă, toate câte 
împotriva noastră le ia cel rău de la noi, aducând moartea prin 
ferestruici 37 , cum spune Scriptura, adică prin simţuri? 

Aşadar totul se face pe dos şi am dat libertate patimilor 
altora, ca împăraţii concedii pentru bravuri, numai să se plece 
spre noi şi să se poarte mai cu îndrăzneală şi mai cu nelegiuire 
împotriva lui Dumnezeu, şi dăm o plată rea în schimbul unei 
fapte rele, încurajare pentru nelegiuire. 

VIII 

Totuşi te voi întreba puţin, o dialecticule şi flecarule, iar tu 
răspunde 38 , cum zice lui Iov, Cel care se întreţinea cu el prin 
furtună şi nori 39 . 

-Oare sunt multe lăcaşuri la Dumnezeu, după cum auzi în 
Scriptură 40 , sau numai unul? 

-Sunt multe, vei afirma, desigur, şi nu unul. 

sieşi trebuie să fie pline toate, sau unele da, iar altele ba, 
încât să rămână goale şi în zadar pregătite? 

-Desigur că toate, că nimic din cele făcute de Dumnezeu, nu 
e la întâmplare. 

-Ai putea tu să precizezi ce anume este lăcaşul acesta? Este 
cumva odihna şi slava din cer, rezervate fericiţilor, sau este 
altceva? 

-Nu, nu este deloc altceva decât aceasta. 



35 Cuvântul înseamnă temperament, fire, alcătuire din trup şi suflet. Cei care judecă 
drept această plămădire a omului, nu pot decât să supună ţărâna Duhului, adică 
sufletului corpul, partea mai rea celei mai bune. 

36 Pild. 16, 18. 

37 Ier. 9, 21. Pentru interpretarea citatului, vezi: Sf. Grigorie de Nisa, De domenica orat. 
V; Ambrozie, De fuga saec. 3 şi In Psalm, 118 Expos. VI 20; leronim, Adv. Jovin II. 

38 Iov 38, 3. 

39 Iov 38, 1. 
40 loan14,2. 



-Fiindcă am căzut la învoială asupra acestui lucru, să 
cercetăm mai departe şi pe celălalt: există ceva care să ne 
mijlocească ospitalitatea în aceste lăcaşuri, cum este socotinţa 
mea, sau nu există nimic? 

-Negreşit că da. 

sieşi care este lucrul acesta? 

-Este că sunt diferite feluri de viaţă şi de preferinţe şi că 
fiecare fel duce în o altă parte, după măsura credinţei 41 , feluri pe 
care le numim şi căi. 

-Trebuie mers pe toate, sau pe unele din aceste căi? 

-Dacă este posibil pentru unul şi acelaşi om, trebuie mers pe 
toate, iar dacă nu, atunci pe cât mai multe şi dacă nu este cu 
putinţă aceasta, mare lucru este mergerea pe una cu deosebire, 
cel puţin cum cred eu. 

-Drept socoteşti acest lucru. 

-Ce deci? Când auzi că există o singură cale şi aceea şi 
strâmtă 42 , ce ţi se pare că vrea să spună vorba aceasta? 

-Vrea să spună, pe de o parte, că există o singură cale prin 
raportarea ei la virtute, fiindcă şi virtutea una este, deşi se 
ramifică în multe părţi, iar pe de altă parte, că această cale este 
strâmtă din cauza sudorilor legate de ea şi din cauză că nu este 
bătătorită de mulţi, în comparaţie cu mulţimea celor care merg 
pe căi lăturalnice şi cu câţi umblă pe calea răutăţii. 

-La fel cred şi eu. 

-Iar dacă aşa stă lucrul, de ce atunci, o prea bunule om, 
condamnând învăţătura noastră ca pe o sărăcie şi părăsind toate 
celelalte căi, umblaţi şi daţi buzna spre aceasta numai, spre 
calea discuţiei şi a speculaţiei, cum o socotiţi voi, sau a 
pălăvrăgelii şi înşelătoriei, cum îi zic eu? Să vă dojenească Pavel, 
care, după enumărarea harismelor, mustrând cu amărăciune, 
vorbeşte cu aceste cuvinte: „Oare toţi sunt apostoli? Oare toţi 
sunt profeţi?" 43 şi cele ce mai urmează. 

IX 

Fie dar! Oi fi înalt tu, şi mai înalt decât cei înalţi, şi, de vrei, 
mai presus de nori, tu văzătorul celor nevăzute, tu auzitorul 
celor negrăite 44 , tu cel ridicat în aer după Ilie 45 şi care te-ai 
învrednicit de arătarea lui Dumnezeu după Moisi 46 şi care ai fost 

41 Rom. 12,6. 

42 Mat. 7, 13-14. 
43 1 Cor. 12,29. 
44 II Cor. 12,4. 
45 II Reg. 2, 11. 

4S le Ş .19. 3Q 



ridicat la cer după Pavel 47 ! Pentru ce îi faci însă şi pe ceilalţi 
sfinţi dintr-o dată şi-i consfinţeşti teologi şi le insufli, ca să zic 
aşa, învăţătura şi ţi-ai făcut multe sinedrii de doctori agramaţi? 
Pentru ce înfăşori în pânze de păianjen pe cei foarte plăpânzi, ca 
pe nişte oameni cu adevărat înţelepţi şi mari? Pentru ce ridici 
viespi împotriva credinţei 48 ? Pentru ce ne scoţi, ca din pământ, o 
germinaţie de dialecticieni, cum scoteau odinioară miturile pe 
giganţi? Pentru ce, adunând tu dintre oameni tot ce este mai 
uşor şi mai neom, ca pe nişte gunoi într-o groapă, şi moleşindu-i 
tot mai mult prin linguşire, ai clădit o nouă dugheană de 
nelegiuire, nu fără dibăcie culegând tu roadele neroziei lor? Mai 
vorbeşti şi împotriva acestor afirmaţii? Trebuie neapărat ca 
limba ta să fie stăpână absolută şi nu eşti în puterea de a pune 
zăgaz cuvântului tău care se zbate în durerile naşterii 49 . Ai 
atunci şi alte subiecte de tratat şi multe şi vrednice de cinste, 
întoarce-ţi într-acolo boala cu folos. 

X 
Combate-mi tăcerea lui Pitagora 50 şi boabele orfice 51 şi 
îngâmfarea mai nouă cu privire la vorba „El a zis". Combate-mi 
doctrina despre idei a lui Platon 52 , emigrările din corp în corp şi 
circuitele sufletelor noastre şi reminescenţele şi iubirile urâte 
trezite în suflet de corpurile frumoase. Combate-mi ateismul lui 
Epicur 53 şi atomii şi antifilosofica lui plăcere, strâmta providenţă 



47 II Cor. 12,4. 

48 Aici înţelege pe păgâni, care aveau să tragă folosul pe care-l căutau în slăbiciunile şi 
certurile dintre creştini, în materie de credinţă. 

49 O imagine asemănătoare o avem la Iov 32, 18-20: „Căci sunt plin de cuvinte, duhul 
din mine îmi dă zor... Voi vorbi deci ca să mă răcoresc..." 

50 Ucenicii lui Pitagora păstrau tăcere timp de cinci ani. în acest timp ascultau cele 
vorbite. Preceptul acesta pitagoreic este amintit şi de Clement Alexandrinul (Stromata, 
lib. V), spunând că a fost introdus pentru purificarea celor cinci simţuri. Se mai crede că 
auzul acesta a fost introdus şi în virtutea maximei „tempus tacendi et tempus loquendi" 
(este o vreme când să tăcem şi o vreme când să vorbim). 

51 Discipolii lui Pitagora se abţineau de la mâncarea bobului (leguminoasă cu bobul mai 
mare ca cel de fasole). Când erau întrebaţi despre raţiunea acestei abstinenţe, ei 
răspundeau că aşa „a spus el însuşi" - „ipse dixit". Preceptul acesta a fost luat de la 
Orfeu. Filosoful, se crede, nu trebuia să mănânce bob, fiindcă această legumă are 
proprietatea de a încălzi şi dilata sângele, împingând astfel la senzualitate, sau 
învolburând mintea cu un fel de vapori şi astfel tulburându-i liniştea. Se mai credea că 
această leguminoasă produce sterilitate la femei şi chiar la plante, dacă se arunca la 
rădăcina lor coji de bob. Deveneau sterile şi păsările de curte, dacă mâncau din fructele 
acestei plante. Pitagora mai respingea mâncarea bobului şi pentru că se foloseau de el 
judecătorii în darea sentinţelor (Vezi Elias, op. cit. col. 327, 407-408 şi 503). 

52 Platon învăţa că ideile sunt formele exemplare ale lucrurilor create, că sunt în afară 
de Dumnezeu şi că lumea a fost creată dupAele, ca după nişte exemple anterioare. 



a lui Aristotel 54 şi arta lui subtilă şi doctrina lui cu privire la 
moartea sufletului şi omenescul dogmelor lui. Combate-mi 
îngâmfarea stoicilor, lăcomia şi banalitatea cinicilor. Combate-mi 
golul umplut de aiurelile câte cu şărlătănie se spun despre jertfe, 
despre idoli, despre demoni făcători de bine şi făcători de rău, 
câte despre ghicire, despre chemarea zeilor, despre chemarea 
sufletelor, despre puterea stelelor. Iar dacă socoteşti aceste 
lucruri ca nevrednice de cuvânt, ca nişte lucruri de puţină 
importanţă şi adesea combătute şi te îndrepţi spre ale tale şi 
cauţi lucrul râvnit de tine aici, eu îţi voi pune în faţă şi aici 
drumuri largi. Filosofează-mi despre lume, sau despre lumi, 
despre materie, despre suflet, despre naturile raţionale mai bune 
sau mai rele, despre învierea morţilor, despre judecata de apoi, 
despre recompensele şi pedepsele de atunci, despre patimile lui 
Hristos. Căci nici de izbuteşti în aceste chestiuni nu este fără de 
folos şi nici dacă greşeşti nu este primejdios. Cu Dumnezeu însă 
ne vom întâlni desigur, acum mai puţin, dar poate mai în urmă 
mai deplin, în însuşi Hristos Iisus Domnul nostru, Căruia i se 
cuvine slava în veci. Amin. 



53 Epicur nega pe Dumnezeu. Bunul suprem era pentru el în plăcere, adică în lipsa 
tuturor durerilor. 

54 Aristotel învăţa că Dumnezeu poartă grijă numai de cele din cer. în ce priveşte cele 
de pe pământ, ele sunt lucruri de prea mică importanţă şi ca atare nevrednice de grija 
Lui. învăţa apoi că sufletul este muritor. „„ 



Cuvântarea a doua despre Dumnezeu 

i 

Acum, după ce am curăţit deplin pe teolog, pe calea 
cuvântării 55 , arătând cu deamănuntul şi cum trebuie să fie el şi 
cui se cade să filosofeze despre Dumnezeu şi când şi în ce 
măsură; şi anume că, pe cât este cu putinţă, teologul trebuie să 
fie curat, ca lumina să fie cuprinsă de lumină 56 , şi că se cade să 
filosofeze celor mai osârduitori, ca nu cumva, căzând pe pământ 
sterp, să fie fără de roadă cuvântarea 57 ; şi că se cade să filosofăm 
despre Dumnezeu atunci când avem linişte înlăuntrul nostru din 
partea zbuciumului din afară, ca să nu ni se taie răsuflarea, ca 
celor care sughiţă; şi că se cade să filosofăm despre Dumnezeu 
în măsura în care am putut să-L înţelegem sau în măsura în 
care putem fi înţeleşi de alţii 58 , ei bine, după ce am făcut acestea 
aşa şi după ce ne-am desţelenit dumnezeieştile ţeline, ca să nu 
semănăm pe mărăcini 59 , şi după ce am netezit faţa pământului, 
modelaţi de Scriptură şi modelând cu Scriptura, haide să păşim 
acum către cuvântările despre Dumnezeu, luând de patroni ai 
cuvântării pe Tatăl şi pe Fiul şi pe Sfântul Duh, despre care ne 
propunem să vorbim, ca Tatăl să ne fie binevoitor, Fiul împreună 
lucrător iar Sfântul Duh să ne insufle în cuvântare, şi mai mult 
chiar, ca din unica Dumnezeire să ne fie o unică luminare, 
împărţită în Unime şi unită în împărţire, lucru şi foarte minunat. 

II 

Acum însă, când încep să urc pe munte 60 cu râvnă, sau, ca 
să spun mai drept, când mă strădui şi mă lupt să mă urc (pe de 
o parte din pricina nădejdii, iar pe de alta din pricina 
slăbiciunii), ca să ajung înlăuntrul norului 61 şi să fiu de faţă cu 
Dumnezeu, căci aşa porunceşte Dumnezeu; dacă cineva este 
Aaron 62 , atunci să se urce împreună cu mine şi să stea alături de 



55 Adică după ce am lămurit pe deplin problema teologului. 

56 Atunci când este vorba de cunoaşterea lui Dumnezeu, se cade ca cei care vor să 
ajungă la acest lucru să fie cu desăvârşire curaţi. Aici Sf. Grigorie este sub influenţa lui 
Platon (Phaedon, p. 67, B). Vezi şi Cuvântarea întâia despre Dumnezeu, cap. III şi loan 
1,5. 

57 Mat.13, 5. 

58 Această primă parte a cap. I rezumă cap. III din prima Cuvântare. 

59 Mat. 13,7; Ier. 4, 3. 

60 leş. 19,3... 

61 leş. 24, 18. 

62 leş. 19,24. 



mine, primind să facă aceasta, chiar dacă ar trebui să rămână 
afară din nor. Iar dacă cineva este Nabab, sau Abiud, sau careva 
din adunarea bătrânilor 63 , să se urce şi el cu mine, dar să stea 
mai departe, după vrednicia curăţeniei sale. 

Dacă este însă unul dintre cei mulţi şi nevrednici de o astfel 
de înălţime şi contemplare, dacă este cu desăvârşire necurat, 
nici măcar să nu se apropie, căci nu-i fără de primejdie 
apropierea 64 , iar dacă este curăţit cel puţin pentru un moment 65 , 
să rămână jos şi să asculte numai glasul şi trâmbiţa 66 , adică 
goalele cuvinte ale evlaviei 67 , să privească muntele înconjurat de 
fum şi strălucind de fulgere 68 , umplând de ameninţare şi, în 
acelaşi timp, de uimire, pe cei care nu sunt în stare să se urce 69 . 

Iar dacă cineva este fiară rea şi sălbatică şi nu este în stare 
să înţeleagă cuvintele de contemplaţie şi teologice, să nu se 
ascundă în tufărişuri hoţeşte şi cu răutate, cu scopul de a pune 
mâna pe vreo dogmă sau pe vreun cuvânt de al nostru, sărind 
pe neaşteptate din ascunziş şi să sfâşie prin insulte cuvintele 
noastre sănătoase 70 , ci tot mai departe să stea şi de munte să se 
depărteze, sau altfel va fi lovit cu pietre şi se va strivi şi va pieri 
rău ca un om rău 71 , căci pietre sunt pentru cei sălbatici 
cuvintele adevărate şi tari. 

Fie că ar fi panteră, să moară împreună cu pestriţăturile ei 72 , 
să moară; fie că ar fi leu răpitor şi răgnitor 73 şi care caută să 
vadă ce hrană ar putea face din sufletele şi spusele noastre; fie 
că ar fi porc care calcă în picioare frumoasele şi strălucitoarele 
mărgăritare ale adevărului 74 ; fie că ar fi lup de Arabia şi străin 75 , 
sau şi mai ascuţit în sofisme decât aceştia; fie că ar fi vulpe - 
suflet viclean şi necredincios - şi care ia când o înfăţişare, când 
alta, după timpuri şi nevoi, pe care o hrănesc trupurile moarte şi 



63 leş. 24, 1. 



65 leş. 19, 14-15. 

66 leş. 19, 19; Evr. 12, 19. 
67 Deut. 4, 12. 

68 leş. 19, 16-18; Evr. 12, 18. 

69 leş. 19, 16. 

70 ITim. 5, 3; II Tim. 1, 13. 



71 Mat. 21,41. 

72 Ier. 13,23. 
73 1 Petr. 5, 8. 

74 Mat. 7, 6. 

75 Avac. 1 , 8. 

urât mirositoare, sau micile viţe de vie 76 , de vreme ce la cele mari 
nu a putut ajunge; fie că este vreo altă vieţuitoare, care se 
hrăneşte cu carne crudă şi dintre cele respinse de lege şi care nu 
sunt curate, spre a putea fi mâncate şi folosite 77 . Căci învăţătura 
noastră vrea ca, îndepărtându-se de aceste fiare, să fie săpată pe 
table tari şi de piatră 78 şi pe amândouă părţile acestora 79 , şi 
pentru partea văzută a legii şi pentru partea ei ascunsă: partea 
văzută pentru cei mulţi şi care rămân jos pe pământ, iar partea 
nevăzută, pentru cei puţini şi care se urcă sus. 

III 
Dar ce am păţit în această urcare cu mintea spre 
Dumnezeu, o prieteni şi cu mine iniţiaţi în aceleaşi taine şi 
împreună iubitori ai adevărului? Alergam să cuprind cu mintea 
pe Dumnezeu şi astfel m-am urcat pe munte şi am pătruns în 
nor, ajungând înlăuntrul lui, adică în afara materiei şi a celor 
materiale, reculegându-mă în sine-mi, pe cât mi-a fost cu 
putinţă. Dar, după ce am privit în faţa ochilor, de abia am văzut 
lucrurile dinapoia lui Dumnezeu 80 şi pe aceasta am putut s-o fac 
oblăduit de piatra, adică de Dumnezeu Cuvântul, Care S-a 
întrupat pentru noi; şi, privind puţin prin nor înlăuntru, nu am 
văzut prima şi preacurata Lui natură şi cunoscută numai de ea 
însăşi, adică de Treime, natură care rămâne înlăuntrul primei 
catapetesme 81 şi este acoperită de heruvimi 82 , ci pe cea din urmă 
şi care cea dintâi ne iese în cale. Iar aceasta este, pe cât mi-e cu 
putinţă să înţeleg maiestatea lui Dumnezeu sau, ca s-o numesc 
ca dumnezeiescul David, măreţia 83 Lui care se vede în făpturile 
Lui şi în cele întemeiate şi guvernate de El. Căci spatele lui 
Dumnezeu îl alcătuiesc lucrurile care, deşi aşezate înapoia Lui, 
ne arată existenţa Lui, după cum umbrele şi chipurile soarelui, 
reflectate în ape, arată vederilor stricate soarele, de vreme ce nu 
pot să-1 privească drept, căci puritatea luminii lui copleşeşte 
vederea 84 . 



76 Cânt. 2, 15. 

77 Lev. 11; Deut. 14. 

78 leş. 24, 12. 

79 



leş. 32, 15. 

80 leş. 33, 23: adică lucrurile create, numite aici „Spatele lui Dumnezeu" în opoziţie cu 
„Faţa lui Dumnezeu", sau Dumnezeirea în Sine, care ne rămâne necunoscută. 

81 Evr. 9, 3. 

82 leş. 25, 20; 26, 31; lez. 28, 14, 16. 

83 Ps. 8, 2; Ps. 111,3. 

84 Aceeaşi imagine din Platon, despre care^Jost vorba la nota 2. 



în felul acesta deci ai să vorbeşti despre Dumnezeu, de ai fi 
tu Moisi şi Dumnezeul lui Faraon 85 , şi de ai merge până la al 
treilea cer, după Pavel 86 , şi de ai auzi cuvinte negrăite şi chiar de 
ai fi mai presus de el, învrednicit de vreun scaun şi rang 87 
îngeresc sau arhanghelicesc. Căci să presupunem că ar exista 
un lucru cu desăvârşire ceresc şi chiar mai presus de ceruri şi 
mult mai înalt în privinţa naturii, decât noi şi mai aproape de 
Dumnezeu decât noi, ei bine, lucrul acela ar fi cu mult mai mult 
mai departe de Dumnezeu şi de desăvârşita lui înţelegere, decât 
este mai presus de firea noastră alcătuită, umilă şi aplecată spre 
pământ. 

IV 

Trebuie deci să începem iarăşi în felul acesta. 

A înţelege cu mintea pe Dumnezeu, este lucru greu; a spune 
însă ce este El, este cu neputinţă, cum cu înţelepciune a spus-o 
unul din teologii elinilor 88 , nu fără meşteşugire, pare-mi-se, 
pentru ca să pară atât că a înţeles cu mintea pe Dumnezeu, prin 
faptul că a spus că este greu de înţeles, cât şi pentru ca să scape 
de dovedirea că L-a înţeles, afirmând că nu se poate spune ce 
este El. 

După socotinţa mea însă, a spune ce este Dumnezeu, este 
cu neputinţă, iar a-L înţelege cu mintea este şi mai cu neputinţă. 
Căci lucrul înţeles cu mintea ar putea să-1 arate poate vreun 
cuvânt, dacă nu îndeajuns, măcar întunecat, omului care nu are 
auzul cu desăvârşire stricat şi înţelegerea zăbavnică. A înţelege 
însă cu mintea un atât de mare lucru, este absolut cu neputinţă 
şi de neizbutit, nu numai pentru cei nepăsători şi aplecaţi spre 
pământ dar şi pentru cei cu minte foarte înaltă şi foarte iubitori 
de Dumnezeu şi deopotrivă pentru toată firea născută şi pentru 
cei înaintea cărora se ridică, în faţa înţelegerii desăvârşite a 
adevărului, întunericul şi desişul cărnii 89 . Şi nu ştiu dacă lucrul 



85 leş. 7, 1. 

86 II Cor. 12,2. 

87 Aici se referă la ierarhia cerească, dispusă în triade şi ranguri, cum se vede în cap. V 
la Sf. Dionisie Areopagitul. 

88 Este vorba de Platon (Timaeus), care într-un pasaj redat de Tullius (Lib. De 
Universitate), spune: „Este greu să-l descoperim pe acela care este ca şi un părinte al 
universului şi chiar dacă l-am descoperi, nu este îngăduit să fie arătat vulgului". (Migne, 
nota respectivă, voi. 46 seria gr.) 

89 Expresiile „întuneric corporal" şi „desiş carnal" sunt frecvente în patristică, când este 

vorba de cuprinderea lui Dumnezeu cu mintea. Oricât de ridicată ar fi cugetarea şi 

înţelegerea omenească, ea nu se poate desface şi nici dispensa de imaginile lucrurilor 

corporale şi de comparaţia cu cele omeneşti, deşi comparaţia ar trebui făcută între 

lucruri care aparţin aceluiaşi gen. „ 

ob 



acesta nu este cu neputinţă chiar şi pentru naturile mai înalte şi 
înţelegătoare 90 , care, din pricină că sunt aproape de Dumnezeu 
şi luminate de întreaga Lui lumina, poate că şi-ar lumina 
înţelegerea, dacă nu deplin, cel puţin mai desăvârşit şi mai 
temeinic decât noi, şi fiecare din aceste naturi şi-ar lumina 
înţelegerea una mai deplin decât alta, după analogia tagmei. 

V 

Aici să se oprească deci consideraţia aceasta. 

După socotinţa noastră însă, nu numai pacea lui 
Dumnezeu, nu numai cele câte sunt rezervate drepţilor în 
dumnezeieştile făgăduinţe, care nu pot fi văzute cu ochii, nici 
auzite cu urechile, nici contemplate de minte 91 în o parte cât de 
mică măcar, nu numai întreaga şi amănunţita înţelegere a 
creaţiei (căci fii sigur că şi când este vorba de înţelegerea ei, nu-i 
ai decât umbrele, când auzi spunându-se: „Voi vedea cerurile, 
lucru al degetelor Tale, luna şi stelele" 92 şi legea neînfrântă pusă 
în ele, în înţelesul că nu le vede acum, dar că va fi o vreme când 
le va vedea), nu numai toate câte copleşesc orice minte şi 
înţelegere 93 , ci cu mult mai mult decât acestea este neînţeleasă şi 
nepricepută natura care este mai presus de ele şi din care vin 
ele; neînţeleasă şi nepricepută, vreau să spun, nu în ce priveşte 
existenţa ei, ci în ceea ce este în sine natura aceasta 94 . Căci nu 
este deşartă predicarea 95 şi nici zadarnică credinţa noastră şi nu 
acest lucru îl învăţăm noi (să nu ne iei iarăşi prudenţa drept 
început de ateism şi de calomnie şi să te repezi asupra noastră, 
sub pretext că ne-am recunoaşte neştiinţa). Căci este o foarte 
mare deosebire între a fi convins de existenţa unui lucru şi a şti 
ce este acel lucru în sine. 

VI 

Căci învăţător al existenţei lui Dumnezeu şi al cauzei 
creatoare 96 şi atotcuprinzătoare, avem şi văzul şi legea 
naturală 97 ; vederea, îndreptându-se spre cele văzute şi bine 

90 Adică îngerii. 

91 I Cor. 2, 9; citând pe Is. 64, 3. 

92 Ps. 8, 4. 

93 Filip. 4, 9. 

94 Distincţia făcută aici este esenţială şi ea este repetată în cuvintele de la sfârşitul 
capitolului de faţă, subliniind că una este să fii convins de existenţa lui Dumnezeu, lucru 
pe care raţiunea îl cere şi îl admite ca pe ceva absolut necesar, şi alta este să ştii ce 
este Dumnezeu în sinea Lui. 

95 I Cor. 15, 14, 17. 

96 Col. 1, 16-17. 

97 Aici şi în alte capitole următoare, Sf. Grigorie de Nazianz face o strălucită formulare a 
argumentării cosmologice. Aici şi în alte capitole (XVI, XXII...) vorbeşte despre legea 



temeinicite şi care merg şi care, ca să zic aşa, se mişcă şi se 
poartă fără mişcare, iar legea naturală deducând, pe cale 
raţională, din cele văzute şi rânduite, pe Creatorul lor 98 . Căci 
cum ar fi putut lua fiinţă acest univers, sau cum s-ar fi 
menţinut el la un loc, dacă Dumnezeu nu le-ar fi adus la 
existenţă pe toate şi nu le-ar ţine împreună? Căci nici atunci 
când cineva vede o chitară prea frumos lucrată, cum şi armonia 
şi buna ei întocmire şi când ascultă sunetul coardelor ei, nu se 
va gândi la altceva decât la făcătorul ei şi la cel care cântă din ea 
şi către el va alerga cu gândul, chiar dacă întâmplător ar fi 
necunoscut privirilor lui". Tot aşa ne este cunoscută şi nouă 
cauza creatoare şi mişcătoare şi conservatoare a celor făcute, 
chiar dacă nu este înţeleasă de mintea noastră şi este foarte 
lipsit de judecată cel care nu înaintează până la aceste cauze şi 
care nu urmează de buna lui voie şi dovezilor din natură. 

Dar nu înseamnă că lucrul acesta pe care ni l-am închipuit, 
sau pe care ni l-am întruchipat, sau pe care ni 1-a schiţat 
raţiunea noastră este Dumnezeu. Iar dacă cineva a ajuns să 
înţeleagă pe Dumnezeu cu mintea cât de cât, care-i este dovada? 
Cine a mers aşa de până la marginea înţelepciunii? Cine s-a 
învrednicit vreodată de o aşa de mare harismă? Cine a deschis 
astfel gura cugetării şi a tras în el Duhul 100 , pentru ca cu 
ajutorul Duhului, care cercetează toate şi care cunoaşte şi 
adâncurile lui Dumnezeu 101 , să cuprindă cu mintea pe 
Dumnezeu şi să nu fie nevoie să păşească mai departe, având 
deja cel mai adânc dorit lucru şi către care zoreşte toată trăirea 
şi cugetarea omului înalt? 

VII 

Căci, cam ce vei socoti tu că este Dumnezeirea, dacă dai 
crezare tuturor căilor de înţelegere raţională? Sau la ce concluzie 
te va duce raţiunea ta astfel chinuită, o prea filosofule şi prea 
teologule şi peste măsură de fălosule? Te va duce cumva la 
concluzia că Dumnezeu este corp? Şi în ce fel ar putea fi corp 
Infinitul şi Nemărginitul şi Cel cu desăvârşire lipsit de formă şi 
nepipăit şi nevăzut? Sau cumva au şi corpurile aceste însuşiri? 



cauzalităţii, despre cauza eficientă, despre legea naturală a finalităţii. Argumentarea 
cosmologică aici, prin expresia, în fond scripturistică (leş. 33, 23), „spatele sau cele 
dinapoia lui Dumnezeu", rămâne clasică. 

98 Aici argumentarea cosmologică merge paralel cu cea teologică, căutând şi dovedirea 
existenţei unui Dumnezeu personal, nu numai cauză absolută. 

99 Exemplul cu chitara este cel mai potrivit şi obişnuit pentru proba cosmologică. 

100 Ps. 118, 131. 

101 I Cor. 2, 10. 

Ce exces de gândire! Căci nu aceasta este natura corpurilor. Sau 
Dumnezeu este corp, dar nu are aceste însuşiri? Ce desime de 
carne! Ca să nu aibă Dumnezeirea nimic mai mult decât noi 
oamenii! Căci cum am mai putea-o adora, dacă este mărginită? 
Sau cum va putea scăpa ea de însuşirea de a fi alcătuită din 
elemente şi de a se reîntoarce în ele, sau şi de a fi distrusă cu 
totul? Căci alcătuirea este început de luptă, iar lupta este 
început de dezbinare, iar dezbinarea este început de distrugere, 
iar distrugerea este cu desăvârşire străină de Dumnezeu si de 
natura primă. Nu este prin urmare dezbinare în Dumnezeu, ca 
să nu fie distrugere; nu este în El nici alcătuire, ca să nu fie 
luptă, din această cauză nu este El aici corp, ca să nu fie El 
alcătuire. 

Astfel stabileşte raţiunea, când se ridică de la lucrurile din 
urmă la natura cea dintâi. 

VIII 

Dar cum ar putea fi salvată ideea că Dumnezeu merge prin 
toate şi le umple pe toate 102 , după cum spune Scriptura: „Nu 
umplu Eu cerul şi pământul? 103 , zice Domnul" şi locul: „Duhul 
Domnului a umplut lumea întreagă" 104 , dacă pe de o parte 
Dumnezeu ar mărgini un lucru, iar pe de alta ar fi El mărginit de 
un lucru? Căci sau Dumnezeu va merge prin universul gol şi 
atunci toate vor pieri, ca astfel să fie batjocorit Dumnezeu, atât 
pentru că ar fi corp, cât şi pentru că nu ar mai avea sub 
stăpânire toate câte le-a făcut El; sau Dumnezeu va fi un corp 
între alte corpuri, ceea ce este cu neputinţă; sau se va întreţese 
cu lucrurile şi li se va împotrivi, cum se amestecă între ele 
lichidele şi atunci se va întâmpla ca pe un corp să-1 taie El, iar 
de altul să fie tăiat El, lucru şi mai absurd decât atomii 
epicureilor 105 . Şi astfel ni se va nărui şi nu va mai avea 
consistenţă şi nici vreo temeinicie discuţia despre corporalitatea 
lui Dumnezeu. 

Dacă însă vom spune că Dumnezeu este nematerial, daca 
vom spune că este a cincea stihie, cum au crezut unii 106 , stihie 
caresieşi poartă mişcarea în cerc, să zicem dar că este 
nematerial şi a cincea stihie şi chiar necorporal, dacă vor ei aşa, 
potrivit cu libera mişcare şi închipuire a raţiunii lor; căci acum 

102 Vezi înţel. 7, 24. 

103 Ier. 23, 24. 

104 înţel. 1,7. 
105 1 fim. 1,7. 

106 Aristotel învăţa că pe lângă cele patru stihii (pământul, apa, aerul şi focul) mai există 
şi o a cincea, cerul, care şi el este tot material (Elias, Migne, nota respectivă). 



nu-mi voi îndrepta întru nimic privirile asupra acestor socotinţe. 
Dar în ce fel va fi Dumnezeu unul dintre lucrurile ce se mişcă şi 
se poartă în spaţiu, ca să nu mai amintesc de insulta care I se 
aduce, dacă Creatorul este socotit că se mişcă deopotrivă cu cele 
create de El şi Cel care poartă lucrurile cu lucrurile pe care le 
poartă, presupunând că vor admite şi ipoteza aceasta? Ce este 
însă cel care pune în mişcare universul? Şi iarăşi pe acesta la 
rândul lui cine-1 pune în mişcare? Şi pe acesta iarăşi cine? Şi 
aşa la infinit. 

Cum deci nu este Dumnezeu nicidecum în niciun loc din 
univers, dacă El este unul dintre lucrurile care se poartă în 
spaţiu? Iar dacă vor spune că El este altceva în afară de stihia a 
cincea, dacă vor spune că este corp îngeresc, de unde deduc ei 
că îngerii sunt corpuri? Şi cum sunt aceste corpuri? Şi cu cât 
mai presus de un înger ar putea fi Dumnezeu, El al cărui slujitor 
este îngerul? Iar dacă Dumnezeu este mai presus de aceste 
corpuri, din nou ni s-a introdus un roi nemăsurat de corpuri şi 
un abis de flecăreală, care nu poate să se oprească undeva. 

IX 

în felul acesta deci, după socotinţa noastră Dumnezeu nu 
este corp. Căci nici n-a spus aceasta cândva vreunul dintre cei 
insuflaţi de Dumnezeu, nici n-a primit-o de la alţii şi nici nu este 
din staulul 107 nostru învăţătura aceasta. Rămâne, prin urmare, 
să socotim pe Dumnezeu necorporal. 

Dacă însă este necorporal, însuşirea aceasta a Lui nu este 
un fapt doveditor şi cuprinzător al fiinţei Lui în sine, după cum 
nu explică şi nu este o dovadă a fiinţei lui nici însuşirea de 
nenăscut şi fără de început şi neschimbat şi nestricăcios şi toate 
câte se spun în jurul lui Dumnezeu 108 , sau despre Dumnezeu. 
Căci lui Dumnezeu care îşi are existenţa în sine, întru cât îi 
arată natura şi ipostaza faptul că nu are început şi nici ieşire din 
Sine şi nici mărginire? Dimpotrivă, înţelegerea cu mintea a 
întregii fiinţe a lui Dumnezeu în sine este lăsată celui care are cu 
adevărat înţelegerea lui Dumnezeu şi care este mai desăvârşit în 
contemplaţie 109 . 



107 Adică creştinism ortodox. 

108 Atributele Dumnezeirii nu sunt în legătură cu fiinţa în sine a lui Dumnezeu. Ele nu 
spun ce este Dumnezeu, ci ce nu este. Atributele acestea alcătuiesc teologia negativă 
(apofatică). 

109 S-ar părea că Sf. Grigorie lasă aici posibilitatea cunoaşterii Dumnezeirii în Sine celor 
care, prin meditaţie şi impasibilitate, au ajuns în vârful vieţii contemplative, am putea 
spune, într-un fel, în afara materiei. în general însă Sf. Grigorie nu admite nici aceasta 
şi nici chiar când e vorba de îngeri. Extazul însă este intuirea Divinităţii dincolo de 



Căci, după cum spre a exprima şi indica cutare sau cutare 
fiinţă, despre care se spune că este corp, nu este destul să 
spunem că ea este corp, sau că s-a născut, ci trebuie să spunem 
şi substanţa acestei fiinţe, dacă vrem ca gândirea noastră, în 
acest caz, să fie exprimată pe deplin şi cum trebuie (căci poate fi 
om, sau bou, sau cal fiinţa aceasta corporală şi născută şi 
supusă stricăciunii), tot aşa şi acela care cercetează sârguincios 
natura „Celui ce este", nici aici, în cazul determinării fiinţei lui 
Dumnezeu, nu se va opri la a spune ce nu este natura lui 
Dumnezeu, ci trebuie ca, pe lângă a spune ce nu este ea, să 
spună şi ce este ea, cu atât mai mult cu cât este mai uşor de 
înţeles cu mintea un singur lucru, decât să le respingem pe 
toate, unul câte unul, ca astfel din înlăturarea a ceea ce nu este 
Dumnezeu şi din adăugarea a ceea ce este El, să poată fi înţeles 
ceea ce cugetăm. 

Cel care spune însă ceea ce nu este un lucru, dar trece sub 
tăcere ceea ce este el, face la fel cu acela care, întrebat cât fac 
cinci ori doi, ar spune că nu fac nici doi, nici trei, nici patru, nici 
cinci, nici douăzeci, nici treizeci, sau, într-un cuvânt, n-ar spune 
niciun număr din cele care sunt înlăuntrul numărului zece, sau 
al multiplelor lui zece, dar n-ar spune că fac zece, şi n-ar 
mulţumi nici mintea aceluia care îi pune această întrebare. Căci 
este cu mult mai uşor şi mai simplu, ca din ceea ce este, să arăţi 
ceea ce nu este un lucru, decât ca, din înlăturarea a ceea ce nu 
este el, să arăţi ceea ce este el. Lucrul acesta, desigur, este 
evident pentru oricine. 

X 

Dar, fiindcă pentru noi Dumnezeirea este necorporală, să 
mergem puţin mai departe cu cercetarea. 

-Oare nu este nicăieri Dumnezeirea, sau este un loc unde 
este ea? Căci dacă Dumnezeirea nu este nicăieri, ar putea să ne 
întrebe unul dintre cei peste măsură de iscoditori, cum ar putea 
ea chiar şi să existe? Căci ceea ce nu există nu este nicăieri, ceea 
ce nu se află nicăieri poate că nici nu există. Iar dacă 
Dumnezeirea este undeva, Ea există, fără îndoială, fie în univers, 
fie deasupra universului. Dacă este în univers, atunci Ea este 
sau într-o parte a lui, sau pretutindeni în el. Iar dacă este într-o 
parte a universului, Dumnezeirea va fi mărginită de o parte mai 
mică decât universul, iar dacă este pretutindeni în univers, Ea 



marginile cunoaşterii raţionale. Ori la noi oamenii este ştiut că cunoaşterea raţională 
este posibilă numai între limitele raţiunii (vezi, pentru o mai largă documentare, pe 
Arnou R., Le platonisme de Peres, Dict. De.Theol. Cathol.) 



va fi atunci mărginită de un alt lucru mai mare şi mai întins, 
adică Dumnezeirea, lucrul cuprins, va fi mărginită de 
cuprinzător, dacă va fi nevoie ca universul să fie cuprins de 
univers şi să nu mai fie niciun loc nesupus mărginirii. 

Acestea se petrec cu necesitate, dacă Dumnezeirea este în 
univers . 

-Dar unde era oare Dumnezeirea, mai înainte de a exista 
universul? Căci nici această problemă nu ne pune într-o mică 
încurcătură. Dacă însă Dumnezeirea este deasupra universului, 
nu era oare nimic care s-o despartă de univers? Unde era lucrul 
care era deasupra universului? Şi cum a fost gândit a fi lucrul 
acesta de deasupra universului şi cel dedesubt, de vreme ce nu 
era un hotar care să le taie şi să le despartă? Sau trebuie să 
existe cu necesitate ceva mijlociu între ele şi de care este 
mărginit universul şi lucrul de deasupra universului? Şi ce 
altceva este lucrul acesta, decât locul de care am fugit? Şi încă 
nu spun că lucrul mărginit este neapărat Dumnezeirea şi dacă 
poate fi înţeles cu mintea, căci un fel de mărginire este şi 
înţelegerea ei cu mintea 110 . 

XI 

Din ce cauză am înfăţişat eu aceste lucruri şi mai amănunţit 
poate decât trebuia pentru urechile mulţimii şi după legile 
stilului cuvântărilor care este acum în vigoare, stil care, 
dispreţuind nobleţea şi simplitatea în vorbire, a introdus 
întortochierea şi enigmaticul, ca după fructele lui să se cunoască 
pomul 111 , adică întunericul care pune în mişcare astfel de 
învăţături să se cunoască după întunecimea celor discutate? 

Le-am expus, fireşte, nu ca să par şi eu că spun lucruri 
nemaipomenite şi ca să mă arăt tare iscusit în înţelepciune 112 , 
împletind la legături şi dezlegând la lucruri strâns înodate - 
aceasta este, fără îndoială, marea minune a lui Daniel -, ci ca să 
dau în vileag ceea ce, de la început, m-a îndemnat să spun 
cuvântarea. Şi ce anume? Să spun că Dumnezeirea nu poate fi 
înţeleasă de mintea omenească şi că nici nu este cu putinţă să 
ne-o închipuim toată câtă este Ea; şi aceasta, nu din pricina 
invidiei Dumnezeirii (căci este departe invidia de natura 
dumnezeiască, ca una care este nepătimitoare şi singură 



110 Evident, că de am putea cuprinde cu mintea pe Dumnezeu în fiinţa lui pură, El ar fi 
astfel mărginit, fiindcă domeniul raţiunii este limitat în cuprinsul celor de faţă. 

111 Mat. 7, 20. 

112 Dan. 5, 11. 

bună 113 , şi stăpână şi mai cu seamă faţă de lucrul cel mai de 
cinste dintre creaturile ei; căci ce este mai de cinste pentru 
Cuvântul, decât creaturile înzestrate cu raţiune? fiindcă şi faptul 
însuşi de a fi ele aduse la existenţă este culme a bunătăţii 
Dumnezeirii), nici pentru că Dumnezeirea ar vrea cinstirea Ei 
însăşi şi slava celui desăvârşit, ca din faptul că nu se poate 
ajunge la cunoaşterea Ei să aibă cinstire şi adorare. Căci această 
socotinţă este cu desăvârşire sofistică şi străină, şi nu numai de 
Dumnezeu zic, dar chiar şi de un om de o cinste şi bunătate 
potrivită şi de o conştiinţă dreaptă, de vreme ce împiedică pe alţii 
săsieşi procure întâietatea. 

XII 

Dar dacă şi din alte cauze nu poate fi Dumnezeirea cuprinsă 
cu mintea, ar putea şti aceasta cei care sunt mai aproape de 
Dumnezeu şi văzători şi contemplatori ai nepătrunselor Lui 
judecăţi, dacă sunt vreunii care au ajuns la o atât de mare 
virtute şi care umblă pe urmele abisului 114 , cum se spune. 

După cât am putut pătrunde deci cu mintea, noi care cu 
mici măsuri măsurăm lucrurile greu de contemplat, greutatea 
acestei dobândiri a înţelegerii lui Dumnezeu se mai întâmplă 
poate din următoarele pricini: ca nu cumva prin uşurinţa 
dobândirii, să fie uşoară şi pierderea lucrului dobândit, căci ceea 
ce s-a dobândit prin muncă, este ţinut mai multă vreme; ceea ce 
s-a dobândit cu uşurinţă, se şi aruncă foarte repede ca un lucru 
care poate fi iarăşi cu uşurinţă dobândit şi astfel greutatea 
dobândirii binefacerii se transformă în binefacere, cel puţin 
pentru cei ce au minte; pe de altă parte, poate că lucrul acesta 
se întâmplă aşa, ca nu cumva şi noi, mândrindu-ne că suntem 
umpluţi de toată acea lumină în faţa Domnului Atotputernic 115 , 
să păţim la fel cu Lucifer 116 care a căzut şi să cădem din pricina 
îngâmfării, căderea cea mai de plâns dintre căderi; în sfârşit, se 
întâmplă astfel, poate pentru ca cei care s-au curăţit aici şi care 
stăruiesc cu încordare să dobândească lucrul dorit, să aibă de 
acolo o răsplată mare, pentru străduinţa şi pentru viaţa lor 
strălucită. 

Din această pricină se ridică între noi şi Dumnezeu 
întunericul acesta corporal 117 , ca în vremea de demult norul 

113 Vezi şi Platon, Timaeus, p. 29, E. 

114 Iov 38, 16. 

115 Iov 15, 25. 

116 Is. 14, 12-14. 

117 O splendidă comparaţie: după cum norul ascunde lumina puternic strălucitoare a 
soarelui, la fel şi carnea pune nor în faţa minţii, împiedicând lumina să vadă Lumina. 



acela între egipteni şi evrei 118 . Şi poate că acesta este întunericul 
pe care 1-a pus Dumnezeu drept ascunzătoare a Lui 119 , anume 
desimea noastră carnală, din pricina căreia puţini sunt cei 
care-L întrevăd şi încă puţin. 

Despre lucrul acesta să filosofeze deci aceia pe care îi 
preocupă şi să urce cât mai sus pe scara cugetării. Pentru noi 
însă, care suntem legaţi cu lanţurile pământului, cum spune 
dumnezeiescul Ieremia, şi care suntem învăluiţi de grosimea 
carnală, ştiut să fie acest lucru, că după cum este cu neputinţă 
ca cineva săsieşi depăşească umbra sa, oricât şi-ar grăbi pasul, 
căci umbra i-o ia înainte întotdeauna, în măsura în care este 
ajunsă, sau să se apropie privirea de lucrurile văzute, fără 
mijlocirea aerului şi luminii, sau ca natura înotătoare să alunece 
în afara apelor 120 , la fel este cu neputinţă celor care sunt în 
corpuri să se unească cu desăvârşire cu cele cugetate de minte, 
fără intermediul celor corporale. 

Căci întotdeauna se va strecura în cugetare ceva din cele ale 
noastre corporale, chiar dacă spiritul, îndepărtându-se de cele 
văzute cât mai mult şi concentrându-se în sine, îşi va propune 
să se ocupe cu lucruri înrudite cu el şi nevăzute. 

Vei cunoaşte însă acest adevăr astfel. 

XIII 
însele noţiunile de: duh şi foc 121 şi lumină şi iubire şi 
înţelepciune şi dreptate şi minte şi cuvânt şi altele de felul 
acesta, nu sunt ele denumirile pe care le dăm noi primei 
naturi 122 ? Dar cum? Vei concepe tu un duh fără mişcare şi fără 
risipire? Sau un foc în afara materiei şi a mişcării în sus şi fără 
culoare şi înfăţişare proprie? Sau o lumină neamestecată cu 
aerul şi despărţită de cel care îi este ca un născător şi 
luminător? Iar mintea cum vei concepe-o. Nu pe cea care se 
găseşte în cineva şi ale cărei mişcări sunt cugetările, 
neexprimate, sau exprimate? Şi ce fel de cuvânt vei concepe în 
afară de cel care stă liniştit în noi, sau care se răspândeşte? Căci 
stau în cumpănă să spun care se destramă. Iar dacă vei concepe 
şi o înţelepciune, ce înţelepciune vei concepe, în afară de cea 



(Migne, nota respectivă) 

118 leş. 14,20. 

119 Ps. 17, 13. 

120 Vezi Omilia 7 la Hexaimeron a Sfântului Vasile cel Mare 

121 Vezi Deut. 4, 12, 24; 9, 3; leş. 19, 18. 

Adică denumiri date de noi lui Dumnezeu, care însă nu-i exprimă fiinţa, ca unele 
care nu se pot desprinde de ordinea materială în care se poartă cugetarea omenească. 



care este o dispoziţie naturală a sufletului şi care se manifestă în 
contemplaţii, fie dumnezeieşti, fie omeneşti? Şi dreptatea şi 
iubirea nu le vei concepe ca pe nişte dispoziţii sufleteşti lăudate, 
dreptatea ca vrăjmaşa nedreptăţii, iar iubirea ca vrăjmaşa urii şi 
care se încordează şi se slăbesc şi care se produc şi care dispar 
şi care ne fac şi ne schimbă cu desăvârşire, cum schimbă 
culorile corpurile? Sau trebuie ca, îndepărtându-ne de aceste 
denumiri, să privim Dumnezeirea însăşi în Sine, atât cât este cu 
putinţă, adunând din aceste imagini o închipuire a ei parţială? 
Care este deci mijlocul de a ne face din aceste lucruri o imagine 
a Dumnezeirii, imagine care să nu se identifice cu aceste 
lucruri? Sau cum ar putea să fie toate aceste lucruri şi fiecare 
dintre acestea, în mod desăvârşit, Unimea care, prin natura Ei, 
este necompusă şi neasemănată? 

Astfel se trudeşte mintea noastră să se ridice peste cele 
corporale şi să se întreţină cu cele necorporale în starea lor 
pură, cât timp speculează cu propria-i slăbiciune, cele peste 
puterea ei. Fiindcă după Dumnezeu şi după prima cauză tinde 
toată firea raţională, dar ca să-L înţeleagă nu este în stare, 
pentru pricinile pe care le-am expus. Şi, obosită de această 
dorinţă aprinsă şi agitată parcă de ea şi neputând să suporte 
această pedeapsă, face o a doua plutire, fie ca să privească spre 
cele văzute şi săsieşi facă un Dumnezeu din vreuna din acestea, 
rău sfătuită fiind, desigur (căci ce lucru dintre cele pe care le 
vede ea este mai înalt şi mai dumnezeiesc decât ea care le vede, 
şi cu cât este mai înalt şi mai dumnezeiesc lucrul acela, pentru 
ca ea să fie adoratoare, iar lucrul ales să fie adorat?), fie ca prin 
frumuseţea şi buna rânduială a celor văzute să cunoască pe 
Dumnezeu şi să ia vederea drept călăuză spre cele mai presus de 
vedere, dar să nu fie păgubit Dumnezeu, din pricina măreţiei 
celor văzute. 

XIV 

De aici pornind, unii au adorat 123 soarele, alţii luna, alţii 
spuza stelelor, alţii însuşi cerul cu toate acestea la un loc, cărora 
le-au atribuit conducerea universului, după calitatea sau 
cantitatea mişcării lor: alţii au adorat însă stihiile (pământ, apă, 
aer, foc), din pricina folosinţei lor, fără de care stihii nu este 
posibil să dăinuiască viaţa omenească; alţii, în sfârşit, au adorat 
orice lucru, la întâmplare, dintre cele văzute, consacrând drept 
zei pe cele mai frumoase lucruri pe care le vedeau. Sunt apoi 
unii care au adorat şi statui şi plăsmuiri de mâini omeneşti mai 



Intel. 13-14. 

întâi pe ale celor de aproape ai lor, anume cei care erau mai 
pătimaşi şi mai supuşi celor corporale şi care cinsteau prin 
ridicări de monumente pe cei plecaţi din viaţă 124 ; apoi au adorat 
şi chipurile străinilor, anume aceia care au trăit după primii 
adoratori şi departe în timp de ei, din pricina necunoaşterii 
primei naturi şi din pricina urmării cinstirii primite pe calea 
tradiţiei, ca legiuită şi necesară. Fiindcă obiceiul consacrat în 
timp a fost socotit lege. Mai socotesc eu că unii, adorând puterea 
unui om şi lăudându-i vânjoşia corporală şi admirându-i 
frumuseţea, cu timpul au făcut Dumnezeu pe omul cinstit de ei, 
mai adăugând aici şi un mit, drept ajutor al rătăcirii. 

XV 
Iar cei mai pătimaşi dintre ei au socotit zei şi patimile, sau 
au cinstit, sub denumirea de zei, mânia şi omorul şi nelegiuirea 
şi beţia, şi nu ştiu mai ce la fel cu acestea, negăsind nici prin 
acestea o frumoasă şi dreaptă apărare a propriilor lor păcate. Şi 
pe unii dintre aceşti zei i-au lăsat jos, pe alţii i-au ascuns sub 
pământ, singurul lucru cuminte pe care l-au făcut, iar pe alţii 
i-au suit în cer. Ce ridicolă împărţire de tărâmuri! Apoi, punând 
fiecărei plăsmuiri un nume de zeu sau demon, după puterea şi 
autonomia rătăcirii, şi ridicându-le statui spre amintire, statui a 
căror momeală era şi costisitoare, prin sânge şi grăsimi de jertfe, 
ba chiar sunt unii care au socotit că îi cinstesc prin fapte prea 
urâte, prin deliruri şi ucideri de oameni. Căci aşa se cuvenea să 
fie şi cinstirea unor astfel de zei. Şi încă s-au batjocorit pe ei 
înşişi, prin adorarea de păsări şi de patrupede şi de târâtoare 125 
şi dintre acestea pe cele mai urâte şi mai de râs, atribuindu-le 
slava lui Dumnezeu, încât să nu fie uşor să judeci, ce trebuie 
mai degrab dispreţuit, adoratorii sau adoraţii. Dar poate chiar 
mult mai mult trebuie să dispreţuim pe adoratori, fiindcă deşi 
au fost înzestraţi cu o natură raţională şi au primit şi harul lui 
Dumnezeu, au înfăţişat răul ca lucrul cel mai bun. Şi vicleşugul 
acesta este uneltirea celui rău, care s-a folosit de lucrul bun în 
vederea unui lucru rău 126 , cum sunt multe dintre lucrările lui 
rele. Căci punând el stăpânire pe dorinţa lor fierbinte, care 
rătăcea după căutarea lui Dumnezeu, pentru ca săsieşi 
acapareze sieşi puterea şi să fure dorinţa lor, ca şi cum ar fi dus 



124 înţel. 14, 15. 

125 Rom. 1,23; înţel. 11, 15. 

126 Lumea, prin contemplarea ordinii, frumuseţii şi utilităţii celor din univers, în loc să se 
ridice pe calea acestora la raţiunea necesităţii existenţei lui Dumnezeu, a ajuns să 
adore creaturile, făcând deci dintr-un lucru bun un lucru rău, prin insultarea Creatorului, 
pus în rând cu creaturile, şi prin înşelarea praprie. 



de mână pe un om orb, care doreşte un drum oarecare, i-a 
aruncat pe fiecare în câte o parte a aceleiaşi prăpăstii şi i-a 
risipit în golul fără de fund al morţii şi pierzării. 

XVI 

Astfel de oameni au făcut deci astfel de fapte. 

Pe noi însă, care ardeam de dorul lui Dumnezeu şi care nu 
sufeream lipsa existenţei unui conducător şi chivernisitor al 
universului, luându-ne în primire raţiunea noastră, apoi 
oprindu-se la lucrurile văzute şi stăruind asupra celor create de 
la început, nu s-a oprit nici la ele - căci nu era în firea raţiunii 
să atribuie conducerea universului lucrurilor deopotrivă cu noi 
supuse simţurilor şi prin acestea ea ne duce la cauza care este 
deasupra lor şi prin care le prisoseşte existenţa 127 . 

Căci care este fiinţa care a rânduit cele cereşti şi cele 
pământeşti şi pe cele câte umblă prin aer şi pe sub apă şi mai 
ales pe cele care sunt mai înainte de acestea: cerul şi pământul 
şi aerul şi natura apei? Cine a amestecat şi cine a împărţit 
aceste lucruri? Care le este comunitatea, înrudirea naturală şi 
conglăsuirea lor între ele? Căci laud pe cel care a spus aceasta, 
chiar dacă este străin de noi 128 . Cine este cel care a pus în 
mişcare aceste lucruri şi care conduce mişcarea continuă şi 
neîmpiedicată? Nu este oare artistul care le-a făcut şi care le-a 
pus tuturor o lege, după care se poartă universul şi se conduce 
spre scopul lui ultim? Dar cine este Artistul care le-a făcut? Nu 
este oare cel care le-a făcut şi care le aduce la existenţă? Căci, 
evident, nu trebuie să punem pe seama întâmplării o atât de 
mare putere. Căci să admitem că existenţa lor se datorează 
întâmplării. Cui se datorează însă rânduirea lor? Dar, de vreţi, 
s-o atribuim şi pe aceasta tot întâmplării. Cui se datorează 
păstrarea şi păzirea acestor lucruri după legile după care şi-au 
luat fiinţă mai întâi? Se datorează ea cuiva, sau întâmplării? 

Cuiva, desigur, nu întâmplării. 

Dar ce altceva este acest „cineva" dacă nu Dumnezeu? 

Astfel ne-a dus, de la cele văzute, la Dumnezeu, raţiunea 
care porneşte din Dumnezeu şi care este înnăscută în toţi şi care 
este prima lege în noi şi care este legată de toţi. 

Şi să spunem deci începând iarăşi. 

XVII 



127 Aici este vorba de raţiunea iluminată de harul lui Dumnezeu, reabilitată prin revelaţia 
creştină. 

128 Se crede că aluzia de aici este făcută la Platon, în Timaeus, p. 85, Aşi De legg. X, p. 
897, C. 

Ce este Dumnezeu, după natura şi fiinţa Lui, nici n-a 
descoperit vreodată vreun om şi, sigur, nu este cu putinţă să 
descopere. Dar, dacă va descoperi cândva cineva ce este 
Dumnezeu, să cerceteze şi să filosofeze despre aceasta cei care 
vor. Ce este Dumnezeu, va descoperi însă cineva, după socotinţa 
mea, atunci când această facultate asemenea Lui şi 
dumnezeiască, mintea şi raţiunea noastră, se va fi unit cu Acela 
cu care este înrudită din natură, şi când chipul va fi ajuns la 
Chipul, la modelul lui 129 , de a cărui fierbinte dorinţă este 
stăpânit acum. Şi mi se pare că este o vorbă foarte înţeleaptă a 
spune că vom cunoaşte cândva, cât am fost cunoscuţi noi 130 . 

Dar că în timpul de faţă, tot ceea ce ajunge la noi, este o 
mică emanaţie a Dumnezeirii şi un fel de mică licărire a unei 
mari lumini. Astfel că, chiar dacă cineva a cunoscut pe 
Dumnezeu, sau a mărturisit că L-a cunoscut, într-atât L-a 
cunoscut, încât să pară că este mai asemănător luminii decât 
altul care nu este deopotrivă de luminos cu el. Şi această 
întrecere în a cunoaşte pe Dumnezeu, a fost socotită de unii 
cunoaştere desăvârşită a Lui, dar nu a fost cunoaştere în 
realitate, ci în comparaţie cu puterea de cunoaştere a semenilor 
lor. 

XVIII 

Din această pricină, Enos a nădăjduit 131 că va putea să 
cheme pe Domnul. Nădejde era acest gând virtuos al sufletului 
lui, şi nădejde nu de a cunoaşte pe Dumnezeu, ci nădejde de a 
chema pe Dumnezeu. Enoh a fost mutat de la noi de 
Dumnezeu 132 dar nu este limpede dacă înţelesese cu mintea 
natura lui Dumnezeu, sau dacă avea s-o înţeleagă. Iar pentru 
Noe, căruia i s-a încredinţat de Dumnezeu să scape de la înecul 
apelor întreaga lume 133 , sau seminţiile lumii, cu ajutorul unui 
lemn mic, care scapă de la înec 134 , frumos lucru i-a fost 
învrednicirea de a fi plăcut lui Dumnezeu 135 . Avraam, marele 



129 Raţiunea omenească este de natură divină. Prin urmare, este posibilă cunoaşterea 
raţională a lui Dumnezeu, raţiunea noastră sau „tipul" având proprietatea naturală de a 
se ridica la „arhetipul" ei, chiar dacă, cum zice mai jos Sf. Grigorie (cap. XXI), încercăm 
să cuprindem cu mintea pe Dumnezeu în timp ce ne stau piedică în calea raţiunii 
simţurile şi întunericul carnal, întocmai ca cineva care cu un instrument mic încearcă să 
facă un lucru mare. 
130 1 Cor. 13, 12. 

131 Fac. 4, 26. 

132 Fac. 5, 24. 

133 Fac. 6, 13. 

134 Far 7 1 

Fac. 7,1. ^ 



patriarh, s-a făcut drept prin credinţă 136 şi jertfeşte o jertfă 
neobişnuită şi preînchipuitoare a jertfei celei mari 137 . Pe 
Dumnezeu însă, el nu 1-a văzut ca Dumnezeu, ci L-a hrănit ca 
pe un om 138 şi a fost lăudat că a venerat atât cât a înţeles el cu 
mintea. Iacob, la rându-i, a avut vedenia unei scări înalte şi a 
urcării de îngeri pe ea şi unge în chip mistic un stâlp de 
piatră 139 , poate ca să însemneze prin aceasta piatra cea unsă 
pentru noi, şi dă unui loc numirea de casa lui Dumnezeu, în 
cinstea vedeniei, şi se luptă piept la piept cu Dumnezeu ca cu un 
om 140 , luptă care la un moment oarecare este fie lupta lui 
Dumnezeu cu un om, fie poate comparaţie a virtuţii omeneşti 
faţă de Dumnezeu, şi poartă pe corp semnele luptei 141 care arată 
învingerea naturii născute şi ia drept răsplată pentru evlavia sa 
schimbarea numelui, fiind numit după aceea, în loc de Iacob, 
Israel 142 , luând deci numele acesta mare şi cinstit. în ce priveşte 
cunoaşterea lui Dumnezeu, nici el, nici altul mai presus de el, 
dintre cele douăsprezece seminţii, al căror părinte era, nu s-a 
putut făli, până în ziua de azi, că a înţeles cu mintea natura sau 
vederea întreagă a lui Dumnezeu. 

XIX 
Lui Ilie însă, nu vreun vânt puternic, şi nici vreun foc, şi nici 
vreun cutremur de pământ, cum auzi că spune istoria, ci o mică 
adiere de vânt i-a descris, în umbră 143 , prezenţa lui Dumnezeu, 
şi nu natura lui. Cărui Ilie? Aceluia pe care îl duce spre cer chiar 
un car de foc 144 , arătându-i astfel virtutea lui supraomenească. 
Dar de Manoe judecătorul 145 , mai înainte, şi de Petru ucenicul, 
mai în urmă, cum de nu te-ai minunat? De unul, fiindcă nici 
măcar nu a putut să sufere vederea lui Dumnezeu care îi 
apăruse, şi care, din această pricină, a spus: „Suntem pierduţi, 



135 Lui Noe i s-a încredinţat să scape de înec seminţele lumii, pentru vrednicia lui 
morală, el singur fiind găsit drept şi plecat lui Dumnezeu. Aceasta a fost singura lui 
satisfacţie sufletească şi trecere la Dumnezeu, şi nu faptul că ar fi văzut pe Dumnezeu 
(Fac. 7, 1), cu toate că umbla cu Dumnezeu (Fac. 7, 9). 

136 Fac. 15, 6; Rom. 4, 3. 

137 Fac. 22, 2... 

138 Fac. 18, 1... 

139 Fac. 28, 11-16. 

140 Fac. 32, 25. 

141 Fac. 32, 26. 

142 Fac. 32, 28-29. 

143 III Reg. 19, 11... 
144 IVReg. 2, 11. 



145 Jud. 13, 2. 

femeie, am văzut pe Dumnezeu" 146 , în sensul că de oameni nu 
poate fi cuprinsă nici arătarea lui Dumnezeu, nici natura Lui; de 
altul fiindcă nu a îngăduit chiar lui Hristos 147 pe care-L privea cu 
ochii să rămână în corabie şi, din această pricină L-a poftit să 
plece. Şi totuşi Petru era mai aprins decât ceilalţi de dorinţa 
cunoaşterii lui Hristos, şi de aceea este socotit el fericit 148 şi i se 
încredinţează lucrurile cele mai mari. Dar ce-ai spune despre 
Isaia şi despre Iezechiel, văzătorul lucrurilor celor mai mari şi 
despre ceilalţi profeţi? Dintre aceştia, unul, Isaia, a văzut pe 
Domnul Savaot şezând pe tronul slavei şi înconjurat şi lăudat şi 
acoperit de Serafimii cu câte şase aripi şi pe sine curăţindu-se 
cu cărbune aprins şi pregătindu-se pentru profeţie 149 ; altul, 
Iezechiel, descrie şi carul lui Dumnezeu, adică Heruvimii şi 
tronul mai presus de ei şi tăria mai presus de el şi pe cel care i 
s-a arătat în tărie şi unele glasuri de îndemnuri şi fapte 150 şi 
acestea erau, fie vreo vedenie de ziuă, posibilă de intuit numai 
de către cei sfinţi, fie vreo vedenie neînşelătoare din vremea 
nopţii, fie vreo închipuire a minţii, care stă de faţă cu cele 
viitoare, ca şi când ar fi prezente, fie altfel de chip de profeţie 
negrăit, n-aş putea spune. Dar ştie Dumnezeul profeţilor şi cei în 
care lucrează astfel de puteri. Numai că nici aceştia despre care 
vorbim, nici vreun altul de aceeaşi condiţie cu ei, n-a stat în faţa 
substanţei şi fiinţei Domnului 151 , după cum stă scris, nici n-a 
văzut sau a destăinuit altora natura lui Dumnezeu. 

XX 
Iar dacă i-ar fi fost îngăduită lui Pavel destăinuirea 
lucrurilor pe care le avea cel de al treilea cer 152 şi înaintarea 
până la ele, sau ridicarea, sau înălţarea, poate că am şti ceva 
mai mult despre Dumnezeu, dacă cumva cunoaşterea lui 
Dumnezeu ar fi fost taina răpirii lui. Dar fiindcă acele lucruri nu 
erau de destăinuit, să fie cinstite şi de noi în tăcere. Atât să-1 



146 Jud. 13,22. 

147 Luc. 5, 8. 

148 Mat. 16, 17. 

149 Is. 6, 1-7. 

150 lez. 1. 

151 Ier. 23, 18: „Care din ei oare au luat parte la sfatul Domnului şi a văzut şi a ascultat 

cuvântul lui, ca să-l spună?" Aici, cum indică nota din Migne, Sfântul Grigorie adaugă 

cuvântul substanţă, fiinţă, esenţă, spre a întări şi a da acest sens cuvântului bază, 

fundament, susţinere, suport. Textul ebraic are cuvântul „sod" adică sfătuire tainică. 

Septuaginta şi Teodoţion traduc cu „substanţă" sau „subzistenţă"; Aquila traduce cu 

„secret"; Simah traduce cu „cuvântare". Poate că Sfântul Grigorie s-a gândit la aceea că 

la sfat nu poţi sta cu cineva până nu eşti de faţă cu el. 

152 II Cor. 12,2. 

auzim însă pe Pavel spunând, anume că „în parte cunoaştem şi 
în parte profeţim" 153 . Acestea şi altele de felul acesta le 
mărturiseşte cel care nu era un om de rând în privinţa 
cunoaşterii 154 , cel care ameninţă cu probarea lui Hristos care 
vorbeşte în el 155 , le mărturiseşte marele luptător şi dascăl al 
adevărului. Din cauza aceasta nu pune el nici toată cunoaşterea 
de jos mai presus de cele văzute ca în oglinzi şi ghicituri 156 , ca 
una care constă în mici reprezentări ale adevărului. Şi dacă nu 
cumva par unora prea migălos şi lăturalnic, când cercetez 
asemenea lucruri, nici celelalte chestiuni poate nu erau decât 
acestea că nu pot fi acum îmbrăţişate 157 , la care Cuvântul însuşi 
a făcut aluzie, ca la unele care vor fi purtate cândva şi lămurite, 
şi pe care marele Ioan înaintemergătorul Cuvântului, marele glas 
al adevărului 158 , le-a stabilit că nu le-ar putea cuprinde cu 
mintea lumea de jos. 

XXI 

Prin urmare, orice adevăr şi orice raţionament cu privire la 
Dumnezeu, este greu de înţeles cu mintea şi greu de contemplat: 
şi e ca şi atunci când ne trudim să facem lucruri mari cu un 
instrument mic, când căutăm să vânăm cu înţelepciunea 
omenească cunoaşterea celor existente şi când ne apropiem de 
cele spirituale cu simţurile, sau nu fără de simţurile de care 
suntem purtaţi încoace şi încolo şi din pricina cărora rătăcim şi 
nu avem posibilitatea ca, apropiindu-ne cu mintea goală de 
lucrurile goale 159 , să păşim mai aproape de adevăr şi să ne 
formăm mintea prin înţelegerea lor. 

Discuţia despre Dumnezeu însă cu cât este mai desăvârşită, 
cu atât ea este mai grea şi ridică mai multe obiecţii şi are 
dezlegări mai anevoioase. Căci orice lucru se ridică în cale, fie el 
chiar foarte scurt, stăvileşte şi împiedică drumul cugetării şi îi 
întrerupe mersul înainte, cum fac cei care trag deodată înapoi cu 
frâul caii care merg înainte şi-i întorc prin smucirea neaşteptată. 
Astfel Solomon, care a prisosit în înţelepciune mai mult decât 



153 1 Cor. 13,9. 

154 II Cor. 11,6. 

155 II Cor. 13, 3. Mulţi nu credeau spuselor Apostolului, ba chiar era socotit drept 

mincinos. De aceea s-a văzut în situaţia de a argumenta adversarilor credinţei că cele 

spuse de el sunt în realitate cuvintele şi învăţăturile lui Hristos. 

156 1 Cor. 13, 12. 

157 Ioan 16, 12. 

158 Aici Sf. Ioan Evanghelistul este confundat cu Sf. Ioan Botezătorul. 

159 Adică cu mintea goală de orice imagine materială, senzorială, numai aşa putându-se 
ajunge la adevărul suprem. Este şi aici tot Muenţa platonică. 



toţi cei care au fost înaintea lui şi după el 160 , care avea lărgimea 
inimii drept dar de la Dumnezeu şi o revărsare de contemplare 
mai îmbelşugată decât nisipul, cu cât se afundă mai mult în 
adânc, cu atât se simte cuprins de ameţeală şi face sfârşit al 
înţelepciunii din descoperirea cât de departe a fugit ea de el 161 . 
Pavel, la rându-i, încearcă să se apropie, nu zic de natura lui 
Dumnezeu, căci ştia că lucrul acesta e cu desăvârşire cu 
neputinţă, ci numai de judecăţile lui Dumnezeu 162 . Dar fiindcă 
nu găseşte o ieşire şi nici o oprire a urcării şi nici nu se sfârşeşte 
la vreun ţărm lămurit multa activitate a minţii lui, de vreme ce 
mereu i se năzăreşte în faţă un lucru pe care-1 simte că lipseşte, 
ce minune (ca să păţesc şi eu la fel), îşi îngrădeşte cuvântul, din 
cauza spaimei şi numeşte un astfel de lucru şi bogăţie şi adânc 
al lui Dumnezeu şi îşi mărturiseşte neputinţa de a înţelege cu 
mintea judecăţile lui Dumnezeu, strigând aproape la fel cu 
David, care aici numeşte judecăţile lui Dumnezeu adânc fără de 
fund 163 , adânc al cărui fund nu poate fi cuprins nici cu 
măsurătoarea, nici cu simţirea, aici spune că s-a minunat de 
cunoaşterea din el însuşi şi a rânduirii lui şi că s-a temeinicit 
mai mult decât îi îngăduie puterea şi înţelegerea lui însuşi. 

XXII 
Căci, lăsând la o parte pe celelalte, ca să privesc spre mine 
însumi şi spre toată natura şi alcătuirea omenească, ce este 
această amestecare a noastră? Ce este mişcarea? Cum s-a 
amestecat în noi nemuritorul cu muritorul? Cum curg în jos şi 
mă port în sus? Cum este mărginit sufletul? în ce fel dă el viaţa 
şi se face părtaş al patimii? Cum este mintea şi mărginită şi 
nemărginită, rămânând în noi şi mergând peste toate, cu iuţeala 
mişcării şi a curgerii? în ce fel este ea împărtăşită de cuvânt şi 
exprimată şi cum merge prin aer şi cum intră prin lucruri? Cum 
se întovărăşeşte cu simţurile şi cum se retrage în sine de la ele? 
Şi încă înainte de acestea, care era prima plasmă şi constituţia 
noastră în laboratorul naturii? Care ne era ultima formă şi 
desăvârşire? Care ne era dorinţa de hrană şi împărţirea ei? Şi 
cine ne-a dus la primele izvoare şi la cauzele vieţii în mod 
automat? Cum se hrăneşte trupul cu mâncăruri şi sufletul cu 
raţiunea? Care este atracţia naturii şi raportul natural între 
născători şi născuţi, ca să se ţină ei împreună la un loc prin 



160 III Reg. 3, 12. 



101 Eccl. 7, 23-24. 

162 Rom. 11,33-34. 

163 Ps. 35, 6. 

puterea afecţiunii? Cum de sunt chipurile lor stabile şi deosebite 
prin caracterele lor, ale căror proprietăţi, din cauză că sunt atât 
de multe, ne sunt inaccesibile? Căci unul pleacă din lume, iar 
altul vine să-i ia locul, întocmai ca în curgerea unui râu, care nu 
stă locului şi care rămâne pe loc totuşi. Multe ai putea filosofa 
încă despre mădularele şi despre părţile corpului omenesc şi 
despre buna potrivire a unora cu altele, care sunt rânduite 
împreună şi deosebite totuşi între ele şi pentru folosinţă şi 
pentru frumuseţe şi care unele au întâietate, iar altele sunt în 
inferioritate, unite şi despărţite, cuprinzătoare şi cuprinse, prin 
legea şi raţiunea naturii. Multe ai putea filosofa despre voci şi 
despre auzuri, în ce fel unele sunt pronunţate prin organele 
vocale, iar celelalte le primesc, prin izbirea şi imprimarea aerului 
de la mijloc. Multe ai putea filosofa despre vedere, care se uneşte 
în chip negrăit cu lucrurile văzute şi care se mişcă numai şi 
deodată cu voinţa şi care are aceleaşi dispoziţii ca şi mintea. 
Căci cu o deopotrivă iuţeală, mintea se amestecă cu cele gândite, 
iar vederea cu cele văzute. Multe ai putea filosofa despre celelalte 
simţuri, care sunt ca nişte receptoare ale impresiilor din afară, 
ce nu pot fi contemplate cu ajutorul raţiunii. Multe ai putea 
filosofa despre repausul din timpul somnului şi despre 
închipuirile venite prin visuri şi despre memorie şi despre 
aducerea aminte şi despre raţiune şi despre mânie şi despre 
dorinţă, şi, într-un cuvânt, despre cele prin câte este condus 
acest mic univers, omul. 

XXIII 
Vrei să-ţi enumăr şi deosebirile dintre celelalte animale şi 
noi şi dintre ele însele, naturile şi naşterile şi creşterile şi 
regiunile şi obiceiurile şi viaţa lor care este parcă cea 
cetăţenească? Cum unele trăiesc în turme, iar altele singuratice? 
Unele ierbivore, iar altele carnivore? Unele furioase, iar altele 
blânde? Unele iubitoare de oameni şi cu ei la un loc trăitoare, iar 
altele neîmblânzite şi libere? Şi unele parcă mai aproape de 
puterea de a gândi şi învăţa, iar altele cu desăvârşire lipsite de 
raţiune şi învăţătură? Unele cu mai multe simţuri, iar altele cu 
mai puţine? Unele legate de un loc, iar altele dornice de pribegie? 
Unele foarte sprintene, iar altele foarte greoaie? Unele 
distingându-se prin mărimea corpului şi prin frumuseţe, sau 
prin vreuna din aceste însuşiri, iar altele foarte mici şi urâte la 
vedere, sau şi una şi alta? Unele robuste, iar altele 
neputincioase? Unele gata de apărare, iar altele bănuitoare şi 
viclene? Unele prevăzătoare, iar altele neprevăzătoare? Unele 

harnice şi econoame, iar altele cu desăvârşire leneşe şi 
nesinchisitoare de viitor? Şi încă înainte de acestea, cum unele 
merg târându-se, iar altele drept? Unele iubitoare ale unei 
anumite regiuni a pământului, iar altele complăcându-se în orice 
loc? Unele iubitoare de podoabă, iar altele cu desăvârşire lipsite 
de simţământul acesta al împodobirii? Şi împreunate şi 
neîmpreunate? Şi înfrânate şi dezmăţate? Şi născătoare de pui 
mulţi deodată şi fără să nască pui mulţi deodată? Şi care trăiesc 
vreme îndelungată şi care trăiesc puţin timp? M-ar obosi 
cuvântul, dacă le-aş lua pe fiecare în parte. 

XXIV 
Priveşte-mi cu atenţie şi firea înotătoarelor, care alunecă în 
ape şi care parcă zboară sub natura lichidă, care sorb în tihnă 
aerul mediului lor propriu, iar într-al nostru se găsesc în 
primejdia în care ne-am găsi noi sub ape; priveşte cu atenţie la 
obiceiurile şi la simţirile lor şi la împreunările şi la naşterile şi la 
mărimile şi la frumuseţile şi la preferinţele lor pentru anumite 
regiuni şi la rătăcirile lor, la adunările şi la despărţirile lor şi la 
particularităţile lor puţin asemănătoare cu ale vieţuitoarelor de 
pe uscat, dar ale căror însuşiri şi comune şi individuale sunt 
opuse, şi în înfăţişări şi în numiri. Priveşte cu atenţie şi la 
stolurile şi varietăţile de păsări şi după înfăţişările şi după 
culorile lor, şi ale celor necântătoare şi ale celor cântătoare; şi 
care este explicaţia melodiei acestora şi de la cine vine ea? Cine 
este cel care a dat greierului lira din piept şi cântările de pe 
ramuri şi ciripiturile păsărilor, când se pun în mişcare deodată 
cu soarele, umplând de muzică amiezile şi când fac să răsune 
dumbrăvile şi când petrec pe călător cu glasurile lor? Cine este 
cel care ţese cântarea împreună cu lebăda, când îşi întinde aripa 
în suflările de vânturi şi face şuierătura melodie? Căci nu mai 
vorbesc de vocile forţate şi de cele câte meşteşugesc artele 
împotriva adevărului. De unde se face că păunul, această 
îngâmfată pasăre şi de fel din părţile Midiei, este atât de iubitor 
de frumuseţe şi de cinste (căci îşi şi simte propria-i frumuseţe), 
încât, când vede pe cineva apropiindu-se, sau se făleşte în faţa 
păuniţelor, cum se spune, întinzândusieşi gâtul şi rotindusieşi 
aripa cu lucii aurii şi înstelată, îşi arată, ca pe o scenă de teatru, 
frumuseţea lui iubitorilor lui? Dumnezeiasca Scriptură admiră 
într- adevăr şi înţelepciunea femeilor în ţesături, zicând: „Cine a 
dat femeilor priceperea la ţesături şi ştiinţa broderiilor?" Această 
însuşire aparţine unei fiinţe înzestrate cu raţiune şi prisositoare 
în înţelepciune şi care merge până la cele cereşti. 

XXV 

Iar tu admiră-mi şi inteligenţa naturală a necuvântătoarelor, 
şi, dacă este cu putinţă, arată-mi cauzele ei. Cum şi-au pregătit 
păsările cuiburi şi în pietre şi în copaci şi în acoperişuri, cu grijă 
pregătite atât în ce priveşte siguranţa, cât şi în ce priveşte 
frumuseţea şi potrivite pentru creşterea puilor? De unde au 
albinele şi păienjenii hărnicia şi dibăcia, pentru ca albinele 
săsieşi construiască faguri şi să-i lege prin celule hexagonale şi 
îmbucate una într-alta, şi pentru ca stabilitatea fagurilor să se 
facă prin zidirea de la mijlocul lor şi prin îmbinarea de unghiuri 
cu linii drepte şi pentru ca fagurii să se facă în stupi aşa de 
întunecoşi şi în plăsmuiri nevăzute; iar păienjenii să ţeasă pânze 
cu multe ochiuri din fire atât de subţiri şi aproape aeriene, 
întinse în multe chipuri (şi acestea din începuturi nevăzute) şi o 
casă în acelaşi timp vrednică de cinste şi loc de vânătoare a 
fiinţelor mai slabe, în vederea hranei? Ce Euclide a imitat 
aceasta, făcând speculaţii asupra unor linii inexistente şi 
obosindu-se în demonstraţii? Care Palamede 164 , în tacticile lui, a 
imitat mişcările şi formaţiile cocorilor, după cum se spune, şi 
obişnuinţele lor de a se mişca în ordine şi în zboruri variate? Ce 
Fidii 165 şi Zeuxizi şi Polygnoţi şi Parrhaşi şi Aglaofoniţi 166 au 
putut să le imite, ei care au ştiut să picteze şi să sculpteze 
frumosul cu o superioritate neîntrecută? Ce horă armonioasă a 
lui Daidalos din Cnossos 167 , care s-a trudit jucând pentru o 
mireasă, spre prisosirea frumuseţii, sau ce labirint din Creta, 
greu de ieşit din el şi greu de descurcat, ca să vorbesc ca poeţii 
şi care adesea se întâlneşte cu sine în sofismele artei? Şi trec 
sub tăcere depozitele de provizii ale furnicilor şi paznicii lor şi 
tezaurul de hrană corespunzător vremii şi celelalte lucruri pe 
care le ştim că se povestesc despre călătoriile şi despre 
conducătorii lor şi despre buna rânduire din faptele lor. 

XXVI 

Dacă îţi este la îndemână explicaţia acestora şi dacă cunoşti 
inteligenţa care le conduce, priveşte cu băgare de seamă şi la 



164 Se spune că Palamede a făcut cel dintâi planuri de strategie, luând de model 
formaţiile în care zboară cocorii. 

165 Este renumitul Fidias atenianul, neîntrecut sculptor de statui. 

166 Zeuxis Heracleotul a fost mare pictor al timpului său. La fel cu Polygnot din Thasos. 
Parrhasie este primul mare pictor care a introdus simetria în pictură. Despre Aglaofon, 
alt mare pictor, aminteşte Pliniu, lib. XXXV, 9. 

167 Daidalos din Cnossos din Creta se povesteşte că a vrut să facă statui vii. Le-a pus 
astfel ochi şi un dispozitiv nervos mecanic, care le făcea să se mişte. Tot el se spune că 
a construit labirintul din Creta (Migne, noteje^espective). 



deosebirile dintre plante, până şi la dibăcia cu care sunt 
alcătuite frunzele, atât pentru o cât mai mare plăcere a ochilor 
şi, în acelaşi timp, cât şi pentru foarte marele folos al fructelor. 
Priveşte-mi cu băgare de seamă şi la varietatea şi belşugul 
fructelor şi mai ales la prea marea frumuseţe a celor mai 
necesare pentru viaţă. Şi mai priveşte-mi cu băgare de seamă şi 
la puterile rădăcinilor 168 şi ale sucurilor şi ale florilor şi ale 
mirosurilor, nu numai foarte plăcute, dar şi foarte potrivite 
pentru sănătate, şi la farmecele şi felurimile culorilor şi încă şi la 
scumpătăţile şi strălucirile pietrelor; fiindcă pe toate ţi le-a pus 
înainte natura, ca într-un ospăţ comun, îmbelşugat cu de toate, 
pe cele care sunt necesare şi pe cele care sunt spre plăcere, 
pentru ca, dacă nu altcumva, cel puţin pe calea lucrurilor de la 
care primeşti binefaceri să cunoşti pe Dumnezeu şi să te faci de 
nevoie mai inteligent. De aici, trece-mi mai departe la întinderea 
şi mărimea pământului, mama obştească a tuturor şi la golfurile 
mărilor, legate între ele şi cu pământul şi la frumuseţile 
pădurilor şi la râuri şi la izvoarele îmbelşugate şi mereu 
curgătoare, nu numai ale apelor reci şi de băut şi ale apelor care 
curg la suprafaţa pământului, ci şi la cele care curg pe sub 
pământ şi care aleargă prin peşteri, apoi împinse şi izbite de un 
suflu puternic, apoi încălzite de tăria luptei şi a ciocnirii, ţâşnesc 
afară pe oriunde li se cedează puţin şi ne dăruiesc de aici, în 
multe părţi ale pământului, şi folosul băilor calde şi, cu o putere 
contrară bolii, o tămăduire fără de plată şi de la sine. Spune 
cum şi de unde sunt acestea? Ce este această mare şi 
nemeşteşugită ţesătură? Nu mai puţin de laudă sunt ele când le 
priveşti relaţia unora faţă de altele, decât când sunt contemplate 
fiecare în parte. Cum a stat pământul fix şi neclintit? Purtat pe 
ce? Şi care fiindu-i sprijinitorul? Şi acela iarăşi pe cine 
sprijinindu-se? Căci raţiunea nu are pe ce să se sprijine în acest 
caz, în afară de voinţa dumnezeiască. Şi cum o parte a lui se 
ridică în vârfuri de munţi, iar alta se aşează în câmpie şi aceasta 
în multe chipuri şi varietăţi şi schimbându-se prin mutări puţin 
câte puţin este şi pentru folos mai îmbelşugată şi prin varietate 
mai plăcută? Şi cum altă parte a lui e împărţită pentru a fi 
locuită, iar alta nelocuită, pe câtă o taie de rest înălţimile 
munţilor şi altă parte separată, ca să dea şi să ajungă la o altă 
margine, este cel mai vădit semn de recunoaştere a măreţiei 
lucrării lui Dumnezeu. 

XXVII 



Intel. 7, 20. 

Mării însă, dacă nu aş vrea să-i admir mărimea, i-aş admira 
blândeţea şi chipul cum se ridică slobodă înlăuntrul propriilor ei 
ţărmuri; iar dacă nu i-aş admira blândeţea, i-aş admira desigur 
mărimea. Dar fiindcă le are şi pe una şi pe alta, voi lăuda 
puterea din amândouă. Cine a adunat-o la un loc? Cine a 
strâns-o ca în lanţuri? Cum de se ridică şi rămâne pe loc, ca şi 
când s-ar ruşina de pământul din preajmă? Cum primeşte şi 
toate râurile şi rămâne mai departe aceeaşi 169 , cu tot prisosul 
mulţimii apei, sau nu ştiu ce trebuie să mai spun? Cum de e în 
stare să-i fie ţărm nisipul 170 , ei unei atât de mari stihii? Au ceva 
de spus aici fizicienii şi înţelepţii în lucruri zadarnice şi care 
măsoară în realitate marea cu ceaşca, adică lucrurile atât de 
mari, cu gândurile lor? Sau, cu puţine cuvinte, voi filosofa eu 
despre acest lucru, din Sfânta Scriptură şi mai convingător şi 
mai adevărat decât fac cuvântările lungi? O poruncă a pus jur 
împrejur deasupra apei 171 . Această poruncă este lanţul naturii 
lichide. Dar cum de duce marea pe plutitorul care trăieşte pe 
uscat 172 , cu ajutorul unui lemn mic şi al vântului? (Nu te 
minunezi văzând acest lucru? Şi nusieşi iese mintea din sine?) 
pentru ca pământ şi mare să fie legate prin folosinţe şi 
amestecări şi pentru ca să se unească într-un singur întreg, 
pentru om, lucrurile care stau la atâta distanţă unele de altele în 
ce priveşte natura lor? Şi care sunt primele izvoare ale 
izvoarelor, cercetează, o omule, dacă poţi să le dai de urmă, sau 
să le descoperi. Şi cine este cel cere spintecă 173 pentru râuri 
câmpii şi munţi şi le dă drumul neîmpiedicat? Şi cum se explică 
minunea din aceste lucruri opuse între ele, când nici marea 
nusieşi iese din matcă şi când nici râurile nu se opresc din curs? 
Care este hrana apelor şi care este felurimea acesteia, de vreme 
ce unele se adapă de sus, iar altele cu rădăcinile, ca şi eu însumi 
să mă desfătez în cuvântare, când descriu deliciile lui 
Dumnezeu? 

XXVIII 

Haide deci, lăsând pământul şi cele pământeşti, ridică-te în 
aer, pe aripile gândurilor, ca raţiunea să-ţi înainteze metodic; şi 



169 Eccl. 1,7. 

170 Ier. 5, 22. 

171 Iov. 26, 10 

172 



Adică pe om, plutitorul de uscat, spre deosebire de plutitoarele propriu-zise, care 

trăiesc în ape. Aici Grigorie laudă înţelepciunea pusă de Dumnezeu în oameni, care cu 

ajutorul corăbiei au făcut drum uscat peste natura lichidă, legând astfel între ele ţărmuri 

îndepărtate şi cimentând iubirea şi relaţiile dintre oamenii separaţi de mari distanţe. 

173 Avac. 3, 9. 

de aici te voi urca spre cele cereşti şi spre cerul însuşi şi spre 
cele care sunt dincolo de cer. Şi raţiunea şovăie să se aproprie de 
cele care urmează de aici, dar se va opri totuşi, pe cât este cu 
putinţă. Cine este cel care a vărsat aerul, această multă şi 
îmbelşugată bogăţie, măsurat nu după ranguri, nu după averi, 
necuprins în hotare, neîmpărţit după vârste, ci luat în mod liber 
de fiecare şi cinstit printr-o împărţire egală, după modul 
împărţirii manei 174 ? Acest vehicul al neamului zburătoarelor, 
scaunul vânturilor, prielnicia anotimpurilor, însufleţirea 
animalelor, dar mai ales păstrarea împreună a sufletului cu 
corpul, în care sunt corpurile şi cu care este posibilă vorbirea, în 
care este lumină şi cele luminate şi vederea care curge prin el? 
Cercetează-mi şi cele ce urmează; căci nu consimt să atribui 
aerului întreaga stăpânire a celor care sunt socotite a fi datorită 
aerului. Care sunt hambarele vânturilor? Care sunt tezaurele 
zăpezii 175 ? Cine este cel care a născut picăturile de rouă 176 , după 
cuvântul Scripturii? Din pântecele cui porneşte gheaţa 177 ? Cine 
este cel care leagă apa în nori 178 şi, o ce minune! o parte o pune 
în nori, cu cuvântul fiind stăpânită natura lichidă, iar altă parte 
o varsă pe faţa întregului pământ şi o risipeşte la cuvenită vreme 
şi cu egalitate şi fără să lase liberă şi nestrunită întreaga 
substanţă lichidă (căci ne ajunge curăţirea aceea din vremea lui 
Noe şi Cel care este cu totul nemincinos 179 nusieşi uită de 
legământul Lui), şi nici nu o opreşte cu desăvârşire, ca să nu 
mai avem iarăşi nevoie de un alt Ilie, care să slobozească 
seceta 180 ? Dacă va închide cerul, zice Scriptura, cine-1 va mai 
deschide 181 ? Iar dacă-i va deschide stăvilarele, cine le va opri 182 ? 
Cine va suporta nemăsurarea din amândouă din partea celui 
care face să plouă, dacă El nu le va conduce pe toate la măsurile 
şi cu cumpenele Lui 183 ? Ce-mi vei filosofa despre fulgere şi 
despre tunete, tu care tuni de pe pământ şi care nu străluceşti 
nici măcar prin nişte mici sclipiri ale adevărului? Pe care aburi 
ridicaţi de pe pământ îi vei pune cauză făcătoare a norilor, sau 



174 leş. 16, 18; Iov 38, 21. 

175 Iov 38, 22. 

176 Iov 38, 28. 

177 Iov 38, 29. 

178 Iov 26, 8; Ps. 134,7. 

179 Fac. 9, 12. 

180 III Reg. 18,35. 

181 Deut. 11, 17; Iov 12, 14. 



182 Fac. 7, 11. 

183 Iov 28, 25. _ 

5o 



ce condensare de aer, sau ce presare de nori rari, sau ruptură, 
pentru ca presarea săsieşi producă fulgerul, iar ruptura tunetul? 
Ce fel de suflu prins la strâmtoare, apoi fără putinţă de ieşire, ca 
să fulgere când este presat şi să tune când se sparge? Dacă ai 
colindat cu cugetarea aerul şi toate cele ce sunt în legătură cu 
el, atinge acum, împreună cu mine, şi cerul şi cele din el. Dar să 
ne ducă credinţa mai mult decât raţiunea, dacă cumva ai învăţat 
slăbiciunea raţiunii în cercetarea lucrurilor mai din apropierea 
ta şi dacă ai cunoscut că este o raţiune cunoaşterea lucrurilor 
care sunt mai presus de raţiune, ca să nu fii cu desăvârşire 
pământesc, sau prins de cele pământeşti, necunoscând nici 
chiar acest lucru, neştiinţa ta. 

XXIX 
Cine a întins de jur împrejur cerul, cine a rânduit stelele? Ba 
mai mult, ce ai putea să numeşti tu, înaintea acestora, cer şi 
stele, o exaltatule, care nu cunoşti lucrurile care sunt la 
picioarele tale şi care nu eşti în stare să te masori pe tine însuţi, 
dar care cercetezi cu multă curiozitate lucrurile care depăşesc 
natura ta şi care rămâi cu gura căscată în faţa celor care nu pot 
fi măsurate? Căci fie, să admitem că tu poţi să înţelegi cu mintea 
cicluri şi orbite şi conjuncţii şi separaţii şi răsărituri de stele şi 
de soare şi trepte şi minute şi toate lucrurile prin care îţi arăţi 
această minunată ştiinţă a ta: această înţelegere nu este încă 
cuprinderea cu mintea a celor existente, ci este observarea unei 
mişcări oarecare; această observare, întărită de un exerciţiu mai 
îndelungat şi adunând la un loc cunoştinţele dobândite mai 
înainte de mai mulţi oameni, apoi dându-le o interpretare, a fost 
numită ştiinţă, după cum fazele lunii au ajuns cunoscute 
mulţimii, făcând din vedere un început al cunoaşterii. Dar tu, 
dacă eşti foarte cunoscător al acestor lucruri şi cauţi pe drept 
cuvânt să fii admirat, spune care este cauza ordinii şi a mişcării? 
De undesieşi aprinde soarele lumina pentru toată lumea şi 
pentru toate vederile, întocmai ca un corifeu al unui cor, 
acoperind cu strălucirea sa pe celelalte astre, mai mult ca unele 
dintre acestea pe altele la rândul lor? Iar dovada este: acestea 
strălucesc în faţa lui, iar el străluceşte mai presus de ele şi nu 
lasă să se cunoască nici că se ridică odată cu el frumos ca un 
mire, iute şi mare ca un uriaş 184 (căci nu suport să-1 slăvesc cu 
alte cuvinte, decât cu ale mele); atât de mare în putere, încât de 
la un capăt la altul al lumii el le cuprinde pe toate cu căldura 



184 Ps. 18, 6. 

lui 185 şi nimic nu scapă de simţirea lui şi umple şi tot ochiul de 
lumină şi toată natura corporală de căldură, de o căldură care 
încălzeşte, nu care arde, graţie blândeţii temperaturii şi ordinei 
mişcării lui, ca şi când stă de faţă lângă toate şi le cuprinde pe 
toate cu o egală măsură. 

XXX 
Cât de mare este însă pentru tine spusa aceea, dacă ai 
reflectat asupra ei? Anume: ceea ce este soarele între cele care 
cad sub simţuri, aceea este Dumnezeu pentru cele cugetate cu 
mintea 186 , a spus careva dintre cei profani. Căci el luminează 
vederea, precum Dumnezeu luminează mintea; el este şi cel mai 
frumos dintre cele văzute, după cum este Dumnezeu dintre cele 
cugetate. Dar cine este cel care 1-a pus în mişcare de la început? 
Ce este deci lucrul care-1 mişcă fără întrerupere şi-1 poartă jur 
împrejur, pe cel care este stabilit de legea lui şi lipsit de mişcare, 
cu adevărat neobosit şi dătător şi întreţinător al vieţii şi cele prin 
câte, cu bună dreptate, este cântat de poeţi şi care nici nusieşi 
opreşte cândva mişcarea, nici binefacerile lui? Cum creează el 
ziua, când stă deasupra pământului şi noaptea, când este 
dedesubtul pământului? Sau nu ştiu ce trebuie să mai spun 
când privesc la soare? Ce este creşterea zilelor şi nopţilor şi 
iarăşi descreşterea lor şi egalitatea inegalităţii, ca să spun şi ceva 
ciudat? Cum este el apoi şi făcător şi împărţitor al anotimpurilor, 
care cu bună rânduială şi se succed şi dispar şi care, întocmai 
ca într-o horă, se îmbrăţişează şi se despart între ele şi prin 
legea prieteniei, şi prin legea bunei rânduiri şi se amestecă pe 
nesimţite şi furându-se între ele prin faptul vecinătăţii lor, cum 
vedem în cazul zilelor şi al nopţilor, ca să nu se facă omului de 
nesuferit, din pricina neobişnuinţei cu ele? Dar soarele săsieşi 
facă mai departe drumul lui. Tu însă ai cunoscut natura lunii şi 
fazele ei şi măsurile luminii şi drumurile ei? Şi cum soarele are 
stăpânirea zilei 187 , iar luna prezidarea nopţii 188 ? Şi cum ea dă 
îndrăzneală fiarelor 189 iar soarele ridică pe om la lucru 190 , fie 
înălţându-se, fie coborân- du-se spre lucrul cel mai de folos? Ai 
înţeles lanţul Pleiadei, sau ocolul Orionului 191 , ca unul care 



185 Ps. 18,7. 

186 Platon, De Rep. VI, pag. 508, C, unde vorbeşte despre Dumnezeu ca despre un 
soare inteligibil. 

187 Ps. 135,8. 

188 Ps. 135,9. 

189 Ps. 103,20-22. 

190 Ps. 103, 23-24. 

numeri mulţimea stelelor 192 şi le dai tuturor nume şi care faci 
deosebirea slavei fiecăreia 193 şi care arăţi ordinea mişcării lor, ca 
să-ţi dau crezare ţie care împleteşti la un loc cu ele mersul 
vieţii 194 omeneşti şi care înarmezi zidirea împotriva Ziditorului ei? 

XXXI 
Ce zici? Aici ne vom opri oare cuvântarea, la materie şi la 
cele văzute? Sau, după ce cuvântul Scripturii a cunoscut 
tabernacolul lui Moisi drept preînchipuire a lumii întregi, adică a 
acestui tot alcătuit din lucruri văzute şi nevăzute, după ce am 
pătruns prima catapeteasmă şi am depăşit lumea sensibilă, să 
privim de-aproape în Sfintele, la natura inteligibilă şi supra- 
cerească? Nu putem s-o privim nici pe aceasta în chip 
necorporal, deşi este necorporală, foc şi duh numită fiind ea, sau 
foc şi duh fiind. Căci se spune că face pe îngerii Săi duhuri şi pe 
slujitorii Săi pară de foc 195 ; afară numai dacă expresia „a-i face" 
nu înseamnă altceva decât a-i păzi împreună după legea după 
care au fost creaţi. Se aude dar că Dumnezeu este duh şi foc: 
duh, ca natură inteligibilă ce este, iar foc, ca o natură 
purificatoare; fiindcă ştiu că aceleaşi denumiri sunt date de 
Scriptură şi primei esenţe 196 . Numai să fie necorporală pentru 
noi, sau cât mai mult aproape de aceasta. Vezi cât ne 
zbuciumăm în privinţa acestei cuvântări şi cum nu avem încotro 
să înaintăm, sau înaintăm atât cât să-i ştim pe unii îngeri şi 
arhangheli, tronuri, domnii, începătorii, puteri, luminăţii, trepte, 
puteri inteligibile, sau minţi, naturi create şi nestricate, 
nemişcate spre rău, sau anevoie de mişcat spre rău, dănţuind 
continuu în jurul primei cauze; sau cum ar putea cineva să le 
slăvească pe ele care sunt luminate de acolo de strălucirea cea 
mai curată, sau fiecare luminată în alt chip, după analogia 
naturii şi a ordinii 197 ; care într-atât sunt formate şi modelate de 
frumuseţea aceea divină, încât unele să se facă lumini şi să 
poată să lumineze la rândul lor pe alţii, prin revărsările şi 



191 Iov 38, 31. Textul scripturistic (traducerea lui L'Abbe A. Crampon, Paris, Tournai, 
Rome, 1623) este: „Poţi tu să strângi legăturile Pleiadelor, sau ai putea tu să dezlegi 
lanţurile Orionului?" 

192 Ps. 146, 4. 

193 I Cor. 15,41. 

194 Este vorba de astrologie, de legarea destinului omului de stele. 

195 Ps. 103,5; Evr. 1,7. 

196 leş. 19, 18; Deut. 4, 12, 24; 9, 3; etc. 

197 îngerii care sunt mai aproape de Dumnezeu sunt luminaţi de El nemijlocit, iar cei 
care stau mai departe sunt luminaţi de cei mai de lângă Dumnezeu, sau care stau mai 
sus de ei în Ierarhia Cerească. în felul acesta, îngerii devin luminători ai altor îngeri, prin 
comunicările şi revărsările nemijlocite şi miUqucite ale primei Lumini. 



comunicările primei lumini; slujitoare ale voinţei dumnezeieşti, 
puternice prin forţa lor naturală 198 şi prin puterea care le este 
adăugată, umblând prin toate lucrurile, lângă toţi pretutindeni 
gata de faţă, şi prin râvna deosebită de a sluji, şi prin uşurinţa 
de mişcare a naturii lor; altele primind separat o parte anumită 
a lumii locuite, sau rânduite în fruntea unei părţi anumite a 
universului 199 , după cum a ştiut Cel care a rânduit şi a deosebit 
aceasta; care duc toate în o singură unitate, spre atingerea unei 
singure dispoziţii a Celui care le-a zidit pe toate; slăvitoare ale 
măreţiei dumnezeieşti, veşnic contemplatoare ale veşnicei slave, 
nu ca să fie slăvit Dumnezeu (căci nu există ceva care să se 
adauge Celui care este deplin şi care dă şi altora din bunurile 
Sale), dar ca binefacerea lui Dumnezeu să nu lipsească nici 
chiar faţă de primele naturi care vin după El. Acestea, dacă au 
fost slăvite de noi după vrednicie, al Treimii este harul şi al 
Dumnezeirii care este una în trei persoane; iar dacă această 
slăvire s-a făcut mai prejos de dorinţa noastră, are biruinţă şi 
aşa cuvântarea. Căci aceasta s-a luptat ea să arate, anume că 
decât mintea noastră este mai presus şi natura creaturilor care 
vin în al doilea rând după Dumnezeu şi cu atât mai mult decât 
natura primei şi singurei fiinţe, căci stau în cumpănă s-o 
numesc Cea mai presus de toate 200 . 



198 Ps. 90, 11; 33,7; Evr. 1, 14. 

199 îngerii protectori ai popoarelor şi ai oamenilor. Deut. 32, 8 şi Dan. 10, 1 3, 20, 21 . 

200 Şovăirea de aici este perfect justificată. Altfel s-ar călca legea fundamentală a 
comparaţiei care cere ca ea să se facă între lucruri care aparţin aceluiaşi gen. Numind 
pe Dumnezeu mai presus de toate, comparaţia ar rămâne în ordinea materială, ori 
tocmai acest lucru se caută să se evite (VezUvligne, nota respectivă). 



Cuvântarea a treia despre Dumnezeu 

i 

Acestea sunt deci cele ce le-ar putea spune cineva, ca să 
dojenească uşurinţa şi iuţeala cuvântului lor şi primejdia de 
alunecare în care îi pune iuţeala lor în toate, dar mai cu seamă 
în discuţiile lor despre Dumnezeu. Dar, fiindcă dojenirea 201 nu 
este mare lucru, căci ea este uşor de făcut şi la îndemâna oricui 
vrea, iar punerea părerii sale în locul celei mustrate este 
însuşirea unui om evlavios şi cu minte, haide deci, ca, punân- 
du-ne nădejdea în Sfântul Duh, care la ei nu este învrednicit de 
cinstire, iar la noi este adorat 202 , să aducem la lumină credinţele 
noastre 203 despre dumnezeirea Fiului, arătând care sunt ele, ca 
pe un vlăstar de neam nobil şi la vreme născut, fără ca să fi 
tăcut nici altădată, (căci numai în această privinţă am fost 
puternici şi cu suflet mare) dar acum încă şi mai mult 
mărturisind cu tărie adevărul, ca nu cumva, din pricina fricii 204 , 
după cum s-a scris, să fim osândiţi cu pedeapsa de a nu fi 
plăcuţi lui Dumnezeu. Şi fiindcă orice cuvântare este îndoită 205 , - 
o parte care zideşte propriile gânduri, iar alta care respinge pe 
cele potrivnice - şi noi, după ce vom da la iveală propriile noastre 
cugetări, vom încerca astfel să respingem pe cele ale potrivnici- 
lor. Şi vom face şi una şi alta prin cât mai puţine cuvinte cu 
putinţă, ca cele spuse de noi să fie văzute bine dintr-o dată 
(după cum este cuvântarea introductivă pe care au cugetat-o ei, 
pentru înşelarea celor care sunt mai simpli şi mai lesne 
crezători) şi ca nu cumva, din pricina întinderii cuvântării, să se 
împrăştie cele cugetate, ca o apă care nu merge strânsă pe 
făgaşul ei, ci se varsă şi se risipeşte pe câmpie. 



201 „Dar fiindcă dojenirea...", ca şi expresia de mai jos „mărturisind cu tărie adevărul", 
sunt redactate având sub privire locurile aproape identice din Demostene, Olynth. I, 7, 
şi Epitaph. Cap. 7. 

202 „Căruia noi ne închinăm". 

203 „Credinţele noastre". Cuvântul grecesc înseamnă „socotinţe", „conjecturi", „opinii", 
„bănuieli". L-am tradus însă prin termenul „credinţe", sens în care este adesea 
întrebuinţat de Sfântul Grigorie de Nazianz. 

204 Vezi Evr. 10, 38, 39; Gal. 2, 12, 13. 

205 Despre cele două feluri de cuvântări vorbeşte şi Atenagora, De resurrectione 

mortuorum, şi Justin. în prima parte se stabileşte, pentru credincioşi, latura dogmatică, 

adică adevărul de credinţă, iar în partea a doua se apără credinţa, adică se respinge 

eroarea. __ 

II 

Trei sunt cele mai vechi idei despre Dumnezeu: anarhia şi 
poliarhia şi monarhia 206 . Cele două dintâi au fost glumele fiilor 
elinilor 207 şi pot să mai glumească. Căci anarhia este 
neorânduială, iar poliarhia dezbinare şi în felul acesta tot o 
anarhie şi deci neorânduială. Căci şi una şi alta duc la acelaşi 
rezultat, la neorânduială, iar neorânduiala la dărâmare, fiindcă 
neorânduiala este pregătirea dărâmării. 

în ce ne priveşte însă pe noi, ceea ce cinstim noi este 
monarhia în Dumnezeire, iar monarhia în Dumnezeire nu este 
aceea pe care o mărgineşte o singură persoană, fiindcă se 
întâmplă ca şi unimea să se pună în dezbinare cu ea însăşi de 
multe ori, ci aceea pe care o constituie egalitatea de natură şi 
conglăsuire şi identitatea de mişcare şi convergenţa spre unime 
a celor din ea 208 , lucru cu neputinţă la natura născută, încât, 
chiar dacă se deosebeşte în privinţa numărului, să nu fie 
despărţită în fiinţa ei. Din această pricină Dumnezeirea, din 
starea de Unime la început, mişcându-se către Doime 209 s-a 
constituit în Treime. Şi aceasta este, pentru noi, Tatăl şi Fiul şi 
Sfântul Duh, Unul născător şi producător în afară, dar fără 
pătimire şi în afară de timp şi în mod necorporal, iar ceilalţi, 
Unul este născut, iar Celălalt purces, sau nu ştiu cu ce cuvinte 
ar putea cineva să numească aceste lucruri, dacă s-ar desprinde 
cu desăvârşire de lumea celor văzute. Căci nu vom îndrăzni, 
desigur, să vorbim de o revărsare de bunătate a Dumnezeirii 210 , - 



206 Anarhia, poliarhia şi monarhia, adică ateismul, politeismul şi monoteismul. 

207 „Fiii elinilor", ca o turnură a expresiei „Fiii lui Israel". 

208 Aici Sfântul Grigorie risipeşte neînţelegerile şi confuzia în privinţa monarhiei sau 
monoteismului, a cărei greşită înţelegere aducea mari prejudicii dogmei Sfintei Treimi. 
Noi credem într-un singur Dumnezeu, însă nu în sensul că ar fi vorba de o singură 
persoană, Tatăl adică, ci într-un singur Dumnezeu pe care îl determină egalitatea de 
natură, unanimitatea gândului sau a judecăţii şi identitatea de mişcare sau de acţiune a 
Celor din unime, adică a persoanelor care converg spre ea şi care ne-au fost cunoscute 
după tainicul sens al istoriei revelaţiei. 

209 „Mişcându-se spre diadă"... Această mişcare în sânul Dumnezeirii trebuie înţeleasă 
în sensul posibilităţii cunoaşterii omeneşti, şi nu în sens evolutiv, lucru pe care nu putem 
să-l admitem în Sfânta Treime, care este împreună din veac şi deofiinţă. în acest sens 
interpretează şi Sfântul Maxim Mărturisitorul locul din Sfântul Dionisie Areopagitul, De 
divin, nomin. 4. 

210 Aici aminteşte de Platon, care vorbind despre „necesitate", „suficienţă", şi 
„prisosinţă", „revărsare", „dare peste răscoale" atribuie pe aceasta din urmă 
(revărsarea) divinităţii, singura care nu are lipsă de nimic, deci suficientă sieşi şi dând şi 
la alţii. Sfântul nostru respinge însă gândirea aceasta a marelui filosof, ca nu cumva să 
alunece cineva cu gândul la socotinţa că naşterea Fiului ar fi fără voia lui Dumnezeu, 
adică pur şi simplu o revărsare a divinităţii, pe baza unei elementare legi fizice: 
revărsarea prisosului, care nu poate fi reţinijt. 



cum a îndrăznit să spună unul dintre cei care au filosofat la 
elini, socotind-o, ca un vas care dă peste răscoale, spunând 
aceasta atât de lămurit în scrierile sale în care filosofează despre 
cauza primă şi secundă 211 , - ca nu cumva să prezentăm naşterea 
Fiului ca producându-se în afară de voinţa lui Dumnezeu şi ca 
un prisos fizic oarecare şi greu de reţinut, teorie prea puţin 
potrivită cu credinţele noastre despre Dumnezeire. 

Pentru aceasta, stând înfipţi cu străjnicie pe hotarele 
noastre, introducem pe Cel nenăscut şi pe Cel născut şi pe Cel 
purces din Tatăl, cum spune undeva Dumnezeu însuşi şi 
Cuvântul. 

III 

-Când au avut deci loc acestea? 212 

-Au avut loc dincolo de „când". Iar dacă trebuie să spun ceva 
şi mai cu îndrăzneală, au avut loc când era Tatăl. 

-Iar Tatăl când era? 

-Nu era un timp când nu era Tatăl. Şi acelaşi lucru se poate 
spune şi despre Fiul şi despre Sfântul Duh. 

-Iarăşi întreabă-mă şi iarăşi îţi voi răspunde. 

-Când s-a născut Fiul? 

-Când nu s-a născut Tatăl. 

-Iar Duhul când a purces? 

-Când nu a purces Fiul, ci S-a născut în afară de timp şi 
mai presus de raţiune, chiar dacă nu putem să prezentăm ceea 
ce este în afară de timp, din cauză că dorim să scăpăm de o 
imagine temporală, fiindcă expresiile „când" şi „mai înainte de 
aceasta" şi „după aceasta" şi „de la început", nu sunt în afara 
ideii de timp, oricât le-am forţa noi, afară numai dacă am 
concepe veacul drept intervalul de timp care se întinde împreună 
cu cele veşnice, care nu este împărţit şi măsurat de vreo mişcare 
sau de mersul soarelui, cum este timpul. 

-Cum nu sunt deci împreună fără de început, dacă sunt 
împreună veşnici? 

-Fiindcă sunt din El, chiar dacă nu au existat după El. Căci 
ceea ce este fără de început, este şi veşnic. Iar ceea ce este 
veşnic, nu este în mod necesar fără de început, câtă vreme se 
raportează la Tatăl, ca la un principiu. Fiul şi Sfântul Duh nu 
sunt deci fără de început după cauza Lor. Iar cauza este lucru 



211 „Cauza primă şi cauza secundă". Platon numeşte cauza primă cu expresia unum, 
unimea, iar cauza secundă cu expresia ens, adică fiinţa, existenţa. 

212 Adică naşterea din veci a Fiului şi purcederea Duhului, cele două dogme atât de 
combătute, prima de arieni şi a doua de png)fmatomahi. 



limpede că nu este întru totul mai veche decât lucrurile a căror 
cauză este, fiindcă nici soarele nu este mai vechi decât lumina. 
Şi în ce priveşte timpul, Ei sunt fără de început, chiar dacă vei 
căuta să intimidezi pe cei care sunt mai simpli, căci nu pot fi 
sub timp cele din care porneşte timpul. 

IV 

-Cum nu este deci supusă pătimirii naşterea Fiului? 

-Nu este supusă, din cauză că este necorporală. Căci dacă 
naşterea trupească este supusă pătimirii, cea netrupească este 
nepătimitoare. 

Te voi întreba însă şi eu: cum este Fiul Dumnezeu, dacă este 
o creatură? Căci creatura nu este Dumnezeu, ca să nu spun că 
şi aici este o pătimire, dacă se concepe lucrul în mod corporal, 
ca: timpul, dorinţa, reprezentarea, preocuparea, nădejdea, 
întristarea, primejdia, zădărnicirea speranţei, îndreptarea, care 
toate şi altele mai mult decât acestea, sunt în jurul creaturii, 
după cum este lucru bine lămurit pentru toţi. Dar mă mir că nu 
îndrăzneşti să faci şi lucrul acesta, anume să te gândeşti şi la 
unele împreunări de felul celor dintre bărbat şi femeie şi la 
timpuri de însărcinare şi la primejdii de avort, la gândul că nu 
este cu putinţă să nască nici Tatăl, dacă nu a născut în chip 
trupesc pe Fiul; sau iarăşi, enumerând unele naşteri de 
zburătoare, sau de animale de pe uscat şi din apă, să supui 
unora dintre aceste naşteri dumnezeiasca şi negrăita naştere, 
sau să faci să dispară şi pe Fiul, din pricina acestei noi teorii a 
ta. Şi nu eşti în stare să vezi dintr-o dată nici faptul că Cel care 
are naşterea după trup deosebită (căci unde, la cei dintr-aceeaşi 
plămadă cu tine, ai cunoscut tu o Fecioară Născătoare de 
Dumnezeu?), Acela are neobişnuită şi deosebită şi naşterea 
spirituală, sau, ca să spun mai bine, Acela care nu are fiinţa la 
fel cu a noastră, are deosebită şi naşterea. 

V 

-Cine este deci Tată fără de început? 213 

-Acela care nici nu a început cândva să existe. Cel care însă 
a început să existe, acela a început să existe şi ca tată. Deci nu a 
fost Tată mai în urmă, căci nu a început să existe cândva şi este 
Tată la propriu, pentru că nu este şi Fiu, după cum şi Fiul este 
Fiu la propriu, pentru că nu este şi Tată. Căci, în ce ne priveşte 



213 Aceasta era obiecţia arienilor, care aduceau analogii omeneşti în acea mişcare din 
sânul divinităţii. Dacă Fiul este născut din Tatăl, înseamnă că şi Tatăl a fost odată fiu, 
deci şi el a avut un tată. Fiindcă ce tată este în lumea aceasta, care să nu fi început din 
un tată, obiectau adversarii. Răspunsul Sfântului Grigorie este simplu şi limpede: este 
Tată fără de tată numai Cel care nu are înceaut. 



pe noi, denumirile omeneşti de „tată" şi „fiu" nu sunt 
întrebuinţate la propriu, fiindcă noi suntem şi una şi alta, căci 
nu suntem una mai mult decât alta şi provenim din doi părinţi, 
nu din unul singur, încât fiinţa noastră este împărţită între ei şi 
ne facem oameni puţin câte puţin 214 şi poate că nici nu ajungem 
să fim oameni şi poate că ajungem oameni aşa cum nu am fi fost 
doriţi şi părăsindu-i şi noi pe ei şi ei pe noi 215 , încât rămân în noi 
numai singure relaţiile cu ei, lipsite de realitatea lucrurilor. 

-Dar, ni se obiectează, însuşi termenul „a născut" şi 
termenul „a fost născut", ce altceva introduc, dacă nu ideea de 
început al naşterii? 

-Ce ar fi deci dacă nu am spune nici acest lucru, ci am 
spune că era născut de la început, ca să scăpăm uşor de 
obiecţiile tale curioase şi iubitoare de ideea de timp? Vei aduce 
cumva o acuză împotriva noastră, sub motiv că am fi falsificatori 
ai Scripturii şi ai adevărului? Sau este limpede pentru toţi că 
multe dintre ideile care sunt exprimate aici prin noţiuni 
temporale, sunt exprimate contrar ideii de timp şi mai ales sunt 
exprimate în felul acesta, cum este obiceiul dumnezeieştii 
Scripturi, nu numai noţiunile care aparţin trecutului sau 
prezentului, ci şi cele câte aparţin viitorului, cum este expresia: 
„De ce au fremătat neamurile?" 216 căci nu au fremătat încă, şi 
expresia: „Prin râu vor trece cu piciorul" 217 , adică au trecut. Şi 
ne-ar trebui vreme multă ca să numărăm toate expresiile de felul 
acesta, care au fost observate de studioşi. 

VI 

Aşa stă deci lucrul acesta. 

Ce fel este însă şi cealaltă obiecţie a lor, socotită ca foarte 
gâlcevitoare şi neruşinată? 

-Cu vrere, sau fără de vrere, zic ei, a născut Tatăl pe Fiul 218 . 



214 Aici este vorba despre fazele prin care trece pruncul în sânul mamei, prunc care de 
multe ori nu ajunge să fie om, fie din cauza unui avort, fie din cauza unor deformaţii, 
datorită cărora se nasc monştrii, şi nu oameni, cum şi-ar fi dorit fiecare. Idei atât de 
triste, dar atât de reale, se găsesc în două din poemele Sfântului Grigorie al nostru 
despre natura omenească şi despre scăderile acestei naturi, în raport cu natura 
înconjurătoare. Lucrul acesta îl subliniază şi Sfântul Vasile cel Mare, nu în sensul unei 
disperări, ci pentru a afirma prerogativa specială a omului, raţiunea, prin care se face 
rege al naturii (Vezi Comment. In Issaiam prophetam. Poem. 6, M.P.G. XXX, col. 128). 

215 Adică părăsindu-se şi murind şi unii şi alţii. 

216 Ps. 2,1. 

217 Ps. 65, 5. 

218 Locul acesta sacrileg, propus de eunomieni, este explicat de Epifanie în Ancoratus. 
Eunomienii ziceau: dacă Tatăl a născut fără să vrea pe Fiul, deci forţat de necesitatea 
unei revărsări fizice, atunci Tatăl este supuşjiecesităţii; dacă Tatăl a născut pe Fiul de 



Apoi încearcă să ne înlănţuie, cum cred ei, cu legături din 
amândouă părţile, fireşte nu puternice, ci chiar foarte putrede. 

-Căci dacă L-a născut fără de vrere, zic ei, atunci Tatăl a fost 
tiranizat. 

sieşi cine este cel care L-a tiranizat? Şi cum poate fi 
tiranizatul Dumnezeu? 

-Iar dacă L-a născut cu vrere, atunci Fiul este Fiu al voinţei 
Tatălui. Cum este El deci din Tatăl? 

Şi ne plăsmuiesc ei o mamă nouă, voinţa, în locul Tatălui. 
Singur deci lucrul acesta este pe placul lor, când fac această 
afirmaţie, anume că îndepărtându-se de termenul „pătimire", 
dau fuga la termenul „voinţă", căci voinţa nu este pătimire. în al 
doilea rând, să vedem însă care este temeinicia lor în ceea ce 
spun. Va fi foarte bine să ne apropiem mai dinainte tot mai mult 
de gândurile lor. 

-Tu însuţi, care spui cu uşurinţă tot ce vrei, ai luat tu fiinţă 
cu vrerea sau fără vrerea tatălui tău? Căci dacă ai luat fiinţă din 
el fără vrerea lui, a fost tiranizat. Ce violenţă! Şi cine este 
tiranizatorul lui? Căci n-ai să spui, desigur, că natura, căci ea 
are în sine şi putinţa înfrânării. Iar dacă ai luat fiinţă din el cu 
vrerea lui, ţi-a pierit tatăl din pricina câtorva silabe, căci ai venit 
la existenţă ca fiu al voinţei tatălui tău, nu ca fiu al tatălui tău. 
Dar trec la Dumnezeu şi la creaturi şi potrivesc întrebarea ta cu 
înţelepciunea ta. 

-Fără vrerea Lui a adus Tatăl la existenţă toate, sau 
constrâns? Dacă le-a adus constrâns, aici este şi tirania şi 
tiranul; iar dacă le-a adus la existenţă prin vrerea Lui, atunci au 
rămas fără de Dumnezeu şi creaturile şi mai înainte de celelalte 
tu, care născoceşti judecăţi de felul acesta şi care îţi închipui cu 
uşurinţă asemenea lucruri înşelătoare, căci creaturile, din cauza 
voinţei care se ridică între ele şi Dumnezeu, sunt despărţite ca 
printr-un zid de Creatorul lor. Dar altceva, cred eu, este cel care 
voieşte şi altceva voinţa, altceva cel care naşte şi altceva 
naşterea, altceva cel care vorbeşte şi altceva vorba, afară numai 
dacă suntem beţi. Căci unele dintre aceste vorbe arată pe cel 



bună voie, deci neconstrâns de ceva, atunci voinţa Tatălui este anterioară Fiului. 
Epifanie răspunde: Tatăl a născut pe Fiul nici nevrând, nici vrând, ci lucrul s-a petrecut 
printr-o prestanţă a naturii divine, care depăşeşte voinţa, şi care deci este nesupusă 
timpului şi necesităţii. Ambrozie (De fide, lib. 4, 4) spune că în generarea dumnezeiască 
nu există nici voinţă, nici lipsă de voinţă, fiindcă generarea nu stă în posibilitatea voinţei, 
ci într-un drept şi o proprietatea a secretului puterii, căci după cum Tatăl este bun prin 
natură, şi nu prin voinţă sau necesitate, tota§a nu naşte prin voinţă sau necesitate. 



care produce mişcarea, iar altele parcă mişcarea însăşi 219 . Lucrul 
voit nu este deci fapta voinţei (căci nici nu-i urmează în totul) şi 
nici lucrul născut nu este o lucrare a naşterii şi nici lucrul auzit 
nu este un fapt al auzului, ci al celui care voieşte şi care naşte şi 
care vorbeşte. Cele ale lui Dumnezeu însă sunt şi mai presus de 
acestea toate, El pentru care poate naşterea este voinţa de a 
naşte, însă nu este nimic intermediar între El şi voinţa Lui, dacă 
vom primi în întregime şi această afirmaţie, dar în nici un caz nu 
vom concepe o naştere mai presus de voinţa Lui. 

VII 

Vrei să fac vreo glumă şi cu privire la Tatăl? Căci de la tine 
am luat îndrăzneala de a face astfel de glume. Tatăl este 
Dumnezeu cu vrerea Lui sau fără vrerea Lui. Şi ca să scapi de 
dibaciul tău argument, zici: dacă este Dumnezeu cu vrerea Lui, 
atunci când a început să voiască? Căci nu a început să voiască 
mai înainte de a exista; căci nici nu era ceva mai înainte de a 
exista El. Sau o parte a Lui este voinţa, iar alta lucru voit? El 
este deci divizibil. Şi cum de nu este şi El, după logica ta, un 
produs al voinţei? Iar dacă El este Dumnezeu fără să vrea, ce L-a 
constrâns să fie? Şi cum este El Dumnezeu, dacă a fost 
constrâns, şi constrâns nu la altceva, ci chiar să fie Dumnezeu? 

-Cum deci, zice, S-a născut Fiul? 

-Cum S-a zidit, dacă într-adevăr S-a zidit, după logica ta? 
Căci şi această chestiune este legată de aceeaşi dificultate. Vei 
spune, poate, că S-a zidit prin voinţă şi cuvânt. Nu rezolvi însă 
întreaga chestiune. Căci cum a avut puterea de înfăptuire voinţa 
şi cuvântul? îţi rămâne încă să spui. Căci nu aşa se zideşte un 
om. 

VIII 

Cum S-a născut deci Fiul? 

-Nu ar mai fi mare naşterea Lui, dacă ar fi cuprinsă de 
mintea ta, care nu-ţi cunoşti nici propria naştere, sau ai înţeles 
puţin din ea şi numai atât cât îţi este ruşine să spui 220 . Şi apoi 
gândeşti tu că cunoşti totul? Mult te-ai obosi mai înainte ca să 
găseşti explicaţiile coagulării germenilor existenţei, ale formării, 
ale apariţiei, ale legăturii sufletului cu corpul, ale minţii cu 
sufletul, ale cuvântului cu mintea, mişcarea corpului, creşterea 
lui, asimilarea hranei, simţirea, memoria, amintirea şi celelalte 
din câte eşti alcătuit; şi cum unele din acestea aparţin celor 



219 Unele... adică expresiile „cel care voieşte", „cel care naşte", „cel care vorbeşte" 
altele..., adică expresiile „voinţa", „naşterea", „vorba". 

220 Aici se referă la cele câte au loc până să se nască un om. 



două părţi ale omului, sufletului şi corpului, iar celelalte sunt 
împărţite între suflet şi corp şi pe altele le ia unul de la celălalt. 
Căci însuşirile a căror desăvârşire se face mai în urmă, îşi au 
legile lor puse deodată cu naşterea. Spune care sunt aceste legi? 
Şi nici atunci să nu filosofezi despre naşterea lui Dumnezeu, că 
nu este lucru în afară de pericol. Căci dacă cunoşti naşterea ta, 
nu o cunoşti neapărat şi pe a lui Dumnezeu; iar dacă nu o 
cunoşti nici pe a ta, cum poţi s-o cunoşti pe a lui Dumnezeu? 
Căci cu cât este mai greu de închipuit Dumnezeu decât un om, 
cu atât este mai greu de înţeles cu mintea şi naşterea de sus 
decât naşterea ta. Iar dacă pentru că nu este cu putinţă de 
înţeles ea de mintea ta, din această pricină crezi tu că nici nu 
S-a născut, atunci este vremea să ştergi multe dintre lucrurile 
existente pe care nu le-ai înţeles cu mintea şi mai înainte de 
toate pe Dumnezeu însuşi; căci nu vei putea să spui ce este El, 
oricât de îndrăzneţ şi oricât de plin de suflet, ai fi tu când este 
vorba de lucruri de prisos. Aruncă-ţi la o parte vărsăturile şi 
despărţirile şi tăierile 221 şi felul tău de a gândi, când este vorba 
de natura necorporală, ca despre un corp, şi poate astfel ai 
putea să cugeti ceva vrednic de naşterea lui Dumnezeu. Cum 
S-a născut El? Căci iarăşi voi striga plin de indignare acelaşi 
lucru. Naşterea Lui să fie cinstită în tăcere. Mare lucru este 
pentru tine să ştii că S-a născut. Cum S-a născut însă, vom fi de 
acord că nu le este dat nici îngerilor, necum ţie să cugeti. Vrei 
să-ţi înfăţişez cum S-a născut? S-a născut cum a ştiut Tatăl care 
L-a născut şi Fiul care S-a născut. Ce este dincolo de acestea, 
este ascuns de nor, scăpând slabelor vederi ale minţii tale. 

IX 

Exista deci Fiul când L-a născut Tatăl, sau nu exista? 

-Ce aiureli! Asemenea socotinţe se potrivesc cu mine şi cu 
tine, care în parte eram, ca Levi, în coapsa lui Avraam 222 , în 
parte ne-am născut. Aşa că, într-un fel, fiinţa noastră s-a născut 
şi din lucruri care existau şi din lucruri care nu existau 223 ; cu 
totul altfel stau lucrurile când este vorba de materia primă care, 
fără îndoială, este creată din nimic, chiar dacă unii şi-o 



221 Revărsări, divideri, spintecări. Aici face aluzie la josnicia naşterii trupeşti, faţă de 
sublimul şi minunea naşterii dumnezeieşti. La naşterea omenească trebuie ca pruncul 
să iasă din pântece, ca substanţa lui să se dividă în oase, nervi, carne, să spintece 
membrana care îl învăluie în pântecele mamei, spre a ieşi la iveală. 

222 Evr. 7, 10. 

223 Din existenţe şi neexistenţe, adică noi am existat mai înainte virtual în coapsa 
străbunilor şi de-abia mai apoi am existat real. 



închipuiesc necreată 224 . în cazul Fiului, naşterea îi coincide cu 
existenţa, şi de la început, încât unde vei pune această întrebare 
a ta înconjurată de prăpăstii? Căci ce este mai vechi decât ceea 
ce există de la început, pentru ca să punem în acel timp 
existenţa sau neexistenţa Fiului? Căci şi într-un chip şi în altul 
va fi dărâmată expresia „de la început"; dacă nu cumva şi Tatăl, 
la întrebarea noastră repetată, născut, după socotinţa ta, din 
lucruri existente, sau inexistente, să fie în pericolul de a exista 
de două ori, odată preexistând, iar altă dată existând, fie de a 
păţi acelaşi lucru cu Fiul, adică să fie din lucruri existente, din 
cauza neseriozităţii întrebărilor şi clădirilor tale de nisip, care nu 
rămân în picioare nici la adieri uşoare de vânt. Eu însă nu 
primesc nici una din aceste alternative şi spun că întrebarea ta 
este nelalocul ei, şi nu că răspunsul meu este în încurcătură. Iar 
dacă ţi se pare că este necesar ca una din cele două alternative 
să spună adevărul în orice chestiune de dovedit, primeşte-mi o 
mică întrebare: -Timpul este în timp, sau nu este în timp? Dacă 
deci timpul este în timp, în care timp este el? Şi ce este timpul 
care există în afară de timp? Şi cum cuprinde timpul? Şi dacă 
timpul nu este în timp, ce este această straşnică înţelepciune 
care introduce un timp netemporal? Iar în ce priveşte propoziţia 
disjunctivă „acum eu mint" 225 , admite una din alternative, 
anume sau că spun adevărul numai, sau că mint, căci nu le vom 
admite pe amândouă în acelaşi timp. Dar raţionamentul acesta 
nu se poate primi, căci sau cineva va spune adevărul minţind, 
sau va minţi spunând adevărul. Este absolut necesar să fie aşa. 
Ce este deci de mirare, dacă după cum aici cele contrarii merg 
împreună, tot aşa şi acolo să fie false ambele premise şi astfel 
înţeleptul tău argument să fie dovedit a fi fără de minte? Mai 
dezleagă-mi încă o enigmă: erai de faţă cu tine însuţi când te 
năşteai? Iar acum este de faţă cu tine însuţi? Sau nici una, nici 
alta? Căci dacă şi erai şi eşti de faţă cu tine însuţi, ca cine erai 
de faţă şi cu cine erai de faţă? Şi cum tu care erai unul, v-aţi 
făcut doi? Iar dacă nu este nici una nici alta din cele spuse, cum 
te separi de tine însuţi? Şi care este cauza separării? 

-Dar este ceva stupid, zici tu, să cercetăm cu curiozitate, 
când e vorba de o singură persoană, dacă este sau nu de faţă cu 



224 Este vorba de Platon, în Timeus, şi de Aristotel. 

225 Sofisma „eu mint acum" se crede a fi luată de Nazianz din Alexandru Afrodisaeus 
(Elias). Billius spune că lucrul se vede şi la leronim, în Epist. ad. Ocean., unde spune 
căsieşi aminteşte de sofisma „Si mentiris, idaue vere dicis, mentiris". 



ea însăşi, căci aceste lucruri se spun când este vorba de alţii, nu 
când este vorba de sine însuşi. 

-Este mai stupid, bine s-o ştii, să cauţi să pui în discuţie 
chestiunea dacă Cel născut dintru început era sau nu era 
înainte de naştere. Căci un astfel de raţionament se potriveşte în 
cazul lucrurilor despărţite prin timp. 

X 

Dar, zice, nu este unul şi acelaşi lucru „nenăscutul" şi 
„născutul". 

-Dacă aşa stau lucrurile acestea, nici Fiul nu este unul şi 
acelaşi lucru cu Tatăl. Că raţionamentul acesta, evident, aruncă 
afară din Dumnezeire pe Fiul, la ce s-o mai spunem? Căci dacă 
însuşirea de „nenăscut" este fiinţa în sine a lui Dumnezeu, 
însuşirea de „născut" nu este fiinţa Lui. Şi dacă e una, nu mai e 
alta. Ce argument va sta împotrivă? Alege aşadar pe oricare vrei 
din cele două nelegiuiri, o deşertule teolog, dacă te-ai străduit să 
fii cu totul nelegiut. Apoi, cum spui că „nenăscutul" şi „născutul" 
nu sunt una şi aceeaşi? Dacă însă prin aceste vorbe înţelegi pe 
cel necreat şi pe cel creat, atunci sunt şi eu de aceeaşi părere cu 
tine. Căci nu este unul şi acelaşi lucru, în ce priveşte natura, cel 
fără de început cu cel creat. Iar dacă spui că „născătorul" şi 
„născutul" nu sunt una şi aceeaşi, nu este spus cu dreptate, 
căci este cu desăvârşire necesar să fie unul şi acelaşi lucru; căci 
aceasta este natura celui care a născut şi a celui născut, în ce 
priveşte natura, născutul să fie una şi aceeaşi cu născătorul. 
Sau astfel iarăşi: 

-Cum înţelegi tu însuşirile de nenăscut şi de născut? Căci 
dacă prin acestea înţelegi însăşi nenaşterea şi naşterea, nu sunt 
unul şi acelaşi lucru; iar dacă înţelegi pe cei cărora le aparţin 
acestea, cum de nu sunt ei unul şi acelaşi? Căci şi neînţe- 
lepciunea şi înţelepciunea 226 între ele nu sunt unul şi acelaşi 
lucru, dar se referă la unul şi acelaşi om şi nu taie fiinţa în 
două, ci se taie ele în două, cu privire la una şi aceeaşi fiinţă. 
Sau şi nemurirea şi nerăutatea şi nestricăciunea sunt fiinţă a lui 



226 înţelepciunea şi neîntelepciunea, raportate la doi oameni, unul înţelept şi altul 
neînţelept, deşi deosebiţi din punct de vedere al denumirii, sunt unul şi acelaşi lucru din 
punct de vedere al naturii. în cazul termenilor „nenăscut" şi „născut", raportaţi la Tatăl şi 
la Fiul, ei nu arată decât o deosebire denominativă, sau de proprie însuşire, şi nu de 
natură, Tatăl şi Fiul fiind deofiinţă. Termenii de „neînţelept" şi „înţelept" şi cei de 
„nenăscut" şi „născut" nu taie în două fiinţa sau natura, spre a forma două fiinţe 
deosebite, fiindcă atunci ar urma ca şi celelalte atribute: nemurirea, nerăutatea, 
nestricăciunea, să fie fiinţe ale lui Dumnezeu, făcând astfel mai mulţi Dumnezei. Nu 
despart deci natura lui Dumnezeu în două naturi deosebite, ci se separă ele, tăindu-se 
în jurul uneia şi aceleiaşi naturi a lui Dumne^u. 



Dumnezeu? Dacă însă este aşa, atunci vor fi multe fiinţe ale lui 
Dumnezeu, şi nu una, sau Dumnezeirea este compusă din ele, 
căci dacă sunt fiinţe, nu sunt necompuse. 

XI 

Aceste lucruri ei nu le spun însă, căci sunt comune şi 
altora 227 . Ceea ce aparţine însă numai lui Dumnezeu şi ceea ce 
este propriu Lui este fiinţa. Căci cei care aduc învăţătura că şi 
materia şi ideea sunt nenăscute nu ar admite că însuşirea de 
nenăscut aparţine numai lui Dumnezeu 228 . Căci să întindem mai 
departe întunericul maniheilor 229 . Fie numai a lui Dumnezeu 
însuşirea de nenăscut. Dar ce este Adam? Nu este el o plasmă a 
lui Dumnezeu? 

-Ba chiar prea, vei zice tu. 

-Este deci numai el om? 

-Nicidecum. 

sieşi de ce? 

-Fiindcă plasma nu este omenire, căci este om şi cel care s-a 
născut. 

-La fel nici cel nenăscut nu este singur Dumnezeu 230 , deşi 
însuşirea aceasta este proprie numai Tatălui. în consecinţă, 
admite că şi Cel născut este Dumnezeu, căci este din 
Dumnezeu, chiar dacă eşti foarte iubitor al termenului de 
născut. Apoi cum spui tu că fiinţa lui Dumnezeu este nu 
afirmarea a ceea ce este El, ci înlăturarea a ceea ce nu este El? 231 
Căci însuşirea de nenăscut arată că nu-I aparţine naşterea, nu 
însă ce este El în ce priveşte natura Lui şi nici ce aparţine prin 
natură Celui care nu are naştere. Ce este deci fiinţa lui 
Dumnezeu? E treaba nebuniei tale să întrebi, a ta care te ocupi 



227 Sunt adică comune şi îngerilor, căci şi îngerii sunt nemuritori, lipsiţi de răutate şi 
nestricăcioşi. 

228 Aici vizează pe platonişti. 

229 Maniheii, susţinând existenţa a două principii în luptă între ele, binele şi răul, din care 
izvorăsc lumina şi întunericul, afirmau astfel că şi „întunericul" este nenăscut. 

230 Logica este constrângătoare. Se spunea că însuşirea proprie a lui Dumnezeu este 
nenaşterea, deci numai nenăscutul este Dumnezeu, excluzând astfel pe Fiul din 
Dumnezeire. Replica este şi aici limpede: Adam nu a fost născut de nimeni, ci plăsmuit, 
singur de Dumnezeu. Aceasta nu înseamnă însă că numai el este om, fiindcă a fi om nu 
înseamnă a fi plăsmuit, ci om este şi Set şi toţi cei născuţi din el şi din Eva. Tot aşa şi 
„născutul" este Dumnezeu, chiar dacă termenul de „nenăscut" este însuşirea proprie 
numai a Tatălui. Este Dumnezeu şi „născutul", ca Unul care din Tatăl S-a născut. 

231 Elias comentează astfel: „după cum când zicem că Dumnezeu este nenăscut, 

nemuritor, nestricăcios, nu zicem ce anume este El, ci ceea ce nu este El. Ceea ce se 

spune însă despre Dumnezeu în mod afirmativ, nu indică natura Lui, adică când 

spunem că El este bun, că este drept, că este înţelept. Vezi şi a doua Cuvântare, 

capitolul IX. „ 

/ o 



atât de mult şi de nenaştere. Pentru noi însă fiinţa lui 
Dumnezeu rămâne lucru mare, chiar dacă cumva îl vom 
cunoaşte şi mai în urmă, când ni se va risipi întunericul minţii şi 
desişul cărnii 232 , cum este făgăduinţa Celui nemincinos 233 . 

Aceasta s-o cugete deci şi s-o nădăjduiască cei care s-au 
curăţit în vederea acestui lucru 234 . Noi însă atât vom îndrăzni să 
spunem, că, dacă pentru Tatăl e mare lucru faptul că nusieşi are 
început de nicăieri 235 , nu mai puţin este pentru Fiul faptul de a 
se fi născut dintr-un astfel de Tată. Căci aşa se face părtaş şi la 
slava Celui necauzat, fiindcă este din Cel necauzat şi se adaugă 
şi faptul acesta atât de mare al naşterii şi aşa de venerat pentru 
cei care nu zboară cu mintea prea aproape de pământ şi care nu 
au un cuget material. 

XII 

Dar, obiectează ei, dacă în privinţa fiinţei, Fiul este una şi 
aceeaşi cu Tatăl, iar Tatăl este „nenăscut", atunci va fi 
„nenăscut" şi Fiul. 

-Aşa e, dacă însuşirea de „nenăscut" este fiinţa lui 
Dumnezeu, ca să fie o nemaipomenită amestecare „născut- 
nenăscut". Dacă însă deosebirea între ei este în privinţa fiinţei, 
de ce vorbeşti despre acest lucru ca despre ceva temeinic? Sau şi 
tu eşti tată al tatălui tău, ca să nu rămână nimic propriu al 
tatălui tău, de vreme ce eşti una şi aceeaşi cu el în ce priveşte 
fiinţa? Sau este limpede că proprietatea aceasta a lui rămânând 
neclintită, vom cerceta-o în vreun fel? Că nu sunt unul şi acelaşi 
lucru cuvintele „nenăscut" şi „Dumnezeu", ai putea s-o ştii de 
aici: dacă ele ar fi unul şi acelaşi lucru, ar trebui negreşit ca, de 
vreme ce „Dumnezeu" este Dumnezeul unora, să fie şi 
„nenăscutul" Dumnezeu al unora; sau, fiindcă „nenăscutul" nu 
este Dumnezeul nimănui, să nu fie nici „Dumnezeu" Dumnezeul 
unora. Căci cele care sunt cu desăvârşire deopotrivă se 
manifestă şi la fel. Dar, într-adevăr, „nenăscutul" nu este 
Dumnezeu al unora, căci al cărora va fi? Şi Dumnezeu este 
Dumnezeu al unora, căci este al tuturor. Cum ar fi deci unul şi 
acelaşi lucru cuvintele „Dumnezeu" şi „nenăscut"? Şi iarăşi, 
fiindcă „nenăscutul" şi „născutul" sunt lucruri opuse între ele, 
cum sunt averea şi lipsa, e necesar să fie introduse şi fiinţe care 
stau în opoziţie între ele, lucru care nu a fost admis de nimeni. 



232 1 Cor. 13, 12; I loan 3, 2. 

233 Tit 1, 2. 

234 Vezi Cuvântarea a doua, XII. 

235 Vezi Cuvântarea a patra, VII. ^ . 

Sau, fiindcă iarăşi averile sunt anterioare lipsurilor şi lipsurile 
sunt suprimări ale averilor, trebuie să admitem că fiinţa Fiului 
nu numai că este mai veche decât fiinţa Tatălui, dar şi că ea este 
suprimată de către Tatăl, cât se poate deduce din ipotezele tale. 

XIII 

Ce argument mai au ei din cele pe care le socotesc de 
neînvins? Că poate în cele din urmă ar da fuga la el, cum este 
argumentul că, dacă Dumnezeu nu a încetat să nască, naşterea 
este neterminată. Şi când va înceta să nască? Iar dacă a încetat 
să nască, negreşit că a şi început să nască. Iarăşi cei corporali 
gândesc corporal. Eu însă, dacă naşterea îi este veşnică sau nu, 
nu spun încă, până ce nu voi cerceta mai amănunţit locul acesta 
din Scriptură: „Mă naşte mai înainte de toate colinele" 236 . Nu văd 
însă care este necesitatea argumentului. Căci dacă, după 
socotinţa lor, a început cândva lucrul care avea să înceteze, nu a 
început nicidecum ceea ce nu avea să înceteze. Ce vor declara 
deci despre suflet sau despre natura îngerească? Dacă a început, 
va şi înceta, iar dacă nu va înceta, este limpede că, potrivit 
socotinţei lor, nici nu a început. însă sigur este că şi a început 
să existe şi că şi nu va înceta să existe. Deci, după 
raţionamentul lor, nu a început să existe ceea ce va înceta să 
existe. 

învăţătura noastră este deci aceasta: după cum este o 
singură definiţie a calului şi a boului şi a omului şi a fiecărei 
fiinţe din acelaşi gen, şi orice fiinţă care face parte din definiţie 
este numită la propriu, iar cea care nu este cuprinsă în definiţie, 
aceasta sau nu este numită, sau nu este numită la propriu, tot 
aşa există şi o singură fiinţă şi o natură şi o denumire a lui 
Dumnezeu, chiar dacă prin unele cugetări deosebite 237 se 
deosebesc şi numirile Lui, şi ceea ce este numit la propriu, aceea 
şi este Dumnezeu; iar ceea ce este El după natura Lui, aceea se 
numeşte şi în adevăr, dacă pentru noi adevărul nu constă în 
numiri, ci în realitatea lucrurilor. Aceştia însă, temându-se 
parcă să nu pună în mişcare toate împotriva adevărului, 
mărturisesc, e drept, când sunt constrânşi de cuvântul 
Scripturii şi de mărturii, că Fiul este Dumnezeu, însă un 
Dumnezeu pe cale de omonimie şi numai părtaş al denumirii de 
Dumnezeu. 

XIV 



236 Pild. 8, 25. 

237 Adică termenii Tatăl, Fiul şi Sfântul Duh 

Când le vom obiecta însă, la rândul nostru: Ce deci? Nu este 
Fiul Dumnezeu la propriu, după cum animalul pictat nu este 
animal la propriu? Cum mai este El deci Dumnezeu, dacă nu 
este Dumnezeu la propriu? Dar ce împiedică, răspund ei, ca 
acestea să fie şi omonime şi să fie numite şi una şi alta la 
propriu? Şi ne vor înfăţişa câinele de uscat şi pe cel de mare, 
care sunt şi omonimi şi numiţi cu numiri proprii (căci este şi o 
specie de felul acesta între omonime) şi fie chiar şi orice altă 
fiinţă care se foloseşte de aceeaşi denumire şi este părtaşă 
deopotrivă cu aceasta la această denumire, chiar dacă este 
deosebită după natură. Dar acolo, prea bunule om, când pui 
două naturi deosebite, sub una şi aceeaşi denumire, nu o aduci 
pe una mai prestanţă decât alta şi nici pe una mai întâi, iar pe 
alta mai pe urmă şi nici pe una ca mai mult, iar pe una ca mai 
puţin decât ceea ce se spune că este. într-adevăr nu s-a adăugat 
ceva care să le ofere această necesitate; căci nu este acesta mai 
câine, iar acela mai puţin câine decât celălalt câine, adică 
câinele de mare decât cel de uscat, sau câinele de uscat, la 
rându-i, decât cel de mare? Căci de ce, sau pentru care raţiune 
ar fi aşa? Dar comunitatea denumirii este acolo în lucruri egale 
în cinstire şi deosebite între ele. Aici însă, adăugând lui 
Dumnezeu venerarea şi fiinţa mai presus de orice fiinţă şi 
natură, lucru care este propriu numai lui Dumnezeu, şi parcă 
natură a Dumnezeirii, apoi atribuind această proprietate Tatălui, 
iar pe Fiul lipsindu-L de ea şi supunându-L Tatălui, şi 
rezervându-i locul de al doilea în ce priveşte cinstirea şi 
închinarea, chiar dacă îi dăruieşti prin silabe egalitatea cu Tatăl, 
în fapt trunchezi Dumnezeirea şi treci cu răutate de la omonimia 
care are egalitatea, la cea care nu leagă la un loc pe cele egale 
între ele. încât, pentru tine, omul pictat şi omul viu se apropie 
mai mult de închipuirea Dumnezeirii, decât câinii din exemplul 
de faţă. Sau dă-le la amândoi, atât comunitatea denumirii, cât şi 
egala cinstire a naturilor, chiar dacă le prezinţi ca deosebite; şi 
ţi-ai dărâmat câinii pe care-i născocisei 238 , pentru dovedirea 
inegalităţii Tatălui cu Fiul. Căci care este folosul omonimiei, 
dacă nu ar avea egalitatea de cinstire cei care sunt prezentaţi de 
tine ca deosebiţi? Căci nu ca să arăţi egalitatea de cinstire, ci 
neegalitatea, ai dat tu fuga la omonimie şi la câini. Cum ar putea 
deci fi cineva dovedit mai mult că se luptă cu sine însuşi şi cu 
Dumnezeirea? 



238 Adică a spulberat, a dărâmat susţinerea argumentării cu cei doi câini, legaţi la un loc 
cu lanţul logicii subtile, pentru dovedirea inegalităţii de natură a Tatălui şi a Fiului. 



XV 

Iar dacă noi am zice că după cauză Tatăl este mai mare 
decât Fiul, iar ei ar adăuga premisa că ea este arătătoarea 
naturii, apoi ar trage concluzia că Tatăl este mai mare decât Fiul 
prin natură, eu nu ştiu pentru cine fac acest paralogism: pentru 
ei înşişi, sau pentru cei cărora le este adresat cuvântul. Căci nu 
pur şi simplu ceea ce se spune despre cineva va fi spus şi despre 
ceea ce îi este supus; ci este limpede de cine este vorba şi ce 
anume se spune. Fiindcă, cine mă împiedică ca şi eu, formulând 
premisa că „Tatăl este mai mare decât Fiul după natură", apoi 
adăugând premisa că „dar după natură nu este absolut mai 
mare, nici Tată", să trag de aici concluzia că „mai marele nu este 
absolut mai mare", sau că „Tatăl nu este absolut Tată"? Iar dacă 
vrei în felul acesta: „Dumnezeu este fiinţă; fiinţa nu este însă 
neapărat Dumnezeu", trage concluzia care urmează de aici: 
„Dumnezeu nu este neapărat Dumnezeu". Socotesc însă că 
paralogismul acesta porneşte de la condiţionat la absolut, după 
cum este obiceiul celor care vorbesc în termeni tehnici despre 
aceste lucruri. Căci, în timp ce noi atribuim expresia „mai mare" 
naturii cauzei, ei atribuie ideea de „mai mare" naturii, după 
cum, dacă şi noi am spune că „cutare este un om mort", ei ar 
adăuga că „este un om deci". 

XVI 

Dar cum să trecem degrabă pe lângă lucrul acela, care cu 
nimic nu este mai puţin vrednic de admiraţie decât cele spuse 
până acum? - Tatăl, zice, este un nume de fiinţă sau un nume 
de energie, la gândul de a ne lega de amândouă părţile. Anume, 
dacă vom spune că este un nume de fiinţă, vom conveni că Fiul 
este de o altă fiinţă decât Tatăl; fiindcă una este fiinţa lui 
Dumnezeu, iar pe aceasta, după socotinţa lor, a luat-o mai 
dinainte Tatăl; iar dacă vom spune că este un nume de energie, 
vom mărturisi limpede că Fiul este o creatură, nu născut. Căci 
unde este cel care pune în mişcare, acolo este neapărat şi lucrul 
mişcat. Şi cum de este unul şi acelaşi lucru făptura cu Făcătorul 
ei, vor spune că se miră. M-aş bucura din cale afară şi de 
distincţia făcută de voi, dacă ar trebui cu necesitate ca din două 
alternative să admitem pe una, ci nu ca, fugând de cele două, să 
o spunem pe a treia ca mai adevărată, căci, prea înţelepţiţilor, 
Tatăl nu este nici nume de fiinţă, nici nume de energie, ci este 
un nume de relaţie şi de arătare cum este Tatăl faţă de Fiul şi 
Fiul faţă de Tatăl. Căci, după cum la noi oamenii denumirile 
acestea arată legătura de naştere şi înrudire dintre tată şi fiu, tot 

aşa şi în Dumnezeire ele arată deofiinţimea Născutului cu 
Născătorul Lui. Dar fie, să admitem, de dragul vostru, că Tatăl 
este şi un nume de fiinţă; în ipoteza aceasta, El va aduce pe Fiul 
împreună cu El, nu-L va înstrăina, conform sensurilor comune 
şi puterii acestor numiri. Fie şi nume de energie, dacă crezi tu; 
nici aşa nu ne veţi încolţi; căci prin aceasta ar produce însuşi pe 
Cel deofiinţă cu El, deşi de altfel ar fi nelalocul ei socotinţa 
termenului de energie cu privire la acest lucru. Vezi cum scăpăm 
de întortochelile voastre, chiar când vreţi să vă luptaţi cu 
răutate? Dar, după ce am cunoscut invincibilitatea ta în 
raţionamente şi în întortocheli, să-ţi vedem şi puterea pe care o 
tragi din dumnezeieştile cuvântări, dacă cumva ne vei putea 
convinge şi din această latură. 

XVII 
Căci noi am luat şi predicăm Dumnezeirea Fiului din marile 
şi înaltele graiuri ale Scripturii. Care anume sunt acestea? 
Dumnezeu, Cuvântul, de la început, deodată cu începutul, 
începutul. „La început era Cuvântul şi Cuvântul era la 
Dumnezeu şi Dumnezeu era Cuvântul" 239 , şi: „Cu Tine era 
începutul" 240 , şi: „Cel care o cheamă pe ea început din 
generaţii" 241 . Iar fiindcă este Fiul Unul-Născut: „Fiul Unul- 
Născut, care este în sânul Tatălui, acela însuşi a povestit" 242 . 
Cale, adevăr, viaţă, lumină: „Eu sunt calea şi adevărul şi 
viaţa" 243 , şi: „Eu sunt lumina lumii" 244 . înţelepciune, putere: 
„Hristos, puterea lui Dumnezeu şi înţelepciunea lui 
Dumnezeu" 245 . Strălucire, caracter, icoană, pecete: „Care fiind 
strălucirea slavei" 246 ; şi: „Caracter al ipostazei Lui" 247 ; şi: „Icoană 
a bunătăţii" 248 , şi: „Căci pe Acesta L-a pecetluit Tatăl 
Dumnezeu" 249 . Domn împărat, Cel ce este, Cel atotputernic: „A 
plouat Domnul foc de la Domnul" 250 , şi: „Toiag de dreptate, 



240 Vezi Sfânta Scriptură (nota din traducerea originală, adică Ps. 110, 3, nu e bună) 

toiagul împărăţiei tale" 251 , şi: „Cel ce este şi Cel ce era şi Cel care 
va veni şi Cel atotputernic" 252 . Este limpede că aceste denumiri 
despre Fiul sunt spuse, şi altele câte au aceeaşi virtute cu aceste 
denumiri, dintre care niciuna nu este adăugată nici survenită 
mai în urmă Fiului, sau Duhului, precum nici însuşi Tatălui. 
Căci desăvârşirea nu vine din adăugire. Căci nu a fost un timp 
când Tatăl era fără de Cuvântul; nici nu a fost un timp când să 
nu fie adevărat, sau lipsit de înţelepciune, sau lipsit de putere, 
sau lipsit de viaţă, sau de strălucire sau de bunătate. 

XVIII 
Faţă de acestea, tu numără-mi vorbele lipsei tale de 
judecată, anume: „Dumnezeul meu şi Dumnezeul vostru" 253 ; 
„mai mare" 254 ; „a zidit" 255 ; „a făcut" 256 ; „a sfinţit" 257 ; iar dacă vrei, 
şi vorbele „sclav" 258 şi „supus" 259 ; „a dat" 260 ; „a învăţat" 261 ; „a 
primit poruncă" 262 ; „a fost trimis" 263 ; „nu poate să facă ceva de la 
sine" 264 , sau „să voiască" 265 ; şi încă şi aceste cuvinte: 
„neştiinţa" 266 , „supunerea" 267 , „rugăciunea" 268 , „întrebarea" 269 , 
„progresarea" 270 , „desăvârşirea" 271 . Adaugă aici, de vrei, şi pe cele 
care sunt mai umile decât acestea: „somnul" 272 , „flămânzirea" 273 , 

„obosirea" 274 , „lăcrimarea" 275 , „zbuciumul" 276 , „darea în lături" 277 . 
Dar poate că ai batjocori şi crucea şi moartea Lui. Căci scularea 
Lui din morţi şi înălţarea la cer mi se pare că ai de gând să le 
treci cu vederea, fiindcă în acestea se găseşte şi ceva favorabil 
nouă. Dar încă multe cuvinte ai putea să aduni, pe lângă 
acestea, dacă ai vrea să alcătuieşti Dumnezeul tău omonim şi 
nescripturistic, pentru noi însă adevărat şi de o egală cinstire cu 
Tatăl. Căci nu este greu lucru, ca, urmărind pe fiecare din aceste 
cuvinte în parte, să-1 interpretezi şi cu gândul cel mai evlavios şi 
să-ţi lămureşti şi piedica de care te loveşti în Scripturi, dacă cu 
adevărat te-ai lovi acolo de vreo piedică, şi nu faci rău de 
bunăvoie. Ca să rezum însă într-un cuvânt, vorbele mai înalte 
atribuie-le Dumnezeirii şi naturii mai presus decât patimile şi 
decât corpul, iar pe cele mai umile atribuindu-le Celui alcătuit şi 
care S-a golit pentru tine şi care S-a întrupat şi, fără să zicem o 
vorbă mai urâtă, care S-a făcut om, apoi care S-a şi înălţat la 
cer, pentru ca tu, dărâmând caracterul trupesc şi pe pământ al 
învăţăturilor tale, să înveţi să fii mai înalt şi să te urci împreună 
cu Dumnezeirea şi să nu te mai opreşti la cele văzute, ci să te 
urci împreună cu cele înţelegătoare şi să cunoşti, pe deoparte, 
raţiunea naturii Sale, iar pe de alta raţiunea iconomiei Sale. 

XIX 
Căci Acesta, pe care-L dispreţuieşti tu acum, era cândva şi 
era mai presus de tine; Cel care acum e om, era şi necompus; 
ceea ce era, a rămas mai departe, iar ceea ce nu era, a luat 
asuprasieşi. La început era necauzat, căci care ar fi cauza lui 
Dumnezeu? Dar şi mai în urmă S-a făcut dintr-o cauză. Iar 
această cauză era ca să te mântuiască pe tine batjocoritorul Lui, 
care pentru aceasta cercetezi cu dispreţ Dumnezeirea, fiindcă a 
luat asuprasieşi grosimea ta carnală, unindu-se cu carnea prin 
mijlocirea minţii şi Dumnezeu făcându-se Omul de jos, după ce 
omul s-a amestecat cu Dumnezeu şi s-a făcut una, biruind 
natura mai tare, pentru ca eu să mă fac într-atât Dumnezeu, cât 
s-a făcut el om. S-a născut, dar se şi născuse; din femeie, dar şi 
din Fecioară. Lucrul acesta este omenesc, acela este 
dumnezeiesc. Fără tată de aici, fără mamă de acolo. Tot acest 
fapt aparţine Dumnezeirii 278 . A fost purtat în pântece, dar a fost 

cunoscut de profetul; care şi el era purtat în pântece, şi care a 
tresăltat în faţa Cuvântului, din pricina Căruia s-a născut. A fost 
înfăşat în scutece, dar desface giulgiurile înmormântării 279 , când 
învie. A fost culcat în iesle, dar a fost slăvit de îngeri 280 şi vestit 
de stea şi adorat de magi. Cum te poticneşti de ceea ce se vede 
cu ochii, neintuind ceea ce poate fi cuprins cu mintea? A fugit în 
Egipt, e drept, dar a pus pe fugă erorile egiptenilor 281 . Nu a avut 
chip, nici frumuseţe la iudei 282 , dar pentru David era la 
frumuseţe ca nimeni altul între fiii oamenilor, dar pe munte 
străluceşte ca lumina fulgerului şi se face mai strălucitor decât 
soarele, făcându-se iniţiator al strălucirii din lumea viitoare. 

XX 
A fost botezat 283 ca un om, dar a dezlegat păcatele ca un 
Dumnezeu 284 , nu pentru că avea nevoie de curăţire El însuşi ci 
pentru ca să sfinţească apele. A fost ispitit ca un om, dar a biruit 
ca un Dumnezeu 285 , dar porunceşte să avem curaj, ca unul care 
a biruit lumea. A flămânzit 286 , dar a hrănit mii de oameni, dar 
este pâine vie şi cerească 287 . A însetat, dar a strigat: „Dacă 
însetează cineva, să vină la Mine şi să bea" 288 , dar a făgăduit că 
va face şi izvoare de apă 289 pe cei care cred în El. A obosit 290 , dar 
El este odihna celor obosiţi şi împovăraţi 291 . A fost îngreunat de 
somn 292 , dar merge cu uşurinţă pe mare 293 , dar ceartă 
vânturile 294 , dar uşurează pe Petru care se scufunda 295 . Dă 
dajdie 296 , dar o dă din peşte, dar împărăteşte peste cei care o cer 
de la El. Aude că e numit samarinean şi îndrăcit 297 , numai că El 

salvează pe cel care cobora de la Ierihon şi care căzuse între 
tâlhari 298 , numai că este cunoscut de draci şi alungă draci 299 şi 
aruncă în adâncuri mari legiuni de duhuri 300 şi ca un fulger vede 
căzând pe căpetenia dracilor 301 . Este lovit cu pietre 302 , dar nu 
este prins. Se roagă 303 , dar aude pe alţii când se roagă. Plânge, 
dar face să înceteze lacrima. întrebă unde este Lazăr 304 , căci om 
era, dar învie pe Lazăr, căci era Dumnezeu. Este vândut, şi cu 
preţ mic; căci a fost vândut pe treizeci de arginţi 305 , dar 
răscumpără lumea, şi cu preţ mare, căci o răscumpără cu 
propriul Lui sânge 306 . Ca o oaie spre junghiere este dus 307 , dar 
păstoreşte pe Israel 308 , iar acum şi pe toată lumea 309 . Ca un miel 
fără de glas este 310 , dar El este Cuvânt, vestit de glasul celui ce 
strigă în pustie 311 . A simţit neputinţa 312 , a fost rănit, dar vindecă 
toată boala şi toată neputinţa 313 . Este urcat pe lemn, este 
răstignit, dar prin lemnul vieţii ne readuce la starea de la 
început 314 , dar mântuieşte şi pe tâlharul răstignit împreună cu 
El 315 , dar întunecă tot lucrul văzut 316 . Este adăpat cu oţet; este 
hrănit cu fiere 317 . Cine? El care preface apa în vin 318 , care 
împrăştie gustarea amară 319 , El dulceaţa şi întreaga dorire 320 . îşi 
dă sufletul în mâinile Tatălui, dar are puterea să şi-L reia 321 , dar 



298 Luc. 10,30. 

299 Marc. 1,25,34. 

300 Marc. 5, 9. 

301 Luc. 10, 18. 

302 loan 8, 59. 

303 Mat. 14, 23. 

304 loan 11,34. 

305 Mat. 26, 15. 

306 I Cor. 6, 20; 7, 23. 

307 Is. 53, 7. 

308 Ps. 79, 1. 

309 Ps. 2, 9; Apoc. 12,5. 

310 Is. 53, 7. 

311 loan 1,7. 

312 Is. 53, 4-5. 

313 Mat. 9, 35. 

314 Fac. 2, 15; Apoc. 22, 2. 

315 Luc. 23, 43. 

316 Mat. 27, 45. 

317 Mat. 27, 34; Luc. 23, 36. 



318 loan 2, 9. 

319 leş. 15,25. 

320 Cânt. 5, 16. 

321 loan 10, 18. 



82 



spintecă catapeteasma 322 , căci cele de sus se arată, dar pietrele 
se despică, dar morţii învie 323 . Moare, dar dă viaţă 324 şi dezleagă 
cu moartea pe moarte 325 . Este îngropat, dar învie. Coboară în 
iad, dar aduce sus sufletele, dar le urcă în ceruri, dar va veni să 
judece vii şi morţii şi să probeze astfel de cuvinte. Dacă acelea îţi 
dau prilejul rătăcirii, acestea să-ţi împrăştie rătăcirea. 

XXI 
Acestea fie spuse de noi, fără voia noastră, celor care 
vorbesc în enigme, căci nu este plăcut lucru credincioşilor 
limbuţia şi contrazicerea în cuvinte, căci ajunge şi un singur 
adversar 326 , numai că de nevoie am făcut aşa, din pricina celor 
care cad în acestea, fiindcă şi leacurile sunt din cauza bolilor, ca 
să vadă ca nu sunt în toate înţelepţi de neînvins în argumentele 
de prisos şi care golesc Evanghelia. Căci, când vom pune înainte 
puterea raţiunii, lăsând la o parte credinţa, şi vom dărâma 
vrednicia de credinţă a Duhului prin cercetări raţionale, apoi 
când raţiunea va fi învinsă de mărimea lucrurilor - şi va fi 
învinsă cu necesitate, de vreme ce porneşte de la slabul organ al 
cugetării noastre - ce se întâmplă? Se întâmplă că slăbiciunea 
raţiunii apare ca o slăbiciune a tainei credinţei noastre şi astfel 
subtilitatea cuvântării se arată drept o golire a Crucii 327 , cum 
crede şi Pavel; căci credinţa este plinire a învăţăturii noastre. Iar 
Acela care anunţă pe cele legate şi care dezleagă pe cele 
înnodate 328 , care ne aduce şi nouă în minte să dezlegăm 
legăturile dogmelor care ne torturează, mai ales transformându-i 
şi pe aceştia, o de i-ar face credincioşi în loc de meşteri ai 
cuvântului şi creştini în locul a ceea ce se numesc ei acum 329 . 
Aceasta îi şi îndemnăm şi îi rugăm pentru Hristos 330 : împăca- 
ţi-vă cu Dumnezeu şi să nu stingeţi Duhul 331 ; dar mai ales o! de 
s-ar împăca Hristos cu voi şi Duhul. De v-ar străluci în sfârşit 
cândva. Dar dacă aţi fi mai departe prea iubitori de sfadă, hei 
bine noi ne-am salva Treimea şi am fi mântuiţi de Treime, 

rămânând curaţi şi fără poticnire 332 , până la arătarea mai 
desăvârşită a lucrurilor fierbinte dorite de noi, în însuşi Hristos 
Domnul nostru, căruia I se cuvine slava în veci. Amin. 



332 Filip. 1,10. 

Cuvântarea a patra despre Dumnezeu 

i 

După ce ţi-am zdruncinat îndeajuns, prin puterea Duhului, 
şiretlicurile şi urzelile raţionamentelor tale şi după ce am 
lămurit, în linii mari, întâmpinările şi împotrivirile luate din 
dumnezeieştile Scripturi, prin care jefuitorii sacrilegi ai literei 333 
şi furii înţelesului celor scrise pun stăpânire pe mulţime şi 
tulbură calea adevărului, - şi aceasta făcând-o noi nu fără de 
limpezime, după cum am eu convingerea, cel puţin pentru cei cu 
mai multă bunăvoinţă, atribuind Dumnezeirii denumirile mai 
înalte şi mai potrivite cu Dumnezeu, iar pe cele mai umile şi mai 
potrivite cu oamenii lui Adam cel Nou din cauza noastră şi lui 
Dumnezeu care S-a supus pătimirii 334 împotriva păcatului, - 
fiindcă nu ţi-am cercetat fiecare împotrivire în parte, căci ne 
zorea mersul cuvântării şi fiindcă tu ceri şi lămurirea acestor 
împotriviri în scurt, pentru ca să nu fii cumva târât de cuvintele 
în aparenţă convingătoare, noi le vom rezuma şi pe acestea pe 
scurt, împărţindu-le pe numere, spre o mai bună ţinere de 
minte. 

II 

într-adevăr, în sprijinul argumentării lor au ei locul acela 
care este şi foarte la îndemână: „Domnul m-a zidit început al 
căilor Lui, spre lucrurile Lui" 335 . Cum vom răspunde în faţa 
acestui argument al lor? Nu vom acuza noi pe Solomon? Nu vom 
da noi oare la o parte cele spuse de el mai înainte, din pricina 
căderii lui mai de pe urmă? Nu vom spune că cuvântul acesta 
este al înţelepciunii însăşi şi al ştiinţei parcă şi al raţiunii 
artistului, după care s-au zidit toate? Căci multe ştie să 
personifice 336 Scriptura şi dintre lucrurile neînsufleţite, cum 
rezultă din locul următor: „Marea a vorbit aceasta şi aceasta" 337 



333 Este vorba de eunomieni, care răstălmăceau Sfânta Scriptură în sens străin de 
interpretarea ortodoxă, răstălmăcire prin care atrăgeau la ei pe cei mai slabi la minte şi 
prin care furau deci înţelesul celor scrise. 

334 Prin expresia „Dumnezeu care S-a supus pătimirii", sau „Dumnezeul pătimitor", se 
înţelege natura omenească a Mântuitorul, pe care a avut-o în întregime, afară de păcat. 
Acelaşi sens îl are şi expresia „Adam cel Nou". 

335 Pild. 7, 22. 

336 Personificarea sau prosopopeea este un mod de vorbire destul de frecvent în Sfânta 
Scriptură. 

337 Iov 28, 14. _ 

şi: „Adâncul a spus: nu este în mine" 338 şi: „Cerurile care 
povestesc slava lui Dumnezeu" 339 . Şi iarăşi: „I se porunceşte 
săbiei" 340 şi: „Munţi şi coline sunt întrebaţi să răspundă despre 
cauzele tresăltării lor de bucurie" 341 . Noi nu aducem în discuţie 
nici unul din aceste texte, chiar dacă unii dinaintea noastră 
le-au citat ca pe nişte argumente puternice. Să admitem dar că 
aceste cuvinte sunt ale Mântuitorului însuşi, care este adevărata 
înţelepciune. Să facem însă puţin o cercetare împreună. 

-Ce lucru dintre cele existente este necauzat? 

-Dumnezeirea. Căci nimeni nu poate să spună vreo cauză a 
existenţei lui Dumnezeu, sau altfel cauza ar fi mai veche decât 
Dumnezeu. 

-Dar care este cauza firii omeneşti pe care, din pricina 
noastră, a luat-o Dumnezeu asupra Sa? 

-Negreşit, ca să ne mântuiască. Căci care altă cauză ar fi? 

Aşadar, fiindcă aici găsim limpede şi expresia „m-a zidit" 342 
şi expresia „mă naşte" 343 , explicaţia este simplă: lucrul pe care îl 
găsim spus cu menţionarea cauzei lui, să-1 atribuim naturii Lui 
omeneşti, iar pe cel pe care îl găsim spus pur şi simplu şi fără 
menţionarea cauzei, să-1 punem pe seama Dumnezeirii Lui. Dar 
oare expresia „m-a zidit", nu este exprimată ea împreună cu 
cauza ei? Căci „m-a zidit, zice Scriptura, început căilor Lui, spre 
lucrurile Lui". Iar lucrurile mâinilor Lui sunt adevărul şi 
judecata 344 , din pricina cărora a fost uns cu Dumnezeirea. Căci 
această ungere este a firii Lui omeneşti. Iar expresia „mă naşte" 
este spusă în afară de cauză, sau arată-mi ceva adăugat ei. Ce 
raţiune se opune deci ca înţelepciunea să fie numită „zidire", 
după naşterea de jos, şi „lucru născut", după naşterea dintâi şi 
mai de necuprins de minte? 345 

344 Ps. 110,7. 

345 Distincţia făcută aici de Sfântul Grigorie este temeinică. Sunt lămurite, în adevăratul 
lor înţeles, cele două expresii scripturistice în jurul Fiului: „m-a zidit" şi „m-a născut", 
cuvinte din care eunomienii îşi făceau argument principal, cum o remarcă şi Sfântul 
nostru, prin aceea că acest argument al lor este pus de el în fruntea argumentelor 
enumărate de el, în Cuvântarea primă despre Fiul, de care se foloseau îndeosebi 
eunomienii în combaterea Dumnezeirii Fiului, considerat de ei drept cea mai prestanţă 
creatură, dar numai creatură. Aceste două cuvinte, remarcă şi subliniază Sf. Grigorie, 
vorbesc în realitate despre cele două năştea ale Fiului lui Dumnezeu: naşterea de sus, 



III 

Acestui loc îi urmează şi locul în care auzim că El este rob 
care slujeşte multora cu credincioşie 346 şi locul în care auzim că 
este mare lucru pentru El să fie chemat copil al lui Dumnezeu 347 . 
Căci, într-adevăr, S-a robit cărnii şi naşterii şi pătimirilor 
noastre 348 , pentru eliberarea noastră şi a tuturor celor care, 
ţinuţi fiind în robia păcatului, i-a mântuit. Dar ce lucru este mai 
mare pentru umilinţa unui om, decât să se unească cu 
Dumnezeu şi într-atât să fie cercetat de Răsăritul cel de sus 349 , 
încât şi Cel născut 350 să fie chemat Fiu Sfânt al Celui Prea înalt 
şi să-I fie dăruit numele care este mai presus de orice nume 351 ? 
Dar ce alt nume este acesta decât cel de Dumnezeu? Şi „tot 
genunchiul să se plece 352 în faţa Celui care S-a golit pentru 
noi" 353 şi care a amestecat chipul dumnezeiesc cu înfăţişarea de 
rob şi „să ştie toată casa lui Israel că Dumnezeu L-a făcut pe El 
Domn şi Hristos" 354 ? Căci s-au făcut acestea, pe de o parte prin 
lucrarea Celui născut, iar pe de alta prin bunăvoinţa 
Născătorului. 

IV 

Dar, în rândul al doilea, care este locul care, după socotinţa 
lor, este dintre cele mai însemnate şi de neînvins? Este că 
trebuie să împărătească până la un timp oarecare 355 , şi să fie 
primit în cer până la restaurarea timpurilor şi să aibă scaunul 
din dreapta Tatălui 356 , până la supunerea vrăjmaşilor. Iar după 
aceasta ce va urma? Să înceteze cumva să împărătească, sau să 
fie îndepărtat din cer? Cine făcându-L să înceteze să împără- 
tească? Sau pentru care pricină? O, ce exeget îndrăzneţ mai eşti 



din Tatăl şi fără mamă, care este necauzată, fiindcă este eternă şi naşterea de jos, din 
Fecioara şi fără de tată, adică întruparea, care este cauzată şi de timp: pentru 
mântuirea lumii şi la plinirea vremii. 

346 Is. 53, 11. 

347 Luc. 1,35. 

348 Prin simţuri sau afecte trebuie să înţelegem aici numai pe cele naturale: setea, 
somnul, oboseala, etc, şi nu şi pe cele voluntare, cum ar fi concupiscentele în general 
şi păcatul. 

349 Vezi Luc. 1, 78. Elias explică: „Ne-a cercetat prin răsăritul soarelui aceluia pe care îl 
cuprindem prin înţelegerea minţii, din sublimul dumnezeirii sale". 

350 Luc. 1 , 35. 

351 Filip. 2, 9. 

352 Filip. 2, 10. 

353 Filip. 2, 7. 

354 Fapt. 2, 36. 

355 I Cor. 15,25. 

356 Fapt. 3, 21. 

tu şi foarte potrivnic stăpânirii regeşti! Auzi deci şi tu că 
împărăţia Lui nu are sfârşit 357 . Ţi se întâmplă însă să judeci aşa, 
din pricină că nu ştii că expresia „până când" 358 nu se 
împotriveşte întru totul ideii de timp viitor, ci stabileşte timpul 
scurs până aici, dar nu exclude timpul care va urma de aici 
încolo. Sau cum vei înţelege expresia: „voi fi cu voi până la 
sfârşitul veacurilor" 359 , ca să nu amintesc pe celelalte? Cumva în 
sensul că după aceea nu va mai fi? Şi care ar fi raţiunea? Dar nu 
numai din această cauză ţi se întâmplă să judeci aşa, ci şi 
pentru faptul că nu distingi înţelesurile cuvintelor. Căci, într-un 
înţeles, se spune că împărăteşte ca un Atotputernic şi peste cei 
care vor şi peste cei care nu vor, iar în alt înţeles, ca Unul care 
lucrează supunerea şi care ne pune sub împărăţia Lui pe noi 
care primim de bunăvoie să împărătească peste noi. împărăţiei 
gândite în primul înţeles nu-i va fi deci sfârşit. în ce priveşte pe 
cea gândită în înţelesul al doilea, care îi va fi sfârşitul? Va fi 
luarea noastră de sub mâna Lui şi încă mântuiţi. Căci la ce 
trebuie să lucreze supunerea noastră, de vreme ce suntem 
supuşi? După care se ridică să judece pământul 360 şi să separe 
pe cei mântuiţi de cei pierduţi; după care se ridică Dumnezeu în 
mijlocul dumnezeilor 361 , adică în mijlocul celor mântuiţi, 
judecând şi deosebind de ce cinste şi lăcaş este vrednic fiecare. 

V " " 

Supunerilor amintite de textul acesta mai adaugă-le şi 
supunerea prin care supui Tatălui pe Fiul. 

-Ce, spui tu, vorbeşte ca şi cum acum Fiul nu ar fi supus 
Tatălui? 362 

-Trebuie dar să fie Fiul supus în totul lui Dumnezeu, când şi 
El însuşi este Dumnezeu? Ca despre un tălhar, sau ca despre 
un vrăjmaş al lui Dumnezeu vorbeşti. Judecă însă în felul 
acesta: că, după cum blestem a auzit pentru mine 363 , Cel care 
dezleagă blestemul meu şi după cum păcat şi-a auzit 364 , Cel care 



357 Luc. 1,33. 

358 Expresia „până când", se întrebuinţează în Sfânta Scriptură pentru a arăta un timp 
nedefinit. Asupra ei sunt lămuriri suficiente la Sf. Ieronim, în cartea despre perpetua 
virginitate a Măriei contra lui Helvidiu. 

359 Mat. 28, 20. 

360 Ps. 81,8. 

361 Ps. 81, 1. 

362 I Cor. 15,28. 

363 Gal. 3, 13. 

364 II Cor. 5, 21. 

ridică păcatul lumii 365 , şi se face Adam Nou în locul celui 
vechi 366 , tot aşa îşi face a Sa neascultarea mea, ca un cap al 
întregului corp 367 . Cât timp sunt deci nesupus şi răzvrătit eu, şi 
prin făgăduirea lui Dumnezeu şi prin patimi, tot atât timp este 
nesupus şi Hristos, în ce mă priveşte pe mine. Când însă îi vor fi 
supuse toate - şi îi vor fi supuse şi prin cunoaştere şi prin 
schimbare -, atunci şi El însuşi a împlinit supunerea 368 , 
aducându-mă la Sine pe mine cel mântuit. Căci aceasta este 
supunerea lui Hristos, cel puţin după judecata mea, anume 
plinirea voinţei Tatălui. Dar supune şi Fiul Tatălui şi Fiului 
Tatăl, Fiul lucrând, iar Tatăl binevoind, lucru pe care l-am spus 
şi mai înainte 369 . Şi astfel, Cel care a supus, prezintă lui 
Dumnezeu ceea ce a supus, făcândusieşi ale Lui proprii cele care 
aparţin firii noastre. în felul acesta mi se pare că este şi locul: 
„Dumnezeule, Dumnezeul meu, stai lângă mine, de ce m-ai 
părăsit?" 370 Căci nu a fost părăsit, fie de Tatăl, fie de propria Lui 
Dumnezeire, cum socotesc unii 371 , ca şi cum Dumnezeirea Lui 
S-ar fi temut de pătimire şi, din cauza aceasta, s-ar fi retras de 
la Cel care pătimea. Căci cine L-a forţat mai înainte, fie să se 
nască jos, fie să se urce pe cruce? în El însuşi însă, cum am 
spus, închipuia firea noastră. Căci noi eram cei părăsiţi şi trecuţi 
cu vederea mai înainte, apoi acum luaţi la Sine şi mântuiţi prin 
patimile Celui nepătimitor; după cum făcândusieşi a Lui proprie 
şi neînţelepciunea şi ofensa noastră, zice cele ce urmează în 
psalm, fiindcă, fără îndoială, la Hristos se referă psalmul al XXI- 
lea. 

VI 
Aceleiaşi consideraţii îi aparţine şi învăţarea ascultării din 
cele ce a pătimit 372 şi strigătul şi lacrima şi rugămintea şi faptul 
că a fost auzit şi evlavia 373 , lucruri pe care le reprezintă ca într-o 



365 loan 1,29. 

366 I Cor. 15, 45. Vezi şi Col. 3, 9, 10. 

367 Efes. 1,22. 

368 I Cor. 15,28. 

369 Vezi ultimul aliniat din prezenta Cuvântare, cap. III. 

370 Ps. 21, 1. 

371 Unii eretici (Mason, op. cit., în nota 1 la Cuvântarea întâia, socoteşte că este vorba 
de docheţi şi citează din Evanghelia lui Petru - apocrifă -, paragraful 5, cuvintele: 
„puterea mea, puterea mea, m-ai părăsit"), socoteau că pe cruce Hristos a fost părăsit 
de Tatăl şi de propria lui Dumnezeire. De această erezie a fost acuzat şi Origen. 

372 Evr. 5, 8. 

373 Ev, 5, 7. 8g 



dramă 374 şi le împleteşte minunat pentru mântuirea noastră. 
Căci ca Cuvânt, El nu era nici supus, nici nesupus. Căci 
supunerea şi nesupunerea se potrivesc cu cei care stau sub 
mâna altuia şi care sunt pe treapta a doua, supunerea fiind 
fapta celor care sunt mai înţelepţi şi mai cuviincioşi, iar 
nesupunerea fiind fapta celor vrednici de pedeapsă. Ca chip de 
rob 375 însă, se coboară cu cei deopotrivă robi şi cu robii şi ia 
forma străină de El, purtându-mă pe mine întreg în Sine 
împreună cu cele ale mele, pentru ca să consume în El însuşi 
păcatul, ca focul ceara, sau ca soarele aburii care ies din pământ 
şi să iau şi eu cele ale naturii Lui, prin amestecarea mea cu El. 
Din pricina aceasta cinsteşte El în fapt supunerea şi o încearcă 
prin faptul pătimirii; căci nu era de ajuns intenţia sufletului Lui, 
după cum ea nu era de ajuns nici pentru noi, dacă nu trecem la 
arătarea ei şi prin fapte, căci o faptă este arătarea unei dispoziţii 
sufleteşti. Dar nu ar fi poate mai rău să socotim că El încearcă 
supunerea noastră şi că măsoară toate cu patimile Lui, prin arta 
iubirii de oameni 376 , încât să poată şti prin ale Sale cele ale 
noastre şi cât ni se cere şi cât ni se dă, odată cu pătimirea 
socotindu-se şi slăbiciunea noastră. Căci dacă lumina, când a 
apărut în întuneric, adică în viaţa aceasta, a fost urmărită din 
cauza învelişului cărnii 377 , de celălalt întuneric 378 , vorbesc de cel 
rău şi de ispititor, cu cât mai mult este urmărit întunericul 
însuşi, ca unul ce este mai neputincios decât lumina? Şi ce este 
de mirare dacă, în timp ce El a scăpat cu desăvârşire de 
întunericul acela, noi am putea fi cuprinşi întrucâtva de el? 
Căci este mai însemnat lucru pentru El să fie urmărit de 
ispititor, decât pentru noi faptul de a fi cuprinşi de el, pentru cei 



374 Aici cuvântul are un înţeles precis şi real. Nu este vorba de o închipuire fără realitate, 
ca pe scenă, căci Mântuitorul a luat în realitate rolul şi natura omului, înlocuind real şi 
efectiv pe om în absolvirea ofensei aduse lui Dumnezeu, prin păcatul făptuit din liberă 
determinare. Prezenţa Mântuitorului în această dramă nu este deci o substituire ireală 
de personaje. Expresia „pentru noi" este egală cu expresia „în locul nostru". 

375 Filip. 2, 7. 

376 în referire la Tit 3, 4. 

377 Vezi loan 1 , 5. 

378 înveliş de carne. Prin cuvântul „întunecare", Elias înţelege viaţa întunecată de patimi 
şi de rătăcire. Prin „întuneric" înţelege pe om, care este întunecat de desimea, de 
grosimea lui carnală, care îi pune un obstacol de netrecut în calea înţelegerii 
supranaturale. Dacă lisus care era Dumnezeu şi totuşi a fost urmărit de întuneric, adică 
de diavol, din pricina părţii Lui nevăzute, (Vezi Grigorie de Nisa, Mare cuvânt catehetic, 
paragraful 26; Ignatie al Antiohiei, Epistola către Efeseni cap. 19 şi Petavius, De 
incarnatione, II, 5), El care era lumina pe care întunericul nu a fost în stare s-o cuprindă, 
să o întunece (loan 1, 5), cu atât mai mult suntem cuprinşi noi, ca unii care suntem 
pământ şi care suntem fireşte aplecaţi spra^acelaşi pământ. 



care judecă drept acestea. Dar la cele spuse voi adăuga încă şi 
textul acela, pe care l-am cumpănit în mine, anume: „în ceea ce 
a suferit El, când a fost ispitit, poate să ajute celor ispitiţi" 379 , 
text care duce în chip limpede la acelaşi înţeles. Apoi „va fi 
Dumnezeu toate în toţi" 380 , în timpul restaurării 381 , nu Tatăl 
numai, ca şi când Fiul S-ar topi cu desăvârşire în El, întocmai ca 
o făclie smulsă pentru un timp dintr-un mare rug şi apoi 
azvârlită din nou în el, căci nici chiar sabelienii să nu fie corupţi 
de spusa aceasta, ci Dumnezeu întreg 382 va fi toate în toţi, atunci 
când noi nu vom mai fi multe, ca acum din pricina mişcărilor 
voinţei şi a patimilor, când nu purtăm în noi nimic în totul din 
Dumnezeu, sau puţin, ci când vom fi cu totul asemenea lui 
Dumnezeu 383 , cuprinzători ai întregului şi singurului Dumnezeu. 
Căci aceasta este desăvârşirea spre care ne grăbim 384 . Dar o 
mărturiseşte mai ales însuşi Pavel, căci ceea ce aici spune 
nelămurit despre Dumnezeu, o defineşte lămurit în altă parte cu 
privire la Hristos. Ce zicând? „Unde nu este nici elin, nici iudeu, 
tăiere împrejur şi prepuţ, barbar, scit, rob, liber, ci toate şi în 
toţi Hristos" 385 . 

VII 
în rândul al treilea, numără expresia „mai mare" 386 ; în al 
patrulea, expresia „Dumnezeul meu şi Dumnezeul vostru" 387 . 
Dacă deci s-ar fi spus că Tatăl este mai mare decât Fiul, dar nu 
egal cu Fiul, poate că lucrul acesta ar fi ceva pentru ei. Dar dacă 
noi găsim limpede în Scriptură pe fiecare din aceste două 
expresii, ce vor zice atunci oamenii generoşi? Ce argument 
puternic ar mai fi pentru ei în cazul acesta? Cum se vor împăca 



379 Evr. 2, 18. 

380 I Cor. 15,28. 

381 Prin „restaurare" înţelege aici învierea morţilor. 

382 Prin expresia „va fi Dumnezeu toate în toţi", subliniază Sf. Grigorie de Nazianz, 
trebuie să înţelegem Dumnezeirea în totalitatea ei, adică şi pe Fiul şi pe Sf. Duh alături 
de Tatăl. Astfel, erezia ar fi fost atât de mare, încât nu putea fi cugetată nici chiar de 
sabelieni. 

383 „în întregime asemenea lui Dumnezeu", adică „toţi dumnezei". Elias spune că atunci 
când nu vom mai fi împiedicaţi de vălul corporal al cărnii, adică de corp şi de cele în 
legătură cu el, nu vom mai avea o cunoaştere parţială a lui Dumnezeu, pe cale 
contemplativă, sau prin imagini luate din lumea de jos, care ne duc la o cunoaştere 
întunecată a lui Dumnezeu (ca în oglindă şi în ghicitură), ci o cunoaştere desăvârşită. 
Făcându-ne asemenea cu Dumnezeu, dumnezei chiar, cunoaşterea lui Dumnezeu şi a 
lumii Lui ne va fi accesibilă. 

384 în referire la Evr. 6, 1 . 

385 Gal. 3, 28. 

386 loan 14, 28. 
387 loan20, 17. 

91 



între ele lucrurile care nu pot fi împăcate? Căci ca un lucru să 
fie mai mare decât el însuşi şi deopotrivă egal cu sine însuşi în 
acelaşi timp, faptul acesta este dintre cele cu neputinţă, sau 
atunci este limpede că expresia „mai mare" este spusă cu privire 
la cauză, iar expresia „egal" cu privire la natură 388 ? Şi lucrul 
acesta îl recunoaştem noi mânaţi de multă înţelepciune. Dar 
poate că cineva ar putea spune, luându-se la întrecere cu 
cuvântul nostru, că a fi produs de aceeaşi cauză cu Cel necauzat 
nu înseamnă a fi mai mic decât El. Căci ar putea fi părtaş şi la 
slava Celui fără de început, fiindcă este din Cel fără de început; 
şi se adaugă naşterea, un lucru atât de mare, măcar pentru cei 
care au minte, şi aşa de vrednic de venerare. Căci, într-adevăr, a 
spune că Tatăl este mai mare decât cel cugetat ca om, este un 
lucru adevărat, dar nu mare, căci ce este de mirare dacă 
Dumnezeu este mai mare decât un om? 

Acestea fie deci spuse pentru cei care se fălesc cu expresia 
„mai mare". 

VIII 

Tatăl ar putea fi însă numit Dumnezeu, nu al Cuvântului, ci 
al părţii văzute a Cuvântului, căci cum ar putea El să fie 
Dumnezeu al Celui care este Dumnezeu în chip propriu? După 
cum ar putea fi numit şi Tată, nu al părţii Lui văzute, ci al 
Cuvântului. Căci El era din două naturi 389 , astfel că un termen 
este propriu ambelor naturi, iar altul nu, invers de cum este la 
noi. Căci Dumnezeu este Dumnezeul nostru în chip propriu, nu 
însă Tată al nostru în chip propriu. Şi aceasta este ceea ce 
produce rătăcirea ereticilor, anume împreunarea acestor 
denumiri, de vreme ce denumirile se schimbă între ele, din 
cauza amestecării. Iar proba este că atunci când naturile sunt 
gândite separat, odată cu gândurile se despart şi denumirile. 
Ascultă pe Pavel spunând: „Pentru ca Dumnezeul Domnului 
nostru Iisus Hristos, Tatăl slavei". Dumnezeu al lui Hristos, iar 



388 Ca şi în privinţa expresiilor „m-a creat" şi „mă naşte", şi aici Sf. Grigorie face o 
temeinică constatare: în Sf. Scriptură nu există numai expresia „mai mare" (Tatăl este 
mai mare decât Mine, loan 14, 28), ci şi expresia „egal", „deopotrivă", „una şi aceeaşi". 
Expresia „mai mare" este spusă în privinţa raportului de cauzalitate dintre Tatăl şi Fiul, 
iar expresia „egal", din punct de vedere al naturii. 

389 Aici explică a patra obiecţie ridicată de eunomieni, indicată la începutul capitolului 
precedent, interpretând cuvintele Scripturii: „Dumnezeul meu şi Dumnezeul vostru" 
(loan 20, 17). Comentariul este simplu: Tatăl este numit Dumnezeul Fiului, dar această 
denumire nu se raportează la ambele Lui naturi, ci numai la natura Lui omenească, 
fiindcă cum ar putea fi El Dumnezeul Celui care este Dumnezeu în chip propriu?Tatăl 
nu este deci Dumnezeu al Cuvântului, după cum Tatăl nu poate fi Tată al naturii 
omeneşti a Fiului, ci al Cuvântului. Q _ 



Tată al slavei. Căci chiar dacă aceste două denumiri arată o 
singură persoană, ele n-o arată prin natura lucrurilor denumite, 
ci prin întâlnirea lor în lucrul arătat. Ce ar putea fî mai uşor de 
priceput? 

IX 

în rândul al cincilea să fie spus faptul că El a luat viaţă 390 , 
sau judecată 391 , sau moştenirea neamurilor 392 , sau puterea a 
toată carnea 393 , sau slavă 394 , sau ucenici 395 , sau cele câte se mai 
spune că le ia. Şi faptul acesta se referă tot la firea Lui 
omenească. Dar chiar dacă le-ai atribui şi lui Dumnezeu, nu ar 
fi un lucru nelalocul lui. Căci nu I le vei atribui ca pe nişte 
însuşiri adăugate mai pe urmă, ci ca pe unele care în mod 
natural au existat împreună cu El de la început, în virtutea 
naturii Lui, nu a harului. 

X 

în rândul al şaselea să fie pus locul că „Fiul de la Sine nu 
face nimic, dacă nu vede pe Tatăl făcând" 396 . Faptul acesta însă 
are următoarea dezlegare: a putea, sau a nu putea, nu sunt 
cuvinte care au un singur înţeles, ci mai multe înţelesuri. Căci 
verbul „a nu putea" se întrebuinţează uneori în sensul unei lipse 
de putere şi pentru a se preciza anume şi când şi faţă de ce este 
această lipsă de putere, ca în expresia că „nu poate copilul să 
lupte", sau „căţelul mic să vadă", sau „să se lupte cu cutare", 
căci, în realitate copilul se va lupta poate cândva şi căţelul va 
vedea şi se va lupta cu cutare, chiar dacă nu va putea să se 
lupte cu altul. Alteori, verbul acesta se întrebuinţează în înţeles 
mai general, precum este expresia: „Nu poate să se ascundă o 
cetate aşezată sus pe munte" 397 . Căci o cetate ar putea chiar să 
fie şi ascunsă, dacă ar sta în faţa ei un munte mai înalt decât ea. 
Alteori, arată că ceva nu este bine spus, ca în expresia: „Nu pot 
fii mirelui să postească, câtă vreme mirele este între ei" 398 , fie că 
este vorba de Iisus văzut trupeşte (căci vremea şederii Lui între 
ei nu este prilej de întristare, ci de veselie), fie că este vorba de El 
conceput drept Cuvântul. Căci de ce trebuie să postească cu 



390 loan 5, 26. 

391 loan 5, 22, 27. 

392 Ps. 2, 8. 



393 loan, 17,2. 

394 loan 17, 1,5. 

395 loan 17,6. 

396 loan 5, 19. 

397 Mat. 5, 14. 

398 Marc. 2, 19; Mat. 9, 15. 

corpul cei curăţiţi de Cuvântul? 399 Alteori se întrebuinţează spre 
a arăta un lucru ca respins de voinţă, cum este expresia că „nu 
poate să facă acolo semne, din pricina necredinţei primito- 
rilor" 400 . Căci, de vreme ce pentru vindecări este nevoie şi de una 
şi de alta, - şi de credinţa celor îngrijiţi şi de puterea 
îngrijitorului -, vindecarea nu era cu putinţă dacă unul din cele 
două lucruri cerute lipsea. Dar nu ştiu dacă şi expresia aceasta 
nu trebuie adăugată exemplelor de lucruri bine spuse, căci nu 
este bine chibzuită vindecarea adusă celor vătămaţi din pricina 
necredinţei lor. în aceeaşi categorie de idei intră şi expresia: „Nu 
poate lumea să nu vă urască" 401 şi expresia: „Cum puteţi vorbi 
lucruri bune răi fiind?" 402 Căci cum este cu neputinţă vreun 
lucru din acestea, fără numai fiincă nu este voit? Dar printre 
cele spuse că sunt cu neputinţă, sunt unele care, prin natura 
lor, sunt cu neputinţă, dar pentru Dumnezeu, care vrea, sunt cu 
putinţă, ca de pildă faptul că unul şi acelaşi om nu poate să se 
nască de două ori 403 şi faptul cu urechea acului, care nu lasă să 
treacă prin ea cămila 404 . Căci ce ar împiedica ca aceste lucruri să 
aibă loc, dacă ar vrea Dumnezeu? 

XI 
în afară de toate aceste cazuri, există un lucru care este 
absolut cu neputinţă să se întâmple şi care este respins de 
raţiune, cum este cel pe care îl cercetăm acum. Căci, după cum 
spunem că este cu neputinţă ca Dumnezeu să fie rău, sau să nu 
existe, căci aceasta ar fi mai degrab o însuşire a neputincioşiei 
lui Dumnezeu, decât a putinţei Lui, sau după cum este cu 
neputinţă ca ceea ce nu există să existe, sau ca două ori două să 
facă şi patru şi zece, tot aşa este cu neputinţă şi de neadmis de 
raţiune ca să facă Fiul ceva din cele pe care nu le face Tatăl 405 . 



399 Billius socoteşte că expresia „cei curăţiţi de Cuvântul" se referă la textul Scripturii: 
„Acum voi sunteţi curaţi pentru cuvântul pe care vi l-am spus" (loan 15, 3) Elias 
socoteşte, şi cu dreptate, că aici este vorba chiar de Fiul lui Dumnezeu. 

400 Marc. 6, 5-6; Mat. 13,58. 

401 loan 7, 7; 

402 Mat. 12, 34. 

403 loan 3, 4. 

404 Mat. 19,24,26. 

405 Aici, în expresia „este cu neputinţă şi de neadmis de raţiune să facă Fiul ceva din 
cele pe care nu le face Tatăl", nu trebuie să înţelegem că este vorba de suprimarea 
libertăţii, sau de distrugerea puterii, ci de concordia dintre Tatăl şi Fiul, fiindcă, de vreme 
ce toate pe care le are Tatăl le are şi Fiul, este natural ca Fiul să nu facă ceva ca 
pornind numai de la El însuşi. în acest înţeles, Elias ilustrează lucrul cu acest exemplu: 
„după cum când zicem că diamantul nu poate fi frânt, nu înţelegem prin această 
expresie „nu poate fi frânt" slăbiciunea diamantului, ci îl arătăm prin aceasta că el este 



Căci: „Toate câte are Tatăl sunt ale Fiului" 406 , după cum iarăşi 
cele ale Fiului sunt ale Tatălui. Nu este deci nimic propriu Unuia 
numai, fiindcă le sunt comune la Amândoi, fiindcă şi existenţa 
însăşi le este comună şi de o egală cinstire, cu toate că Fiul o are 
de la Tatăl. în acest înţeles se spune şi expresia: „Eu viez din 
pricina Tatălui" 407 , nu în sensul că îşi susţine de la El viaţa şi 
existenţa, ci în înţelesul că de acolo, din Tatăl, îşi are existenţa 
proprie, în afară de timp şi de cauză 408 . Vede pe Tatăl făcând 
precum face şi El la fel 409 ? Cumva în sensul că Fiul face întocmai 
ca cei care desenează figuri şi litere şi care nu pot să facă altfel 
formele adevărate, decât dacă le privesc modelul şi sunt duşi de 
mână de el? Şi cum are nevoie înţelepciunea de învăţător? Sau 
cum nu va face ceva fără numai dacă va fi învăţată? Şi cum face 
Tatăl, sau cum a făcut? A adus El cumva în fiinţă mai întâi o 
lume asemănătoare celei de faţă şi va întemeia apoi una viitoare, 
iar Fiul, privind la ele, pe una a întemeiat-o, iar pe alta va avea 
s-o întemeieze? Potrivit acestei socotinţe, patru sunt lumile: 
două făpturi ale Tatălui şi două făpturi ale Fiului. Ce 
nesocotinţă! Dar Fiul curăţă lepră şi scapă pe oameni de diavoli 
şi de boli şi dă viaţă morţilor şi merge pe mare cu piciorul şi face 
celelalte câte a făcut, asupra cui şi când mai înainte făcând 
acestea Tatăl? Nu este oare limpede că chipurile aceloraşi lucruri 
le desemnează Tatăl, dar le desăvârşeşte Cuvântul, nu ca un rob 
şi nici fără de ştiinţă, ci cu ştiinţă şi ca un Stăpân şi, ca să spun 
mai propriu, ca Tatăl? 410 Căci în înţelesul acesta primesc eu 
expresia: „Cele ce se fac de către Tatăl, pe acestea le face 
deopotrivă şi Fiul", nu în sensul asemănării lucrurilor făcute de 
Ei, ci în sensul egalităţii puterii Lor de a le săvârşi. Şi în felul 
acesta ar fi şi expresia că „până când lucrează Tatăl, lucrează şi 
Fiul" 411 . Dar nu numai în această privinţă au Ei egalitate de 
putere, ci şi în ce priveşte economia şi conservarea celor create, 



un lucru tare", tot aşa şi în cazul Fiului, când este vorba de vreun text din care ar reieşi, 
imposibilitatea Fiului de a nu putea face un lucru pe care nu-l face Tatăl. 
406 loan 16, 15. 

407 loan 6, 57. 

408 Aceste cuvinte „Eu trăiesc prin Tatăl" sunt spuse în sensul că aici Fiul se referă la 
Tatăl ca la cauză şi principiu. Sfântul Vasile cel Mare le referă la umanitatea Fiului. Elias 
subliniază că Fiul nusieşi are viaţa ca noi oamenii, adică prin comunicare de la alţii, ci o 
are de la Tatăl în mod esenţial, din care cauză Fiul îşi are viaţa în Sine. 

409 loan 5, 19. 

410 Aici este arătată identitatea de lucrare a Tatălui şi a Fiului. Această identitate sau 
egalitate de acţiune şi putere este lămurită în josul capitolului. 

411 loan 5, 17. ' 

cum arată expresia „că face pe îngerii Săi duhuri" 412 şi „că a 
întemeiat pământul pe temeinicia lui" 413 , o singură dată 
temeinicite şi făcute şi că „a întărit tunetul" 414 şi că „a creat 
vântul" 415 , lucruri a căror lege a fost întemeiată o singură dată, 
dar a căror lucrare este continuă şi acum. 

XII 
în rândul al şaptelea să fie spusă expresia că „Fiul S-a 
coborât din cer, nu ca să facă voia Lui proprie, ci pe cea a Celui 
care L-a trimis" 416 . Dacă deci aceste cuvinte nu ar fi fost spuse 
de însuşi Cel care S-a coborât, am fi spus că cuvântul acesta a 
fost exprimat de Cel pe care-L înţelegem ca om, nu ca Mântuitor 
(căci voinţa Mântuitorului nu este potrivnică lui Dumnezeu, ea 
fiind în întregime de la Dumnezeu), ci de Cel pe care-L gândim a 
fi ca noi oamenii, la gândul că voinţa omenească nu urmează cu 
totul celei dumnezeieşti, ci i se împotriveşte, ca de cele mai 
multe ori şi se luptă cu ea. Căci aşa am înţeles noi şi expresia: 
„Tată, dacă este posibil să treacă de la Mine paharul acesta, 
numai să biruie nu ceea ce vreau Eu, ci voinţa Ta" 417 . Căci nici 
nu este firesc ca Fiul să nu ştie dacă aceasta este sau nu cu 
putinţă şi nici săsieşi pună voinţa Sa împotriva voinţei Tatălui. 
Dar fiindcă vorba aceasta este spusă de către Acela care a luat 
trup omenesc (căci Acesta este Cel care a coborât din cer), şi nu 
de partea pe care a luat-o asupra Lui, aşa vom răspunde: vorba 
aceasta este spusă nu în sensul că există o voinţă proprie a 
Fiului, în afară de cea a Tatălui, ci în înţelesul că nu există, 
pentru ca astfel înţelesul să fie acesta: Nu ca să fac voia Mea, 
căci nici nu este despărţită voia Mea de voia Ta, ci ca să fac voia 
comună a Mea şi a Ta, care, după cum avem o singură 
Dumnezeire, tot aşa avem şi o singură voinţă. Căci multe din 
lucrurile spuse în felul acesta, sunt spuse în comun despre 
Dumnezeu şi nu afirmativ, ci negativ, cum e expresia: „Căci 
Dumnezeu nu dă Duhul cu măsură" 418 , căci nici nu dă şi nici nu 
dă măsurat, căci Dumnezeu nu este măsurat de Dumnezeu. Şi 
expresia: „Nici păcatul meu, nici fărădelegea mea" 419 , căci 
expresia aceasta este spusă nu în înţelesul că ar exista păcat în 

412 Ps. 103,5. 

413 Ps. 103,6. 

414 Iov. 38, 25. 
415 Amos4, 13. 

416 loan 6, 38. 

417 Mat. 26, 39; Luc. 22, 42. 

418 loan 3, 34. 

419 Ps. 58, 4. oc 

El, ci în înţelesul că nu există. Şi iarăşi expresia: „Nu pentru 
dreptăţile noastre pe care le-am făcut" 420 , căci nu le-am făcut. 
Dar lucrul acesta este limpede şi în cele ce urmează. Căci care 
este, zice, voia Tatălui? „Este ca tot cel care crede în Fiul să se 
mântuiască şi să aibă parte de învierea de apoi" 421 . Este deci 
cumva aceasta voinţa Tatălui, iar a Fiului nicidecum? Sau Fiul 
vesteşte Evanghelia şi face lumea să creadă fără voia Lui? Şi cine 
ar putea crede lucrul acesta? Fiindcă şi expresia că cuvântul 
auzit nu este al Fiului 422 , dar că este al Tatălui, are acelaşi 
înţeles. Căci cum ar putea fi propriu cuiva un lucru care este 
comun, sau numai al unuia, aceasta nu sunt în stare s-o înţeleg, 
oricât mi-aş frământa mintea şi cred că nici altcineva. Dacă 
astfel vei gândi cu privire la voinţă, drept vei cugeta şi cu foarte 
multă evlavie, cum este socotinţa mea şi a oricărui om cu 
judecată dreaptă. 

XIII 
în rândul al optulea este pentru ei textul: „Ca să te cunoască 
pe Tine, singurul Dumnezeu adevărat şi pe Cel pe care L-ai 
trimis, pe Iisus Hristos" 423 , şi textul: „Nimeni nu este bun, fără 
numai singur Dumnezeu" 424 . Dar textul acesta mi se pare că are 
o dezlegare chiar foarte uşoară. Căci dacă vei atribui însuşirea 
de „singur adevărat" numai Tatălui, unde vei pune Adevărul 
însuşi 425 ? Căci dacă vei înţelege în acest chip expresiile „Singurul 
înţelept Dumnezeu" 426 , sau „Singurul care are nemurire, care 
locuieşte în lumina cea neapropiată" 427 , sau „împăratul 
veacurilor care este nestricăcios, nevăzut şi singur 
Dumnezeu" 428 , îţi va pieri Fiul, condamnat la moarte sau la 



420 Dan. 9, 18. 

421 loan 6, 40. în nota 28 (col 120), Migne are adaosul explicativ „adică restituirea în 
întregime", adaos pe care Mason îl crede necesar şi îl introduce în textul ediţiei sale. 
Cum am mai văzut, termenul de apocatastază, adică revenirea la condiţia sau starea 
noastră de mai înainte de păcat, este egal aici cu cel de „înviere", dar cu observaţia că 
este vorba de cei care au crezut în Fiul, de cei mântuiţi adică. întâlnim la Sfântul 
Grigorie de Nazianz chiar şi expresia „după restaurarea în întregime a naturii omeneşti 
adusă de Mântuitorul", evident în sens de înviere, fiindcă revenirea aceasta are loc 
după învierea morţilor. Cuvântul apocatastază are şi înţeles de desăvârşire, precum şi 
în expresia „până la desăvârşirea timpurilor". 

422 loan 14, 24. 

423 loan 17,3. 

424 Marc. 10, 18; Luc. 18,19. 

425 Adică Iisus. 

426 Rom. 16,27. 
427 ITim. 6, 16. 
428 ITim. 1, 17. 



întuneric, sau la a nu fi înţelept, nici împărat, nici nevăzut, nici 
în totul Dumnezeu, ceea ce este rezumatul celor spuse. Şi cum 
nu va pierde El, odată cu celelalte, şi bunătatea, care mai ales 
este însuşirea numai a lui Dumnezeu? Eu însă socotesc că 
expresia „ca să te cunoască pe Tine singurul adevărat 
Dumnezeu" este spusă pentru înlăturarea Dumnezeilor, care în 
realitate nu sunt Dumnezei, dar care se spune că sunt 
Dumnezei. Căci nu ar fi adăugat: „Şi pe Cel care L-ai trimis, pe 
Iisus Hristos", dacă ar fi făcut distincţie în privinţa expresiei 
„singurul adevărat", cu scopul de a opune-o Fiului şi dacă nu ar 
fi fost vorba despre Dumnezeirea lor comună. Iar expresia: 
„Nimeni nu este bun" este o întâmpinare către legiuitorul care-L 
ispitea, care îi atribuia bunătatea ca unui om. Căci bunătatea 
supremă, zice, aparţine numai lui Dumnezeu, chiar dacă cu 
acest nume este numit şi un om, cum este textul: „Omul cel bun 
din tezaurul bun scoate afară lucrul cel bun" 429 şi: „Voi da 
împărăţia celui care este mai bun decât tine" 430 , când vorbeşte 
Dumnezeu către Saul despre David, şi textul: „Fă bine, Doamne, 
la cei buni" 431 , şi altele de felul acesta, câte se spun despre cei 
lăudaţi între noi oamenii, la care a ajuns curgerea primului bine, 
fie ea şi în rândul al doilea. Dacă deci te vom convinge de lucrul 
acesta, foarte bine, iar de nu, ce vei avea de spus faţă de cei 
care, de altă parte, după socotinţele tale, afirmă că Fiul singur 
este numit Dumnezeu? în care cuvinte? în aceasta: „Acesta este 
Dumnezeul tău, nu va fi socotit un altul în afară de El" 432 , şi 
puţin mai departe: „După aceasta, a fost văzut pe pământ şi a 
petrecut împreună cu oamenii" 433 . Căci, că spusa aceasta nu se 
referă la Tatăl, ci la Fiul, o arată limpede adăugirea. Căci Acesta 
este Cel care a trăit în trup împreună cu noi şi a fost împreună 
cu cei de jos. Iar dacă ar birui părerea că lucrul acesta a fost pus 
împotriva Tatălui 434 , nu împotriva celor socotiţi Dumnezei, ar 
însemna că am micşorat pe Tatăl prin argumentele prin care am 
fost zeloşi faţă de Fiul. Ce ar putea fi mai de plâns şi mai vrednic 
de pedeapsă decât această biruinţă? 

XIV 



429 


Mat. 12, 35. 


430 


I Reg. 15,28. 


431 


Ps. 125,4. 


432 


Bar. 3, 36. 


433 


Bar. 3, 38. 



434 „împotriva Tatălui", adică „despre Tatăl" 

în al nouălea rând, vor spune textul acela: „întotdeauna 
fiind viu, ca să mijlocească pentru noi" 435 . E bine spus lucrul 
acesta şi foarte mistic şi cu foarte multă iubire de oameni. Căci a 
mijloci nu înseamnă, cum este obiceiul multora, a cere dreptate, 
căci aceasta ar însemna, într-un fel, şi o umilinţă, ci înseamnă a 
face pe solul pentru noi, prin raţiunea mijlocirii după cum se 
spune că şi Duhul mijloceşte pentru noi. Căci „Unul este 
Dumnezeu şi unul Mijlocitorul între Dumnezeu şi oameni, omul 
Iisus Hristos" 436 . Căci El face pe solul încă şi acum, ca om, 
pentru mântuirea mea, fiindcă El este cu corpul pe care 1-a luat, 
până când mă va face Dumnezeu, prin puterea firii omeneşti 
luate de El, chiar dacă nu mai este acum cunoscut după 
carne 437 , vreau să spun după patimile carnale şi, în afară de 
păcat, ale firii noastre 438 . Astfel dar şi mijlocitor îl avem pe 
Iisus, 439 nu în sensul că se aruncă la picioarele Tatălui pentru 
noi şi îi cade în faţă ca un rob. în lături cu gândul acesta într-a- 
devăr supus robiei şi nevrednic de Duhul. Astfel nu este în firea 
Tatălui să caute acest lucru şi nici în a Fiului să-1 sufere şi nici 
nu este drept de a fi el cugetat despre Dumnezeu, ci prin cele 
câte a pătimit El ca un om, în calitate de Cuvânt şi îndemnător, 
să fiu îngăduitor. Aşa înţeleg eu mijlocirea Fiului. 

XV 

în al zecelea rând, este pentru ei „neştiinţa" şi faptul că 
nimeni nu cunoaşte ziua cea din urmă şi ceasul, nici Fiul însuşi, 
fără numai Tatăl 440 . Şi într-adevăr, cum nu ştie ceva din cele 
existente înţelepciunea, Făcătorul veacurilor 441 , Consumatorul şi 



435 Evr. 7, 25. 

436 I Tim. 2, 5. 

437 II Cor. 5, 16. 



438 Vrea să spună că Mântuitorul a luat asupra Sa natura noastră, cu cele ale ei, afară 
de păcat. 

439 Evr. 4, 15. 

440 Marc. 13, 32. Hilarie explică că această necunoaştere sau neştiinţă nu se cade a fi 
atribuită Lui, Creatorul, ci socotită că ea nu este din cauza slăbiciunii sau defectului 
neştiinţei, ci din cauze de timp şi împrejurări. Căci a socoti că este un timp potrivit 
pentru tăcere şi un timp potrivit pentru vorbire, apoi din cauza ascultătorilor. Epifanie, în 
Ancoratus, face deosebire între cunoaştere „per scientiam" şi cunoaştere „per 
actionem". Tatăl cunoaşte ceasul judecăţii „secundum scientiam" şi „secundum 
actionem". Fiul îl cunoaşte numai „secundum scientiam". îngerii nu-l cunosc în nici un 
fel. Augustin socoteşte că Iisus nu cunoaşte ceasul judecăţii decât „quantum attinet ad 
ejus revelationem", adică numai cât priveşte descoperirea lui. 

-Ev, 1,2. 9g 



Schimbătorul 442 , Marginea 443 celor făcute, care cunoaşte cele ale 
lui Dumnezeu, cum cunoaşte duhul omului cele dinlăuntrul 
omului 444 ? Căci ce este mai desăvârşit ca această cunoaştere? 
Cum deci ştie Fiul cu precizie cele ce se întâmplă înaintea 
acestui ceas din urmă şi pe cele care sunt parcă în timpul 
sfârşitului 445 , dar ceasul acesta însuşi nu-1 cunoaşte? Căci 
socotinţa aceasta este într-adevăr asemenea unei enigme, este ca 
şi când cineva ar spune că cunoaşte cu de-amănuntul cele ce 
sunt în faţa unui zid, dar că zidul însuşi nu-1 cunoaşte, sau că 
ştie bine sfârşitul zilei, dar că începutul nopţii nu-1 cunoaşte, 
acolo unde cunoaşterea unui lucru aduce cu necesitate 
cunoaşterea celuilalt. Sau este pentru toţi lucru limpede că Fiul 
cunoaşte ceasul din urmă ca Dumnezeu, dar spune că nu-1 
cunoaşte ca om, dacă cineva va separa partea Lui văzută de 
partea Lui cugetată cu mintea? Căci faptul că denumirea de Fiul 
exprimă o idee absolută şi fără de relaţie 446 , de vreme ce nu se 
adaugă denumirii de Fiul şi precizarea al cui Fiu este, ne 
sugerează acest înţeles, încât să interpretăm neştiinţa Fiului 
într-un chip mai evlavios, atribuind-o naturii Sale omeneşti, nu 
naturii Sale dumnezeieşti. 

XVI 
Dacă deci această lămurire este de ajuns pentru adversarii 
noştrii, ne vom opri aici şi nimic mai mult să nu se cerceteze, iar 
dacă nu, să aducem, în rândul al doilea, consideraţia că după 
cum am făcut cu fiecare dintre celelalte atribute ale Fiului, tot 
aşa şi cunoaşterea celor mai mari lucruri de către Fiul să fie 
raportată la cauza primă, spre cinstea Născătorului. Şi mi se 
pare că un oarecare, poate chiar fără să citească acolo, aşa cum 
a citit unul dintre filologii din vremurile noastre 447 , a cugetat 
întrucâtva că nici Fiul nu ştie altfel ziua sau ceasul acela, decât 
le ştie Tatăl. Deci care este concluzia? Este că devreme ce Tatăl 
ştie ceasul, pentru aceasta ştie şi Fiul, cum limpede este că de 
nimeni nu poate fi cunoscută, nici cuprinsă cu mintea, ziua sau 
ora aceea, fără numai de prima natură. Mai rămânea să 



442 De vreme ce El este Făcătorul, El este şi Consumatorul, Sfârşitul şi Schimbătorul lor. 
Vezi Efes. 1, 10 pentru primul termen şi Apoc. 21, 6 şi înţel. 7, 27, la care crede Mason 
că se referă Sfântul Grigorie. 

443 Apoc. 1, 17; Col. 1, 16. 

444 I Cor 2, 11. în acest citat, Sf. Apostol Pavel vorbeşte însă despre Duhul care ştie 
toate ale lui Dumnezeu, nu despre Fiul. Citatul este întrebuinţat aici prin analogie. 

445 „Parcă în timpul sfârşitului", în sensul „parcă aproape de sfârşit". 

446 în sensul că nu se exprimă al cui fiu este: al lui Dumnezeu, sau al omului? 

447 Elias crede că aluzia de aici este făcută La^Sf. Vasile. 



discutăm despre faptul că I S-a dat poruncă Fiului 448 , şi că a 
păzit poruncile Tatălui, şi că a făcut întotdeauna cele plăcute 
Tatălui 449 , şi încă despre săvârşirea Sa, şi despre înălţarea Sa, şi 
despre faptul că din cele ce a suferit a învăţat ascultarea 450 , 
despre arhieria Sa 451 , şi despre ofranda Sa 452 , şi despre darea Lui 
la moarte pentru noi 453 , şi despre rugăciunea Lui către Cel care 
putea să-L scape de moarte şi despre agonia Sa şi despre 
sudoarea de sânge şi despre rugăciunea Sa 454 şi despre orice 
altceva de felul acesta, dacă nu ar fi pentru toţi lucru vădit că 
expresiile de felul acesta sunt cu privire la natura Lui 
pătimitoare, nu cu privire la natura Lui neschimbată şi mai 
presus de patimă. Prin urmare, cuvântul despre obiecţiile 
adeversarilor noştri să fie în măsura în care să poată servi drept 
bază şi menţiune pentru cercetătorii mai migăloşi în materie de 
studiu mai desăvârşit. Dar se cuvine poate şi este şi în 
concordanţă cu cele spuse mai înainte, să nu trecem pe lângă 
denumirile Fiului, fără să facem cercetări asupra lor, denumiri 
care sunt şi multe şi care se sprijinesc şi pe multe din cele 
gândite despre El, ci să le înfăţişăm pe fiecare în parte ce vrea să 
spună şi să arătăm taina numirilor. 

XVII 

Trebuie să începem de aici. 

Dumnezeirea nu poate fi exprimată cu vreun nume. Şi 
lucrul acesta îl arată nu numai raţionamentele noastre, ci, după 
cât se pare, l-au arătat şi cei mai înţelepţi şi mai vechi dintre 
evrei. Căci cei care au cinstit Dumnezeirea cu caractere proprii şi 
care nu au suportat ca un lucru care este mai prejos de 
Dumnezeu să fie scris cu aceleaşi litere cu care se scrie cuvântul 
„Dumnezeu", gândind ei că Dumnezeirea nu trebuie să aibă 
comuniune cu cele ale noastre chiar nici până într-aceasta, când 
ar fi primit ei să arate, cu un cuvânt care se destramă, natura 
aceea nepieritoare şi cu caracterul ei absolut propriu? Căci nici 
nu a respirat cineva cândva întreg aerul, nici fiinţa lui 
Dumnezeu nu a fost în stare fie s-o conceapă cu desăvârşire vreo 
minte, fie s-o încapă vreo vorbă. Ci din lucrurile care-L 
înconjoară, înjghebând noi o închipuire întunecoasă de ceea ce 

448 loan 10, 18. 

449 loan 8, 29. 

450 Evr. 5, 8. 

451 Evr. 5, 5, 10; 6, 20; 

452 Rom. 4, 25. 

453 Gal. 2, 20. 

454 Luc. 22, 44. ._. 

este El în sine, întruchipăm câte o imagine neguroasă şi slabă şi 
din fiecare lucru o alta. Şi teologul cel mai de seamă pentru noi, 
nu este acela care a descoperit totul, căci lanţul acesta al 
raţiunii noastre nici nu poate să cuprindă totul acesta 455 , ci este 
acela care ar avea o putere de închipuire mai mare ca altul şi ar 
putea să adune mai mult în sine chipul Adevărului, sau 
proiecţia umbrei Lui, sau oricum vom mai numi noi aceasta. 

XVIII 
Aşadar, atât cât stă în putinţa noastră de înţelegere, „Cel ce 
este" şi „Dumnezeu" sunt mai mult oarecum denumiri ale 
substanţei lui Dumnezeu şi dintre aceste două denumiri mai 
ales denumirea de „Cel ce este", nu numai pentru aceea că 
Dumnezeu, când a stat de vorbă cu Moisi pe munte şi când a 
fost întrebat despre nume, anume care este numele Lui, S-a 
numit pe Sine aşa, poruncind să spună poporului: „Cel ce este 
m-a trimis pe mine" 456 , dar şi pentru aceea că găsim acest nume 
mai propriu Lui. Căci denumirea lui Dumnezeu, chiar dacă 
etimologic a fost derivată de cei ingenioşi de la „a alerga", sau de 
la „a arde" 457 , din cauză că Dumnezeu este în continuă mişcare 
şi pentru că mistuie stările rele, căci de aici se numeşte şi foc 
mistuitor, ea este totuşi una din denumirile date în legătură cu 
ceva, şi nu în chip absolut, cum este şi denumirea „Domnul", 
care şi ea este spusă ca o denumire a lui Dumnezeu. Căci „Eu 
sunt, zice, Domnul Dumnezeul tău, acesta este numele Meu" 458 
şi „Domnul este numele Lui" 459 . Noi însă cercetăm natura care îşi 
are existenţa în sine şi neunită cu altceva, iar existenţa este 



455 „Căci lanţul nu poate să cuprindă totul". Elias socoteşte că prin expresia „lanţul" se 
înţelege firea omenească, care este mărginită, corpul. S-ar putea însă interpreta şi în 
sensul că lanţul raţionamentelor noastre nu este în stare să înconjoare, să cuprindă, să 
înţeleagă Dumnezeirea: totul acesta care nu poate fi pătruns de minte. 

456 Numele cel mai potrivit pentru Dumnezeu este „Cel ce este". Sf. loan Damaschin 
spune însă că acest nume se referă numai la existenţa lui Dumnezeu, şi nu spune ceea 
ce este Dumnezeu în Sine. Evident, de vreme ce Dumnezeu nu poate fi exprimat prin 
vreun nume, ca unul care nu poate fi cuprins în sine de raţiune. Vezi leş 3, 14; (Macarie, 
Dogmatica). 

457 Cu privire la etimologia cuvântului Dumnezeu, ea este întreită, după socotinţa 
Sfântului Grigorie de Nazianz. Dumnezeu vine de la cuvântul a alerga, etimologie luată 
din dialogul Cratylus al lui Platon şi întrebuinţată şi de apologeţi, pentru socotinţa că El 
este în continuă mişcare; Dumnezeu vine de la a arde. Această expresie, fie ea chiar şi 
la Platon, este frecventă în Sf. Scriptură: Deut. 4, 12, 24; leş 19, 18; Deut. 9, 3 etc. 
Dumnezeu vine de la a privi. O a patra etimologie o găsim la Sf. Vasile cel Mare. Aici 
Dumnezeu vine de la a pune, a stabili (Vezi C. Gronau, De Basilio, Gregorio 
Nazianzeno Platonis imitatoribus, Gottinguae 1908, pag. 66) 

458 Is. 42, 8. 

459 Amos9, 6. .__ 

proprie lui Dumnezeu şi întreagă, nemărginită şi neseparată, 
nici de ceva care să fi existat mai înainte de ea, nici de ceva care 
să fi existat după ea, căci nu era, sau va avea să fie. 

XIX 

în ce priveşte celelalte denumiri ale lui Dumnezeu, unele 
sunt limpede denumiri ale puterii Lui, iar altele sunt denumiri 
ale iconomiei Lui 460 , iconomie care şi ea este îndoită, una mai 
presus de corp, iar alta în corp, cum este denumirea de 
Atotstăpânitor 461 şi Rege, fie al slavei 462 , fie al veacurilor 463 , fie al 
puterilor, fie al celui iubit, fie al celor care împărătesc 464 şi 
Domnul, fie Savaot, adică al oştirilor, fie al puterilor 465 , fie al 
domniilor: aceste denumiri sunt limpede denumiri ale puterii 
Lui. Apoi denumirile Dumnezeu fie al mântuirii 466 , fie al 
pedepselor 467 , fie al păcii 468 , fie al dreptăţii 469 , fie al lui Avraam, şi 
al lui Isaac, şi al lui Iacov 470 şi al întregului Israel duhovnicesc şi 
care vede pe Dumnezeu: acestea însă sunt denumiri ale 
iconomiei Lui. Căci de vreme ce suntem conduşi de aceste trei 
lucruri, şi de teama de pedeapsă, şi de nădejdea mântuirii, şi pe 
lângă aceasta şi de nădejdea slavei şi de îndeletnicirea cu 
virtuţile, din care izvorăsc acestea, numele pedepselor conduce 
teama, cel al mântuirilor speranţa, iar cel al virtuţilor 
îndeletnicirea, pentru ca purtând parcă pe Dumnezeu în sine, 
cel care izbuteşte să aibă ceva din acestea, să se grăbească mai 
mult către desăvârşire şi către familiaritatea cu Dumnezeu pe 
care o dau virtuţile. 

Acestea sunt deci denumirile comune ale Dumnezeirii. 
Denumirea proprie însă Celui fără de început este Tatăl, iar cea 
proprie Celui născut fără de început este Fiul, iar cea a Celui 
care purcede, sau care se produce în afară fără să fie născut, 
este Duhul Sfânt. 



460 Iconomia este de două feluri: una înainte de întruparea lui lisus şi alta după 
întruparea Lui, adică toate cele făcute de Mântuitorul pentru lume înainte şi după 
întruparea Lui. 

461 Plâng. 2, 19. 

462 Ps. 23, 10. 
463 ITim. 1, 17. 
464 ITim. 6, 17. 

465 Rom. 9, 29. 

466 Ps. 67, 21. 

467 Ps. 93, 1 . 

468 Rom. 15,33. 

469 Ps. 4,1. 

470 Ies 3 6 



Să ne îndreptăm însă spre denumirile Fiului, despre care ne 
propusesem să vorbim. 

XX 

Căci mi se pare, pe de o parte, că El este numit Fiu 471 , 
pentru că este una şi aceeaşi cu Tatăl după fiinţă, şi nu numai 
pentru considerentul acela, ci şi pentru faptul că este din Tatăl. 
Cred, pe de altă parte, că este numit Unul-Născut 472 , nu pentru 
că este unic din Cel care este unic şi în chip unic, ci pentru că 
este în chip unic, nu cum sunt corpurile. Cred apoi că este 
numit Cuvânt 473 , fiindcă într-un asemenea raport stă El faţă de 
Tatăl, cum stă un cuvânt faţă de minte, nu numai din pricina 
nesuferinţei în naştere, ci şi din pricina unirii Lui cu Tatăl şi din 
pricina facultăţii Lui de a anunţa şi interpreta voinţa Tatălui. 
Dar poate că ar spune cineva că Fiul faţă de Tatăl este cum este 
o definiţie faţă de lucrul definit 474 , fiindcă şi definiţia este un 
cuvânt. Căci spune Scriptura: „Căci cel care a cugetat pe Fiul, - 
căci aceasta înseamnă acelaşi lucru cu cel care a văzut pe Fiul - 
acela a cugetat pe Tatăl" 475 , şi Fiul este o arătare sumară şi 
uşoară a naturii Tatălui. Căci orice lucru născut defineşte în 
tăcere pe cel care 1-a născut. Şi chiar dacă cineva ar spune că El 
se numeşte Cuvântul şi pentru raţiunea că El se află în cele 
existente, nu va păcătui împotriva raţiunii. Căci ce lucru există 
care să nu fi fost întemeiat de Cuvântul? Cred că este numit 
înţelepciune 476 , ca ştiinţă a lucrurilor dumnezeieşti şi omeneşti. 
Căci cum ar fi cu putinţă ca Ziditorul să nu cunoască raţiunile 
lucrurilor pe care le-a zidit? Cred că este numit Putere, ca 
împreună păstrător al celor existente şi transmiţător al puterii 
care le face să dăinuiască fără întrerupere. Cred că este numit 
Adevăr 477 , din cauză că este Unul prin natura Sa, nu mai multe 
lucruri în acelaşi timp, căci lucrul care este adevărat este unic, 
pe când minciuna este cu mai multe feţe, şi din cauză că este o 
pecete curată a Tatălui şi caracter cu desăvârşire nemincinos. 



471 Mat. 17, 5. 
472 loan 1, 18. 
473 loan 1,1. 

474 în înţelesul că după cum o definiţie enunţă natura unui lucru, tot aşa şi Cuvântul lui 
Dumnezeu defineşte natura Tatălui. Sf. Dionisie Areopagitul şi Sf. Vasile cel Mare spun 
că de aceea este numit Fiul „Cuvânt", fiindcă El este imaginea Tatălui şi îl reprezintă în 
întregime, cum exprimă şi reprezintă un cuvânt cugetarea noastră. 

475 loan 14, 7-9. Aici este o turnură a citatului, punând pe „a cugeta" în locul lui „a 
cunoaşte". 

476 1 Cor. 1 , 30. 

477 loan 14, 6. ._. 

Cred că este numit Icoană 478 , ca fiind de aceeaşi fiinţă cu Tatăl şi 
fiindcă Fiul este din Tatăl, nu Tatăl din Fiul. Căci aceasta este 
natura icoanei: să fie imitaţia arhetipului şi a aceluia a căruia se 
spune că este. Numai că, în cazul de faţă, este şi ceva mai mult. 
Căci în cazul unei icoane materiale, ea este imaginea nemişcată 
a unui lucru care se mişcă; în cazul de faţă însă, imaginea este a 
unei fiinţe vii şi este şi vie şi are mai multă asemănare cu 
modelul ei, decât avea Set cu Adam şi decât orice fiinţă născută 
cu cel care a născut-o 479 . Căci în felul acesta este natura 
lucrurilor simple, nu ca în parte să se asemene, iar în parte să 
nu se asemene, ci totul să fie tipul totului şi să fie mai degrab 
identic cu totul, decât asemenea cu el. Cred că este numit 
Lumină 480 , din cauză că este strălucire a sufletelor curăţite şi cu 
gândul şi cu fapta. Căci dacă întuneric este necunoaşterea şi 
păcatul, lumină ar putea să fie cunoaşterea şi viaţa cea în 
Dumnezeu. Cred că este numit Viaţă 481 , fiindcă este lumină şi 
întemeiere şi aducere la fiinţă a oricărei naturi raţionale. Căci „în 
El trăim şi ne mişcăm şi suntem" 482 , după acea îndoită putere a 
insuflării 483 şi suflare de acolo luând noi toţi în noi şi Duh Sfânt, 
câţi suntem în stare şi atât cât am putea deschide gura gândirii 
noastre. Cred că este numit Dreptate 484 , fiindcă este împărţitor 
după vrednicia fiecăruia şi judecător cu dreptate faţă de cei de 
sub lege şi faţă de cei de sub har, faţă de suflet şi faţă de corp, 
încât sufletul să stăpânească, iar corpul să fie stăpânit şi partea 
mai bună să aibă conducerea părţii mai rele, ca nu cumva lucrul 
mai rău să se ridice împotriva lucrului mai bun. Cred că este 
numit Sfinţire 485 , din cauză că este curăţenie, pentru ca de 
curăţenie să poată fi cuprinsă curăţenia. Cred că este numit 
Răscumpărare 486 , din cauză că ne eliberează pe noi cei stăpâniţi 
de păcat şi din cauză că se dă pe Sine preţ de răscumpărare 
pentru noi, în stare să cureţe toată lumea. Cred că este numit 



478 Col. 1,15. 

479 Cuvântul „icoană" nu arată aici o imagine pur şi simplu, ci un chip natural. Este ceea 
ce se spune în Epistola către Evrei, 1, 3 „icoana fiinţei lui Dumnezeu", expresie care în 
termen nicean se traduce prin termenul „deofiinţă". 

480 loan8, 12; 1,9;Efes. 5, 8-15. 

481 loan 14, 6. 

482 Fapt. 17,28. 

483 Fac. 2, 7. 

484 1 Cor. 1 , 30. 

485 Idem. 

486 1 Cor. 1 , 30. Anr . 

înviere 487 , din cauză că ne ridică de aici şi din cauză că readuce 
la viaţă pe cei morţi din pricina păcatului. 

XXI 
Aceste denumiri sunt prin urmare comune 488 încă şi Celui 
care este mai presus de noi şi Celui care S-a făcut om din cauza 
noastră. Denumirile Fiului însă, care ne sunt proprii şi nouă şi 
ale întrupării Lui pe pământ sunt: Om 489 , nu numai ca prin 
trupul luat de El să poată fi cuprins de cei în trup, altfel 
neputând fi cuprins, din cauza neputinţei de cuprindere cu 
mintea a naturii Lui, ci pentru ca şi să sfinţească prin El pe om, 
făcându-se întocmai ca un aluat pentru întreaga frământătură 
şi, unind cu El însuşi pe cel care fusese condamnat, să elibereze 
totul de la condamnare, făcându-se toate pentru toate, câte 
suntem noi, afară de păcat, anume trup, suflet, minte, prin câte 
vine moartea; ceea ce rezultă din acestea este omul, Dumnezeu 
văzut, din pricină că nu poate fi văzut decât numai de minte; Fiu 
al Omului 490 , şi din pricina lui Adam şi din pricina Fecioarei, din 
care S-a născut: al lui Adam, ca străbun, iar al Fecioarei, ca 
mamă după legea maicii, nu după legea naşterii omeneşti; 
Hristos 491 , din pricina Dumnezeirii, căci această ungere este a 
firii omeneşti, care nu sfinţeşte prin o putere ca în alţi unşi, ci 
prin prezenţa întregului ungător; ungere a cărei lucrare face ca 
Cel care unge să fie auzit că este om, iar Cel care este uns să se 
facă Dumnezeu; Cale 492 , din cauză că prin El ne duce pe noi; 
Uşă 493 , din cauză că ne introduce; Păstor 494 , din cauză că ne face 
sălaşuri în loc cu iarbă verde şi ne creşte la tihnirea apei 495 şi ne 
îndrumă de aici şi se luptă pentru noi cu animalele sălbatice; 
din cauză că întoarce pe cel rătăcit, readuce pe cel pierdut, leagă 
pe cel zdrobit, păzeşte pe cel puternic şi cu raţiuni de 
păstoricească ştiinţă îi adună către staulul din viaţa de dincolo; 



488 Comune şi lui Dumnezeu Cuvântul şi lui Dumnezeu care S-a întrupat, comune adică 
ambelor firi ale Mântuitorului. 
489 loan9, 11. 

490 Mat. 24, 27. 

491 Mat. 1, 16. în Vechiul Testament, se ungeau cu untdelemn, în ziua consacrării lor, 
regii şi pontifii. în Psalmul 45, 8 se spune „te-a uns Dumnezeu, cu undelemnul bucuriei, 
mai mult decât pe cei deopotrivă cu tine". Această ungere era însă numai harică. în 
cazul Mântuitorului, locul ungerii, cum spune Billius, (Migne, nota respectivă) l-a luat 
Dumnezeirea. 

492 loan 14, 6. 
493 loan 10,9. 

494 loan 10, 11. 

495 Ps T\ 1-2 

Oaie 496 , din cauză că este victimă; Miel 497 , din cauză că este 
desăvârşit; Arhiereu 498 , din cauză că aduce jertfă; Melchisedec 499 , 
din cauză că este fără de mamă după natura Lui care este mai 
presus de natura noastră şi fără de tată după natura Lui 
deopotrivă cu a noastră şi din cauză că este fără neam după 
natura Lui de sus, „Căci neamul Lui, cine-L va spune?" 500 şi din 
cauză că este Rege al Salemului, adică pace, şi din cauză că este 
Rege al dreptăţii şi din cauză că ia zeciuială de la patriarhii 501 
care se luptă cu străjnicie cu puterile rele. 

Ai denumirile Fiului. Mergi prin ele: prin cele câte sunt 
înalte, mergi dumnezeieşte şi prin cele câte sunt trupeşti 
trupeşte, şi mai ales mergi prin ele dumnezeieşte întru totul, ca 
să te faci Dumnezeu, urcându-te de jos, din pricina Celui care a 
coborât de sus pentru noi. Afară de toate şi mai înainte de toate, 
păzeşte lucrul acela şi nu te-ai mai putea înşela în numirile mai 
înalte sau în cele mai umile. Iisus Hristos ieri şi azi trupeşte, 
Acelaşi duhovniceşte, şi în vecii vecilor. Amin. 



496 Is. 53, 7. 
497 loan 1,29. 

498 Evr. 6, 20. 

499 Evr. 7, 1-3. Despre Melchisedec se spune, în versetele 2-3 din acest capitol, că era 
împărat al dreptăţii=melec+ţedaca şi împărat al Salemului, adică al păcii. Purta numele 
de împărat, fiindcă pe atunci stăpânea cetatea lebus, Ierusalimul de mai apoi. Era fără 
tată, fără mamă, fără genealogie. Elias socoteşte că raţiunea aceasta vine de acolo că 
Sf. Scriptură nu aminteşte nimic de părinţii şi de genealogia lui Melchisedec. 

500 Is. 53, 8. 

501 Melchisedec nu era de neam evreu. El ia zeciuală de la Avraam, din prada câştigată 

de acesta în război. Luând zeciuială chiar de la Avraam şi binecuvântând chiar pe 

Avraam, el apare superior preoţiei levitice. Preoţie după rânduiala lui Melchisedec, 

preoţia lui Hristos este preoţie în veac, preoţie care nu mai trece la altul, cum era în 

cazul leviţilor care aveau succesori, ca oameni trecători ce erau (Evr. 7, 21, 24). Elias 

mai adaugă, pe cale de analogie că, după cum Melchisedec o oferit pâine celor care se 

întorceau de la război, tot aşa şi Mântuitorul a oferit pâine şi vin sfinţit celor întorşi la El 

din războiul spiritual. . „_, 

Cuvântarea a cincea despre Dumnezeu 

i 

Astfel a fost deci cuvântarea despre Fiul şi astfel a scăpat de 
cei care aruncau în ea cu pietre, trecând prin mijlocul lor. Căci 
cuvântarea nu poate fi lovită cu pietre 502 . în schimb loveşte ea 
când vrea şi dă cu praştia în animale sălbatice: în cuvântările 
care se apropie de munte cu răutate 503 . 

-Ce ai putea să ne spui deci, zic ei, despre Sfântul Duh? De 
unde ne mai aduci un Dumnezeu străin şi nescripturistic? 

întrebarea aceasta ne-o pun acum şi cei care sunt moderaţi 
în ce priveşte credinţa despre Fiul 504 . Căci ceea ce se poate găsi 
în cazul drumurilor şi râurilor, - acestea se şi despart şi se şi 
împreună între ele - aceea se întâmplă şi în cazul de faţă, din 
pricina bogăţiei nelegiuirii, ca şi cei care se deosebesc între ei în 
unele privinţe, să se învoiască în altele, încât să nu poţi şti 
limpede în ce se înţeleg şi în ce se războiesc. 

II 

Are deci cuvântarea despre Duhul ceva chiar apăsător în ea, 
nu numai pentru că, odată înfrânţi în cuvântările despre Fiul, 
potrivnicii noştrii se luptă mai cu aprindere pentru Duhul, - căci 
trebuie să fie neapărat nelegiuiţi în ceva, sau altfel nici viaţa nu 
le mai este de trăit, - ci pentru că şi noi, istoviţi de mulţimea 
problemelor, păţim la fel cu cei care au căpătat dezgust de vreo 
mâncare, - care, când se dezgustă de vreo mâncare, simt 
dezgust deopotrivă faţă de toate, - simţim o greutate pentru orice 
cuvântare, întocmai ca aceia pentru mâncare. 

Să dea însă Duhul şi cuvântarea va alerga şi Dumnezeu va fi 
slăvit. 

Aşa stând lucrul, cercetarea cu grijă şi distincţia chipurilor 
în care este cugetată şi spusă în dumnezeiasca Scriptură fie 



auz Vezi loan 8, 59 

503 



leş, 19, 22. Textul este folosit spre a arăta neputinţa credinţei false şi a minţii 
omeneşti să ajungă la înălţimea şi la fiinţa Dumnezeirii. Muntele de aici este „Muntele 
Domnului", muntele Sinai, de care singur Moisi a avut voie să se apropie, când a vorbit 
cu Dumnezeu. 

504 Deşi de acord în tăgăduirea Dumnezeirii Sfântului Duh, eunomienii şi macedonienii 
nu se înţelegeau în privinţa Dumnezeirii Fiului. Macedonienii considerau pe Sfântul Duh 
o creatură străină de fiinţa Tatălui, iar faţă de Fiul erau moderaţi. Eunomienii sau 
anomeii considerau atât pe Fiul cât şi pe Sfântul Duh simple creaturi şi cu desăvârşire 
străine de Tatăl. . __ 

vorba „Duhul", fie vorba „Sfântul" 505 , împreună cu mărturiile 
potrivite speculaţiei şi ceea ce rezultă pe lângă aceasta, în mod 
particular, din unirea amândurora, adică expresia „Duhul 
Sfânt", le vom lăsa în sarcina altora care au filosofat despre ele 
atât pentru ei cât şi pentru noi, fiindcă şi noi filosofăm despre 
cele de acum şi pentru ei. Iar noi ne vom întoarce spre cele ce 
urmează. 

III 

Aşadar, cei care se indignează la gândul că am fi introdus 
un Dumnezeu străin şi nescripturistic 506 , pe Sfântul Duh, şi care 
se luptă cu înverşunare pentru literă 507 , să ştie că se tem acolo 
unde nu este pricină de teamă 508 şi să cunoască limpede că 
acoperământ al fărădelegii le este iubirea literei, cum se va arăta 
puţin mai în urmă, când vom combate, după putere, 
întâmpinările lor. 

Noi însă, cu atâta tărie ne încredem în Dumnezeirea 
Duhului, pe care îl adorăm, încât şi teologia Duhului vom 
începe-o de aici, din a pune denumirile însăşi în acord cu 
Treimea, chiar dacă pentru unii lucrul acesta ar părea foarte 
îndrăzneţ. 

Era lumina cea adevărată, care luminează pe tot omul care 
vine în lume 509 , Tatăl. Era lumina cea adevărată, care luminează 
pe tot omul care vine în lume, Fiul. Era lumina cea adevărată, 
care luminează pe tot omul ce vine în lume, Celălalt Mângâietor. 
Era şi era şi era, dar Una era. Lumină şi lumină şi lumină, dar o 
singură lumină, un Dumnezeu. Lucrul acesta şi 1-a închipuit şi 
David mai înainte, când zice: „întru lumina Ta vom vedea 
lumină" 510 . Şi acum, noi am şi văzu t-o şi o şi predicăm 511 , 



505 Trebuie remarcat că Sfânta Scriptură nu atribuie denumirile „Sfântul" şi „Duhul" 
exclusiv Sfântului Duh. Astfel, la loan 4, 24, Tatăl este numit Duh, iar la Plâng. 4, 20 
numesc Duh pe Fiul. Duhuri sunt numiţi şi îngerii (Ps. 103, 5) şi sufletul (Ps. 30, 7) şi 
chiar diavolul (Mat. 12, 43). Denumirea de „Sfântul" este deopotrivă dată şi îngerilor şi 
sfinţilor şi seminţiilor alese (leş. 19, 6). 

506 Vezi şi Cuvântarea a treia teologică, cap. XVIII. 

507 Vezi şi Cuvântarea a patra teologică, cap. I. 

508 Vezi Ps. 53, 6. Sfânta Scriptură nu vorbeşte limpede despre Sfântul Duh ca 
Dumnezeu. Aceasta să nu fie însă pentru noi un motiv de temere, când îl mărturisim ca 
Dumnezeu, fiindcă Dumnezeirea Duhului, cum spune mai departe Sfântul Grigorie, cap. 
XXIII, este luată din locurile care o cuprind, deşi nu o spun anume, la fel este şi cu 
însuşirile lui Dumnezeu de a fi nenăscut, fără de început, şi nemuritor, care nu sunt 
pronunţate expres, dar care sunt deduse, evident, din texte. 

509 loan 1,9. 

510 Ps. 35, 9. 

511 Sub influenta locului din loan 3, 11 . . _ _ 

înţelegând pe Fiul lumină din lumina Tatăl în lumina Duhul, 
scurta şi simpla teologie a Treimii. Cel care are ceva de înlăturat 
de aici, să înlăture; nelegiuitul să nelegiuiască. Noi, ceea ce am 
înţeles, predicăm. Ne vom urca pe munte înalt şi vom striga 512 , 
dacă de jos nu vom fi auziţi. Vom înălţa pe Duhul, nu ne vom 
teme. Şi dacă vom fi şi în situaţia de a ne teme, ne vom teme din 
cauza tăcerii, nu din cauza predicării 513 . 

IV 

Dacă era un timp când nu era Tatăl, era un timp când nu 
era Fiul. Dacă era un timp când nu era Fiul, era un timp când 
nu era nici Sfântul Duh. Dacă Unimea era de la început, şi 
Treimea era de la început. Dacă arunci jos Unimea, îndrăznesc 
şi spun, să nu pui sus nici Doimea 514 . Căci care este folosul unei 
Dumnezeiri nedesăvârşite? Şi mai mult, ce Dumnezeire mai este 
ea, dacă nu este desăvârşită? Şi cum este desăvârşită 
Dumnezeirea căreia îi lipseşte ceva spre desăvârşire? Şi îi 
lipseşte ceva, într-un fel, dacă nu are sfinţenia. Şi cum ar 
avea-o, dacă nu-L are pe Duhul? Căci sau sfinţenia este altceva 
în afară de Duhul şi atunci să ne spună careva ce se crede că 
este ea, sau, dacă este unul şi acelaşi lucru cu Duhul, cum de 
nu era de la început? Ca şi cum ar fi o mai mare însuşire pentru 
Dumnezeu, să fie cândva nedesăvârşit şi fără de Duhul! Dacă 
Duhul nu era de la început, atunci S-a aşezat în acelaşi rând cu 
mine, deşi puţin mai înainte de mine. Căci prin existenţa în timp 
ne despărţim noi de Dumnezeu. Dacă S-a aşezat în acelaşi rând 
cu mine, cum mă mai îndumnezeieşte? Sau cum mă mai uneşte 
cu Dumnezeirea? 515 

V 

îndeosebi însă îţi voi filosofa despre El începând puţin mai 
de sus, căci despre Treime am discutat şi mai înainte 516 . 

Saducheii au socotit că Duhul Sfânt nu există nicidecum, că 
nu există nici îngeri, nici înviere 517 , dispreţuind ei, din care 
pricină nu ştiu, atâtea şi atâtea mărturii despre El în Vechiul 

512 Is. 40, 9. 

513 Adică: nu ne vom teme din cauza îndrăznelii de a predica sus şi tare Dumnezeirea 
Sfântului Duh, ci ne vom teme numai atunci când, din cauza slăbiciunii şi a nepăsării, 
nu vom predica pe Duhul ca Dumnezeu adevărat, ci vom tăcea. 

514 Adică pe Tatăl şi pe Fiul, pentru care macedonienii nu făceau atâtea dificultăţi, câte 
făceau în cazul Sfântului Duh. 

515 îndumnezeirea şi sfinţenia se dă lumii prin Sfântul Duh. Lucrul acesta nu mai poate 
avea loc, dacă Duhul nu este Dumnezeu adevărat şi desăvârşit, atât în Sine, cât şi în 
raport cu Sfânta Treime, deci cosubstanţial, deofiinţă cu Tatăl şi cu Fiul. 

516 Vezi Cuvântarea a patra teologică, cap. XVI. 

517 Vezi Fapt. 23, 8. ... 

Testament. Teologii mai cu vază la elini, şi care s-au apropiat 
mai mult de învăţătura noastră 518 , L-au conceput cu închipuirea, 
pare-mi-se; însă s-au deosebit între ei în privinţa numelui Lui, 
dându-I denumirea de „minte a universului" şi „mintea din 
afară" şi alte denumiri de felul acesta. Dintre înţelepţii din 
vremea noastră, unii L-au socotit o putere, alţii o creatură, alţii 
Dumnezeu, iar alţii n-au ştiut ce denumire dintre acestea să-I 
mai dea, din respect pentru Scriptură, cum pretind ei, sub motiv 
că ea nu arată lămurit niciuna din aceste denumiri. Şi, din 
cauza aceasta, nici nu-L adoră, nici nu-L neadoră, luând faţă de 
El o poziţie oarecum mijlocie, ba chiar şi foarte de plâns. Şi 
dintre cei care L-au socotit Dumnezeu, unii sunt evlavioşi până 
la cuget, iar alţii cutează să fie evlavioşi şi cu buzele. Dar am 
auzit de unii, care judecă Dumnezeirea ca nişte oameni mai 
înţelepţi, care mărturisesc ca şi noi că trei sunt cele cugetate în 
Treime, dar atât de mult le-au depărtat între ele, încât pe Unul îl 
fac nemărginit în fiinţă şi putere, pe Altul nemărginit în putere, 
nu şi în fiinţă, iar pe Altul mărginit şi de unul şi de celălalt, 
imitând ei, deşi în alt chip, pe cei care numesc persoanele 
Treimii creator, împreună lucrător şi slujitor 519 şi care socotesc 
că ordinea şi harul din numiri sunt o urmare firească a 
lucrurilor 520 . 

VI 
Nu vom avea însă niciun cuvânt pentru aceia care au socotit 
că nici nu există Duhul, sau pentru acei elini care au spus 
aiureli. Căci nu am vrea să ne ungem spre cuvântare cu 
untdelemnul păcătoşilor 521 . Faţă de ceilalţi, aşa vom argumenta: 
Sfântul Duh trebuie socotit absolut sau una dintre existenţele 
care subzistă în Sine, sau una dintre existenţele contemplate 
într-o alta, existenţe dintre care, îndemânaticii în astfel de 
lucruri, pe cea care subzistă absolut în sine o numesc 
substanţă, iar pe cea contemplată într-o altă fiinţă o numesc 
accident. în consecinţă, dacă Duhul a apărut ca accident, El ar 



518 Hermes, Orfeu, Homer, Anaxagora şi mai ales Platon şi Aristotel. Acesta din urmă, în 
De gener. Anim. 2, 3, vorbeşte de divinitatea raţiunii din afară. Anaxagora vorbeşte de 
raţiunea care este cauză a ordinii şi a armoniei, raţiune infuzată celor existente. 
Apropierea cu Aristotel ar fi cea din I Cor. 2, 16: „Noi avem mintea lui lisus", adică 
Duhul, iar cu Anaxagora cea din Ps. 32, 6: „Prin cuvântul Domnului cerurile s-au 
întemeiat şi prin cuvântul gurii Lui toată puterea lor". 

519 Aici aluzia este evidentă: se referă la arieni şi eunomieni, a căror doctrină se 
recunoaşte în gradaţia dintre persoanele Sfintei Treimi şi din însuşirile Lor. 
Subordonaţionismul este izbitor aici. Ori tocmai lucrul acesta este combătut aici. 

520 Adică a deosebirii naturilor persoanelor Sfintei Treimi. 

521 Ps. 140, 5. 

putea fi o energie a lui Dumnezeu. Căci ce altceva ar fi, sau a cui 
ar fi? Căci în felul acesta, El şi scapă mai mult de ideea de 
compunere 522 . Şi dacă este energie, se va arăta ca o putere a 
altuia, evident, nu ca o putere de sine, şi odată cu manifestarea 
ca o putere a altuia, va înceta să fie ca o putere de sine. Căci aşa 
este energia. Cum deci se manifestă ca o energie şi spune cutare 
şi cutare lucru şi separă lucruri 523 şi se întristează 524 şi se mânie 
şi face toate câte, evident, sunt însuşirile lucrului mişcat, nu ale 
mişcării? Iar dacă este o substanţă oarecare, nu un accident, va 
fi socotit fie creatură, fie Dumnezeu. Un lucru mijlociu între 
acestea, sau care să nu ţină de niciunul, sau o alcătuire din 
amândouă, n-ar putea fi cugetată nici măcar de cei care 
plăsmuiesc pe traghelafi 525 . Dar dacă este o creatură, cum 
credem în El, sau cum ne desăvârşim în El? Căci nu este unul şi 
acelaşi lucru a crede în ceva şi a crede despre ceva. Căci a crede 
în ceva se spune despre Dumnezeire, iar a crede despre ceva se 
spune despre orice lucru în general. Iar dacă este Dumnezeu şi 
nu creatură, nu este nici făptură şi nici împreună rob cu noi şi, 
într-un cuvânt nimic din lucrurile cu denumiri umile. 

VII 
Acum este rândul cuvântului tău. Praştiile să fie slobozite, 
silogismele să fie gata împletite! Sau este în totul nenăscut 
Duhul, sau este născut. Şi dacă este nenăscut, două sunt 
existenţele fără de început. Dacă însă este născut, subdivide 
iarăşi: sau din Tatăl este Duhul, sau din Fiul. Şi dacă este din 
Tatăl, sunt doi fii şi fraţi. Tu însă închipuieşte-mi-I chiar şi 
gemeni, dacă vrei, sau pe altul mai în vârstă, iar pe altul mai 
tânăr, fiindcă eşti atât de iubitor de lucruri corporale. Şi dacă 
Duhul este din Fiul, zice ni s-a născut şi un nepot Dumnezeu! 
Ce ar fi mai absurd decât aceste afirmaţii? Acestea le spun 
aşadar cei pricepuţi la faceri de rele 526 , dar care nu vor să scrie 
despre cele bune. Eu însă, dacă aş fi văzut necesară 
subdividerea, aş fi primit şi lucrurile, fără să mă tem de numiri. 
Căci dacă Fiul este fiu, după o relaţie mai înaltă, iar noi nu 
putem să arătăm în alt chip pe Cel din Dumnezeu şi deopotrivă 
cu El, nu trebuie să credem că este necesar să trecem asupra 
Dumnezeirii denumirile de pe pământ şi care sunt proprii felului 

522 Ideea de compunere, adică de sinteză, este străină de natura lui Dumnezeu, care 
este simplă şi nealcătuită. 

523 Fapt. 13,2. 

524 Efes. 4, 30. 

525 O plăsmuire mitologică: animal jumătate ţap, jumătate cerb. 

526 Ier. 4, 22. " ^ 



nostru de înrudire 527 . Sau poate, după judecata aceasta, ai socoti 
că Dumnezeu ne este şi de genul masculin fiindcă este numit şi 
Tată? Şi că Dumnezeirea este ceva de genul feminin, după cât 
arată denumirile? Şi că Duhul este ceva neutru, fiindcă nu este 
născător? Iar dacă ai lua în glumă şi lucrul acesta, spunând că 
Dumnezeu, împreunându-se cu propria Lui voinţă, a născut pe 
Fiul, după aiurelile şi fabulele de demult, ne-ai adus şi un 
Dumnezeu bărbat-femeie 528 , al lui Marcion şi Valentin, făuritorii 
de noi eoni. 

VIII 

Dar fiindcă nu primim prima ta diviziune, care socoteşte că 
nu există nimic intermediar între nenăscut şi născut, îţi vor pieri 
pe dată, împreună cu strălucita ta diviziune, şi fraţii şi nepoţii, 
destrămându-se şi îndepărtându-se de teologie, cum se 
destramă o legătură împletită din mai multe fire, când i se 
dezleagă capătul. Căci unde vei pune pe Cel purces, spune-mi, 
care apare la mijlocul diviziunii tale şi care este introdus de un 
teolog mai destoinic decât tine, de Mântuitorul nostru? Afară 
numai dacă, din cauza unui al treilea testament al tău, ai surpat 
cuvântul acela al Evangheliilor Lui: „Duhul cel Sfânt, care de la 
Tatăl purcede" 529 , care, întrucât purcede de acolo, nu este 
creatură; întrucât nu este născut, nu este Fiu; întrucât este 
mijlociu între nenăscut şi născut, este Dumnezeu. Şi astfel, 
scăpând de laţul silogismelor tale, Dumnezeu S-a arătat limpede 
mai puternic decât dividerile tale. 

-Ce este aşadar purcederea? 

-Spune tu cum este nenaşterea Tatălui şi eu îţi voi explica 
natura naşterii Fiului şi natura purcederii Duhului şi vom fi 
loviţi amândoi de nebunie din cauza scrutării iscoditoare a 
tainelor lui Dumnezeu. Şi acestea cine să le spună? Cei care nu 
sunt în stare să vadă nici lucrurile din faţa picioarelor lor, nici să 
numere nisipul mărilor, picăturile ploii şi zilele veacului, necum 
să pătrundă adâncurile lui Dumnezeu 530 şi să găsească 
explicaţiile naturii aşa de negrăite şi care întrece puterea de 
înţelegere a minţii. 

IX 

-Ce-I lipseşte deci Duhului, zice, spre a fi Fiu? Căci dacă nu 
ar fi ceva de lipsă ar fi Fiu. 



527 Precum denumirea de frate şi nepot. 

528 Hermafrodit. 
529 loan 15,26. 

530 1 Cor. 2, 10. ... 

113 



-Nu zicem că-I lipseşte ceva, căci nici nu este lipsit de ceva 
Dumnezeu. însă deosebirea de manifestare, ca să zic aşa, sau de 
relaţie reciprocă, a făcut deosebită şi numirea lor. Căci nu-i 
lipseşte nici Fiului ceva spre a fi Tată (căci nu este o lipsă 
calitatea de Fiu), dar nu pentru aceasta nu e Tată. Sau după 
logica aceasta, îi va lipsi ceva şi Tatălui, spre a fi Fiu, căci nu 
este Fiu Tatăl. Dar aceste însuşiri nu sunt datorate vreunei lipse 
din vreo parte, şi nici nu sunt din vreo supunere după fiinţă, ci 
faptul însuşi de „a nu se fi născut" şi de „a se fi născut" şi de „a 
fi purces", a denumit pe unul Tată, pe altul Fiu, iar pe altul ceea 
ce se numeşte Duhul Sfânt, ca să fie păstrată neamestecarea 
celor trei ipostasuri în unica natură şi vrednicie a Dumnezeirii. 
Căci nici Fiul nu este Tată, căci Tatăl unul este, dar este ceea ce 
este Tatăl; şi nici Duhul nu este Fiu, fiindcă este din 
Dumnezeu 531 , căci unul este Unul-Născut, dar este ceea ce este 
Fiul. Una sunt cele trei după Dumnezeire şi Unimea trei după 
proprietăţi, ca să nu fie nici sabeliană şi nici treimea nelegiuitei 
diviziuni de acum 532 . 

X 

-Ce deci? Este Duhul Dumnezeu? 

-Negreşit că da. 

-Ce deci? Este El deofiinţă? 

-Da, dacă este Dumnezeu. 

-Dă-mi deci, zice, din unul şi acelaşi, pe unul Fiu, iar pe 
altul ne Fiu, apoi deofiinţă şi admit că este Dumnezeu şi 
Dumnezeu. 

-Dă-mi şi tu mie un alt Dumnezeu şi o natură a lui 
Dumnezeu şi îţi voi da aceeaşi Treime, cu aceleaşi numiri şi 
lucruri. Dar dacă Unul este Dumnezeu şi Una natura cea mai de 
sus, de unde vrei să-ţi scot asemănarea? Sau o cauţi iarăşi 
printre cele de jos şi printre cele ale tale. Este, într-adevăr, lucru 
foarte ruşinos, şi nu numai ruşinos, dar şi destul de deşert, să 
iei din cele de jos asemănarea cu cele de sus şi asemănarea cu 
cele veşnice din natura nestatornică şi, cum spune Isaia, să 
cauţi lucrurile vii între cele moarte 533 . Dar totuşi, mă voi strădui, 



531 ICor. 2, 12. 

532 Sabelianismul sau modalismul susţinea Divinitatea în sens monadic sau monarhic: 
există un singur Dumnezeu, un singur principiu în Dumnezeire, care în afară se 
manifestă modalistic, când ca Tată, când ca Fiu, când ca Duh, după împrejurări. Se 
nega deci distincţia persoanelor şi se cădea şi în patripasianism. Arianismul, din contră 
separă atât de tranşant persoanele Sfintei Treimi, încât distruge egalitatea de substanţă 
şi de vrednicie. 

533 Is. 8, 19; Luc. 24, 5. 

pentru tine, să dau şi din cele de jos o ajutorare cuvântării. 
Celelalte, într-adevăr, mi se par de trecut cu vederea, deşi aş 
avea multe de spus din istoria animalelor, unele cunoscute 
nouă, iar altele cunoscute la puţini, câte cu adâncă măiestrie a 
lucrat natura faţă de naşterile animalelor. Căci se spune că se 
nasc nu numai aceleaşi feluri de animale din aceleaşi feluri de 
animale, şi nici din alte feluri de animale numai alte feluri de 
animale, ci şi din alte feluri de animale aceleaşi feluri de animale 
şi din aceleaşi feluri de animale alte feluri de animale. Şi dacă 
vorba este vrednică de crezare pentru cineva, mai există şi un 
altfel de naştere, anume că acelaşi animal să se mistuie pe sine 
şi să se nască. Mai sunt apoi unele animale care ies într-un fel 
din sine, trecând şi transformându-se din unele în altele, prin o 
măreţie a naturii. Pornind de aici, există, prin urmare, unul şi 
acelaşi animal, parte nenăscut, parte născut, şi totuşi deofiinţă, 
lucru care mai ales se aseamănă, într-un fel, cu cazul nostru de 
faţă. 

Dar, după ce voi da un exemplu din cele ale noastre, care 
este cunoscut de toţi, voi trece cu cuvântul la alt lucru. 

XI 

-Adam, ce era el la urma urmei? 

-Era o plasmă a lui Dumnezeu. 

-Ce era deci Eva? 

-Era o porţiune a acestei plasme. 

-Dar Set ce era? 

-Era o fiinţă născută şi din unul şi din altul. 

-Ţi se pare, prin urmare, că este unul şi acelaşi lucru: 
plasmă şi porţiune de plasmă şi fiinţă născută? 

-De ce nu? 

sieşi acestea, sunt ele deofiinţă, sau ce sunt? 

-De ce nu? 

-Mărturiseşti, prin urmare, că este posibil ca şi cele care îşi 
au existenţa deosebit unele de altele să fie deofiinţă. Şi spun 
acestea, nu atribuind Dumnezeirii plasma, sau porţiunea de 
plasmă, sau ceva din cele câte aparţin corpului - să nu mă atace 
iarăşi vreunul din cei care se luptă cu cuvintele -, ci fiindcă văd 
în aceste lucruri, întocmai ca pe o scenă, cele cugetate în cazul 
nostru. Căci nici nu este cu putinţă ca vreun lucru din cele cu 
care se face asemănarea să exprime limpede adevărul întreg. 

-Dar la ce acestea, zic ei? Căci nu este cu putinţă ca din 
unul şi acelaşi principiu, unul să fie o fiinţă născută, iar altul 
altceva. 

-Dar ce? Eva şi Set nu sunt ei din acelaşi Adam? Căci din 
care altul ar fi? Sunt ei amândoi, din cauza aceasta, şi fiinţe 
născute? 

-Nicidecum. 

-Atunci ce sunt? 

-Sunt: unul o porţiune de plasmă, iar altul fiinţă născută, şi 
între ei, fără îndoială, una şi aceeaşi, fiindcă sunt oameni, nu va 
tăgădui nimeni. Vei înceta deci cu lupta împotriva Duhului, fie 
socotindu-L fiinţă absolut născută, fie ca nefiind de aceeaşi 
fiinţă şi nici Dumnezeu şi cu luarea din cele omeneşti a 
suportului înţelegerii noastre? Eu cred că ţi-ar fi bine, dacă nu ai 
fi ştiut să fii iubitor de sfadă şi să te lupţi împotriva lucrurilor 
evidente. 

XII 

-Dar cine s-a închinat Duhului, zice? Cine, fie dintre cei de 
demult, fie dintre cei din vremurile noi? Cine I s-a rugat Lui? 
Unde stă deci scris că trebuie să I te închini, sau să I te rogi? Şi 
de unde luându-L îl ai pe El? 

Motivul mai desăvârşit al faptului îl vom reda la urmă, când 
o să vorbim despre lucrul nescris. Pentru acum însă ajunge să 
spunem atât numai. Duhul este Acela în care ne închinăm şi 
prin care ne rugăm. „Căci Duh este Dumnezeu, zice Scriptura, şi 
cei care I se închină, trebuie să I se închine în Duh şi Adevăr" 534 . 
Şi iarăşi: „Căci ce să ne rugăm, cum trebuie nu ştim, ci Duhul 
însuşi se roagă pentru noi cu negrăite suspinări" 535 . Şi: „Mă voi 
ruga cu Duhul şi mă voi ruga şi cu mintea" 536 , adică în minte şi 
în Duh. Aşadar, închinarea sau rugăciunea cu Duhul, nimic 
altceva nu-mi pare că este, fără numai faptul că îşi aduce El 
însuşi rugăciunea şi închinarea. Cine dintre dumnezeieştii şi 
binecredincioşii bărbaţi nu ar proslăvi lucrul acesta, anumă că 
şi închinarea Unuia este închinarea Celor Trei, pentru egalitatea 
vredniciei şi Dumnezeirii la Cei trei? Şi nu mă voi teme nici de 
aceea că se spune că „toate s-au făcut" prin Fiul 537 , ca şi cum 
unul din „toate" ar fi şi Sfântul Duh, fiindcă s-a spus „toate câte 
s-au făcut", nu pur şi simplu „toate", căci nu s-a spus nici Tatăl, 
nici cele câte nu s-au făcut. Arată-mi pe Duhul că S-a făcut şi 
atunci dă-L Fiului şi numără-L împreună cu creaturile. Atât 
timp cât nu vei arăta lucrul acesta, nu vei aduce niciun sprijin 

534 loan 4, 24. 

535 Rom. 8, 26. 
536 1 Cor. 14, 15. 

537 loan 1,3. .._ 

spre nelegiuire afirmaţiei tale mărginitoare 538 . Căci dacă într-a- 
devăr S-a făcut, negreşit că prin Hristos S-a făcut, nu voi 
tăgădui nici eu însumi. Iar dacă nu S-a făcut, cum de mai este 
unul din „toate", sau „prin Hristos"? încetează deci să cinsteşti 
rău şi pe Tatăl împotriva Unuia-Născutului - că este o rea 
cinstire ca, socotind pe Fiul creatura cea mai de cinste, să-L 
lipseşti de Fiul 539 -, şi pe Fiul împotriva Duhului, căci Fiul nu 
este făcător al Celui care este împreună slujitor cu El, ci este 
împreună slăvit cu Cel deopotrivă cinstit. Să nu aşezi împreună 
cu tine nimic din Treime 540 , ca să nu cazi de la Treime. Să nu 
trunchezi în niciun fel natura cea unică şi vrednică de o egală 
adorare, fiindcă dacă dărâmi ceva din cele trei, vei dărâma totul, 
ba mai mult, vei fi căzut de la totul. Mai bine să-ţi faci o mică 
închipuire a Unimii, decât să îndrăzneşti să faci o desăvârşită 
nelegiuire. 

XII 

Dar am ajuns cu cuvântarea la chestiunea de căpetenie şi 
mă tânguiesc că o problemă de multă vreme moartă şi care a 
lăsat loc credinţei, se pune acum din nou. Este însă necesar să 
mă ridic faţă de cei care spun palavre, ca să nu fim condamnaţi 
în lipsă, noi care avem pe Cuvântul şi care suntem apărători ai 
Duhului. 

-Dacă există, zic ei, Dumnezeu şi Dumnezeu şi Dumnezeu, 
cum de nu sunt trei Dumnezei? Sau cum de nu este poliarhie 
ceea ce slăvim noi 541 ? 



538 Bazaţi pe loan 1, 3, pnevmatomahii susţineau că Fiul, ca intrument, a creat toate 
cele existente şi deci şi pe Sfântul Duh. Fraza cuprinzătoare sau delimitativă, era 
aceasta: „toate câte s-au făcut". Sfântul Grigorie argumentează că trebuie făcută 
distincţia, anume că Sfântul Evanghelist spune „toate câte s-au făcut", nu „toate" pur şi 
simplu, ceea ce este cu totul altceva. 

539 între alte capete ale doctrinei lor despre Fiul, fiindcă contra Lui este doctrina lor în 
general, susţineau că Fiul este o creatură, însă, spre deosebire de celelalte, el este 
creatura cea mai prestanţă. Deosebirea dintre El şi Tatăl este nesfârşită, pe când cea 
dintre El şi creaturi este calitativă. Această prestanţă îi venea prin faptul adopţiei harice 
de către Tatăl şi mai ales prin buna întrebuinţare a liberului Lui arbitru, ceea ce, din 
punct de vedere moral, îl face impecabil şi imuabil. Natural că în asemenea consideraţii, 
El nu mai era deofiinţă cu Tatăl şi ca atare Tatăl era privat de Fiul, care rămânea doar o 
creatură prestanţă. 

540 Trebuie îndepărtată, cu alte cuvinte, ideea de „creat" sau de „făcut", care este 
specificată firii omeneşti şi zidite, când este vorba de Sfânta Treime. 

541 Poliarhia, adică ideea că există mai multe stăpâniri dumnezeieşti. în Cuvântarea a 
treia teologică, cap. II, vedem că trei au fost ideile de stăpânire dumnezeiască, 
manifestate în istoria omenească: anarhia, adică lipsa de stăpânire dumnezeiască, 
poliarhia, adică ideea că există mai multe stăpâniri dumnezeieşti, şi monarhia, adică 
ideea că există o singură stăpânire dumnezeiască, idei care s-au succedat, primele 
două fiind eliminate de experienţa gândirii .omeneşti, ca izvoare de dezordine şi de 



Aceste lucruri cine le spun? Cei care sunt mai desăvârşiţi în 
nelegiuire, sau cei din ceata a doua, adică cei care faţă de Fiul 
au oarecum o credinţă mai dreaptă. Căci cuvântarea parte se 
adresează la amândouă taberile, parte se adresează numai 
acestora din urmă. Deci cuvântul faţă de aceştia din urmă astfel 
este: ce ne spuneţi voi nouă trideiţi 542 , voi care adoraţi pe Fiul, 
deşi v-aţi îndepărtat de Duhul? Dar voi nu sunteţi bideiţi 543 ? 
Căci dacă tăgăduiţi şi închinarea Unuia-Născutului, v-aţi aşezat, 
evident, alături de potrivnici. Şi la ce ne mai purtăm cu blândeţe 
faţă de voi, ca şi cum nu aţi fi murit cu totul? Dacă însă îl 
adoraţi şi dacă până într-atât vă găsiţi în o situaţie mântuitoare, 
vă vom întreba: care este pentru voi raţiunea bideismului, dacă 
eventual vi se aduce această învinuire? Dacă este un motiv de 
înţelepciune, răspundeţi-ne, daţi-ne şi nouă o cale de răspuns. 
Căci raţiunile prin care aţi respinge voi bideismul, ne-ar ajunge 
şi nouă împotriva acuzării de trideism. Şi să învingem astfel, 
folosindu-vă de apărători pe voi acuzatorii, lucru decât care ce 
poate fi mai generos? 

XIV 

Care ne este însă lupta şi cuvântul îndreptat împotriva şi a 
unora şi a altora? 

Pentru noi există un singur Dumnezeu, pentru că există o 
singură Dumnezeire şi deşi credem că sunt trei, persoanele din 
El îşi au referinţa către Unime 544 . Căci nu este Unul din Cei trei 
mai Dumnezeu, iar Altul mai puţin Dumnezeu, şi nici Unul un 
Dumnezeu mai întâi, iar Altul un Dumnezeu mai pe urmă 545 , nici 
nu se desparte prin voinţă, nici nu se împarte prin putere şi nici 
nu există ceva acolo din cele câte sunt proprii lucrurilor care se 
pot împărţi, ci, dacă trebuie s-o spun într-un cuvânt, Dumne- 
zeirea este neîmpărţită între împărţiţi 546 şi ca în trei sori uniţi 
între ei o singură amestecare a luminii. Aşadar, când privim 
către Dumnezeire şi către cauza primă şi către monarhie 547 , unul 
este lucrul care ni se înfăţişează; când însă privim către cele în 

dezagregare morală. 

542 Adică adoratori a trei Dumnezei: Tatăl, Fiul şi Duhul. 

543 Adică adoratori a doi Dumnezei: Tatăl şi Fiul, ca pnevmatomahii. 

544 Fiul şi Sfântul Duh au relaţie sau înclinare firească către Tatăl, unicul izvor din care 
ţâşnesc, dincolo de timp şi de cauză, în felul cum au relaţie cu o cauză cele provenite 
din ea. 

545 Această era o obiecţie întemeiată de ereticii noştri pe Mat. 28, 19. Vezi nota 
respectivă de la cap. XX din Cuvântarea de faţă. 

546 Deşi trei persoane dumnezeieşti, natura şi fiinţa divină nu se fragmentează între ele, 
ci subzistă întreagă şi dincolo de timp, deci fără de început, în fiecare persoană. 

547 Ideea de unică stăpânire dumnezeiască 

care este Dumnezeirea 548 şi care îşi au de aici fiinţa, din cauza 
primă mai presus de timpuri şi deopotrivă slăvite, atunci trei 
sunt cele pe care le adorăm. 

XV 

-Ce deci, ar zice cineva, nu şi la elini este o singură 
Dumnezeire, cum spun cei care filosofează la ei mai desăvârşit, 
şi la noi o singură omenire, neamul omenesc întreg? Şi cu toate 
acestea sunt mulţi zei şi nu unul, după cum sunt şi oameni 
mulţi? 

-Da, dar aici comunitatea are unimea contemplată numai de 
cugetare. Atributele însă care se referă la fiecare în parte, sunt, 
de cele mai multe ori, împărţite între ele şi de timp şi de patimi 
şi de putere 549 . Căci noi oamenii nu suntem numai alcătuiţi ci 
suntem şi opuşi, şi unii faţă de alţii şi faţă de noi înşine, fără să 
rămânem curat aceiaşi nici măcar o singură zi, necum toată 
viaţa, ci curgând şi schimbându-ne şi în privinţa corpurilor şi în 
privinţa sufletelor. Şi nu ştiu dacă nu păţesc la fel şi îngerii şi 
toată firea de sus şi după Treime, chiar dacă sunt nişte firi 
simple şi mai cu putere fixate faţă de bine, prin vecinătatea lor 
cu binele suprem 550 . 

XVI 

Dar zeii şi demonii adoraţi de elini, cum îi numesc ei înşişi, 
nu au deloc nevoie să le fim noi acuzatori, ci sunt osândiţi de 
proprii lor teologi, pe de o parte ca fiind socotiţi pătimaşi, iar pe 
de alta ca răzvrătitori, gemând de atâtea rele şi nestatornicii şi în 
vrăjmăşie nu numai ei între ei, ci şi faţă de primele cauze, pe 
care zei îi numesc ei Oceani şi Tetizi şi Faneţi 551 şi nu ştiu mai 
cum şi, în sfârşit, un zeu urător de copii din cauza iubirii de 
stăpânire 552 , care a mâncat pe toţi ceilalţi, din cauza nesăţietăţii 
lui, cu scopul de a ajunge tată şi al tuturor oamenilor şi al 
tuturor zeilor, mâncaţi şi vărsaţi afară prin o soartă amarnică. 
Iar dacă acestea sunt nişte mituri şi alegorii, cum spun ei înşişi, 
spre a scăpa de josnicia cuvântului, ce vor zice privitor la 



548 Adică persoanele Sfântei Treimi. 

549 însuşirile proprii ale zeilor îi deosebeau atât de mult între ei, încât nici nu putea fi 
vorba de o înclinare firească spre unime în divinitate. Niciodată mitologia nu ne-a 
prezentat vreun zeu, care să fi depăşit ideea de loc, de timp, de spaţiu, de putere 
limitată, ca să nu mai vorbim de ideea unei unităţi de fiinţă şi egalităţi de vrednicie. 

550 Prin vecinătatea cu Dumnezeu, care este bun, bine şi frumos, toate în sensul de 
„suprem". 

551 După poeţi, aceştia erau zei ai mării, pământului şi facultăţii vitale. 

552 Este vorba de Saturn. . . _ 

afirmaţia că „lumea întreagă a fost împărţită în trei" 553 şi că un 
zeu stă în fruntea câte unei părţi din cele existente, deosebin-du- 
se ei şi prin materii şi prin vrednicii? Dar împărţirea noastră nu 
este de felul acesta şi nici nu este aceasta partea lui Iacob, zice 
teologul meu 554 , ci fiecare dintre persoanele Treimii este una cu 
persoanele cu care este unită, nu mai puţin decât faţă cu sine 
însăşi, datorită identităţii de fiinţă şi de putere. Şi aceasta este 
legea Unimii, cât am înţeles-o noi în aceste lucruri. Dacă deci 
este tare această lege, slavă lui Dumnezeu pentru contemplaţie, 
iar de nu, să căutăm pe cea care este mai puternică. 

XVII 

Dar argumentele tale, prin care încerci să răstorni Unimea 
noastră, nu ştiu cum le vom numi: ale unui om care glumeşte, 
sau ale unui om serios? Şi care este acest argument? 

-Cele deofiinţă, zici tu, se numără împreună, numind 
împreună numărare adunarea într-un număr. Nu se numără 
însă împreună cele care nu sunt deofiinţă, încât nu veţi scăpa de 
vorbirea de trei Dumnezei, după judecata aceasta. Pentru noi 
însă nu este niciun pericol, căci nu le zicem deofiinţă. 

-Aşadar ai scăpat de încurcătură prin o singură vorbă 555 şi ai 
câştigat biruinţa cea rea, făcând la fel cu cei care se strâng de 
gât de frica morţii. Căci ca să nu te oboseşti cu apărarea 
monarhiei, ai tăgăduit Dumnezeirea şi ai pus la îndemâna 
duşmanilor ceea ce căutau. Eu însă, chiar dacă va trebui să mă 
obosesc întrucâtva, nu voi părăsi pe Cel căruia mă închin. Şi 
nici nu văd care ar fi oboseala aici. 

XVIII 

Se numără împreună, zici tu, cele deofiinţă, iar cele care nu 
sunt astfel, îşi au indicarea fiecare în parte. De unde ai învăţat 
tu lucrul acesta şi de la care dogmatişti şi mitologi? Sau nu ştii 
că orice număr este arătător al cantităţii lucrurilor care-i stau la 
bază, nu al naturii lor? Eu însă sunt aşa de primitiv, mai mult 
chiar, sunt aşa de neînvăţat, încât numesc trei pe cele tot atâtea 
la număr, chiar dacă se deosebesc după natură, adică unu şi 
unu şi unu altfel tot atâtea unităţi, deşi sunt legate împreună 
prin fiinţă, fără să privesc la lucruri mai mult decât la cantitatea 
lucrurilor a căror numărare se face. Dar fiindcă te ţii aşa de 
strâns de literă, deşi luptându-te cu litera, ia-mi de aici dovezile. 
„Trei sunt în parimii, cele care merg ţanţoş pe drum: leul şi ţapul 



553 Homer, lliada 15, vers. 189. 



554 Ier. 10, 16. 

555 Adică prin vorba „deofiinţă". . _ _ 

şi cocoşul şi, în al patrulea rând, împăratul când vine să 
vorbească în popor" 556 , ca să nu spun pe celelalte tetrade 
numărate aici, dar deosebite prin natură. Şi doi heruvimi îi 
găsesc la Moisi număraţi ca o unitate 557 . Cum sunt deci, după 
arta cuvântului tău, fie acelea trei, deşi prin naturile lor se 
deosebesc atât de mult între ele, fie acestea unităţi, când sunt 
atât de identice între ele în ce le priveşte natura şi când sunt 
atât de legate şi de unite între ele? Căci dacă aş zice Dumnezeu 
şi Mamona, doi domni număraţi în un singur număr 558 , în timp 
ce sunt atât de departe unul de altul, aş fi poate şi mai de râs, 
din pricina numărării împreună. 

XIX 

-Dar pentru mine, zice, se spun împreună numărate şi 
deofiinţă, cele care conglăsuiesc între ele şi în privinţa numelor, 
precum: trei oameni şi trei Dumnezei, şi nu trei cutare şi cutare 
la întâmplare 559 . Dar care este replica? 

-Replica mea este că raţionamentul tău este raţionamentul 
unui om care pune legi în privinţa numelui, nu al unui om care 
caută adevărul. Fiindcă şi pentru mine Petru şi Pavel şi Ioan nu 
sunt trei şi nici deofiinţă, cât timp nu s-ar spune trei Petri şi trei 
Paveli şi tot atâţia Ioani. Căci ce ai păzit tu în privinţa numirilor 
generice, aceea o pretindem şi noi în privinţa numirilor specifice, 
conform interpretării tale. Sau vei face o nedreptate, nedând 
ceea ce ai primit. Ce face deci Ioan când zice, în epistolele 
catolice 560 că trei sunt cei care mărturisesc: Duhul, apa, sângele? 
Ţi se pare cumva că aiurează, întâi pentru că a îndrăznit să 
numere împreună pe cele care nu sunt deofiinţă, căci cine ar 
zice că acestea sunt de o singură fiinţă, şi al doilea, fiindcă a pus 
împreună lucruri care nu au nimic comun între ele, ci, după ce a 
pus înainte numărul „trei" la masculin, a adăugat numărul „trei" 
la neutru, în ciuda definiţiilor şi normelor gramaticii tale? Totuşi, 
ce deosebire este între a pune înainte numărul trei la masculin, 
adăugând apoi unu plus unu plus unu la neutru 561 , şi între a 

556 Pild. 30, 29-31. 

557 leş. 25, 18; 37, 7, număraţi monadic, adică separat, ca şi cum ar fi un lucru cu totul 
deosebit, deşi, în mod logic, ar fi trebuit număraţi împreună, doi heruvimi. 

558 Mat. 6, 24. Dumnezeu şi Mamona sunt infinit deosebiţi substanţial, cu toate că sunt 
număraţi împreună „doi domni". 

559 Conglăsuirea stă în gen număr şi caz. 
560 1 Ioan 5, 8. 

561 în exemplul dat din Sfânta Scriptură, se număra la masculin trei lucruri care sunt de 
genul neutru. Numără apoi împreună lucruri care nu sunt deofiinţă. Este obiceiul Sfintei 
Scripturi. în limba română, această distincţie este greu de făcut, spre deosebire de 
limba elină unde lucrul este absolut evidejntşj unde numeralul cardinal are gen chiar şi 



spune unu plus unu plus unu la masculin, fără să le numeşti 
trei la masculin, ci trei la neutru? lucru pe care tu însuţi îl 
consideri nevrednic de admis în Dumnezeire. Ce este pentru tine 
deci cancerul, care este şi animalul şi organul şi steaua cu acest 
nume? Ce este câinele, care este şi de uscat şi de apă şi ceresc? 
Nu ţi se pare că sunt numiţi trei canceri şi trei câini? 

-Evident că da. 

-Sunt ei, prin urmare, din pricina aceasta şi deofiinţă? Care 
dintre oameni în toate minţile va susţine aceasta? Vezi cum ţi 
s-a surpat teoria despre numărarea împreună, respinsă de noi 
cu tot atâtea argumente? Căci dacă nu se numără întotdeauna 
împreună cele deofiinţă şi dacă se numără împreună cele care 
nu sunt deofiinţă, şi dacă şi într-un caz şi în altul li se dă 
aceeaşi denumire, ce ţi-a rămas din dogmele tale? 

XX 

Dar să cercetez şi chestiunea aceea şi poate nu fără o 
raţiune. 

-Unu şi cu unu nu alcătuiesc numărul doi? Iar cele două nu 
se desfac ele în unu şi unu? 

-Evident că da. 

-Aşadar, dacă sunt deofiinţă cele care se numără împreună, 
după teoria ta, şi deosebite în fiinţă cele care se despart, ce se 
întâmplă? Se întâmplă că unele şi aceleaşi lucruri să fie şi 
deofiinţă şi deosebite în fiinţă. Mă apucă râsul şi de înainte 
numărările tale şi de în urmă numărările tale 562 , de care crezi 
lucru mare, ca şi cum în ordinea numirilor ar sta lucrurile 
însele. Căci dacă aşa este lucrul, considerând că unele şi 
aceleaşi lucruri sunt numărate şi înainte şi în urmă în 
dumnezeiasca Scriptură, din pricina egalităţii naturii, ce 
împiedică, după acelaşi raţionament, ca unele şi aceleaşi lucruri 
să fie şi mai cinstite şi mai necinstite decât ele însele? Aceeaşi 
observaţie o am de făcut şi în privinţa cuvântului „Dumnezeu" şi 
„Domnul" şi, pe lângă aceasta, şi în privinţa prepoziţiilor „din 
care" şi „prin care" şi „în care" 563 , prin care ne tratezi cu artă 



de la trei în sus. Noi însă zicem trei, patru, etc. pentru toate genurile. 

562 Acuzarea făcută aici de adversar stă în faptul că Sfânta Scriptură însăşi ar arăta 
neegalitatea persoanelor Sfintei Treimi, subordonându-Le prin felul în care le numără, 
fiindcă zice Tatăl, Fiul şi Sfântul Duh (Mat. 28, 19 şi II Cor. 13, 13 de ex.), de unde, 
deduceau ei, Fiul este mai mic decât Tatăl şi Sfântul Duh mai mic şi decât Tatăl şi decât 
Fiul. Răspunsul dat de Sf. Grigorie este decisiv, întâi, pentru că cele numărate 
împreună, indiferent de ordinea numărării, rămâne ceea ce sunt în sine; şi al doilea, 
fiindcă numărul este un indice cognoscibil al cantităţii lucrurilor numărate, nu al calităţii 
sau esenţei lor. 

563 Rom. 11,36; Evr. 2, 10. .__ 

Dumnezeirea, pe una atribuind-o Tatălui, pe alta Fiului şi pe 
alta Sfântului Duh 564 . Căci ce ai făcut dacă fiecare din aceste 
prepoziţii ar fi fost atribuită statornic fiecărei persoane, când, 
deşi toate sunt atribuite tuturor, cum este limpede pentru 
oamenii studioşi, tu introduci prin ele o atât de mare neegalitate 
şi de cinstire şi de natură? Sunt destul şi acestea pentru cei care 
nu sunt prea lipsiţi de dreapta judecată. 

Dar, fiindcă este greu ca, odată ce te-ai repezit asupra 
Duhului, să-ţi opreşti iureşul şi să nu dai cu râtul până la 
sfârşit şi să nu te repezi în sabie ca mistreţii, până vei fi primit în 
piept o lovitură de graţie, hai să vedem ce argument îţi mai 
rămâne. 

XXI 

Iarăşi şi adesea ne rostogoleşti expresia „nescripturistic". Că 
Duhul nu este deci străin de Scriptură, şi nici introdus prin 
înşelăciune, ci că este cunoscut şi descoperit şi celor de demult 
şi celor de acum, s-a arătat deja de către mulţi dintre cei care au 
discutat despre El, care nu s-au ocupat cu dumnezeieştile 
Scripturi nici cu uşurinţă şi nici ca de ceva fără importanţă, ci, 
despicând ei litera şi privind cu băgare de seamă înlăuntru, s-au 
învrednicit să vadă frumuseţea ascunsă aici şi s-au umplut de 
strălucire prin luminarea cunoaşterii. Să arătăm însă şi noi, în 
fugă, pe cât este cu putinţă, că Duhul este scrip turistic, spre a 
nu lăsa impresia că suntem nişte oameni superficiali şi mai 
ambiţioşi decât se cuvine, ca unii care am clădi pe o temelie 
străină 565 . Iar dacă faptul că nu s-a scris despre El prea limpede 
că este Dumnezeu şi nici adesea pe nume, precum despre Tatăl 
mai înainte şi despre Fiul mai în urmă, este pentru tine prilej de 
blasfemie şi prilejul acestei zadarnice mâncărimi la limbă şi 
nelegiuiri, îţi vom rezolva noi această pagubă, filosofând puţin 
despre lucruri şi despre numiri şi îndeosebi despre felul cum 
obişnuieşte să le întrebuinţeze Scriptura. 

XXII 



564 Platon învăţa că lucrurile existente au şase cauze: cauza creatoare, cauza 
exemplară, cauza organică, cauza materială, cauza specifică, şi cauza finală, 
delimitare, prima prin locuţiunea „din care", indicând locul de unde porneşte, a doua prin 
„după care", indicând exemplul sau modelul lucrului, a treia „prin care", indicând 
instrumentul prin care s-a făcut ceva, a patra prin „în care", indicând lucrul în care s-a 
făcut, a cincea prin „după care", îndicând chipul lucrului creat, a şasea prin „spre care", 
indicând lucrul spre care s-a creat. Aristotel va contrage în trei aceste locuţiuni. Sub 
această influenţă, se atribuie Tatălui locuţiunea „din care", ca principiu al existenţelor, 
Fiului locuţiunea „prin care", ca instrument al creaţiei şi Sfântului Duh locuţiunea „în 
care". 

565 Rom. 15, 20. 



Dintre lucrurile despre care se vorbeşte în Scriptură, unele 
nu sunt, dar se spune că sunt; altele, deşi sunt, nu se spune că 
sunt; altele nici nu sunt şi nici nu se spune că sunt; altele şi 
sunt şi se şi spune că sunt. Ceri de la mine exemple de astfel de 
lucruri? Sunt gata să- ţi dau. 

în Scriptură, Dumnezeu doarme 566 şi veghează 567 şi se 
mânie 568 şi merge 569 şi are tron pe heruvimi 570 . Şi totuşi când a 
fost El supus afectelor 571 ? Când ai auzit că Dumnezeu este corp? 
Lucrul acesta, deşi neexistând, a fost închipuit. Căci am numit, 
cât ne-a fost cu putinţă, însuşirile lui Dumnezeu după însuşirile 
noastre. într-adevăr, faptul că stă liniştit faţă de noi şi parcă 
nepăsându-I de noi, din cauze pe care El însuşi le ştie, este 
dormire, căci aşa este dormirea noastră, fără veghere şi fără 
lucrare. Faptul însă că ne face bine, printr-o schimbare 
neaşteptată, este veghere. Căci risipirea somnului este veghere, 
după cum risipirea duşmăniei este vizitare. Din faptul că 
pedepseşte, L-am făcut că se mânie, căci aşa este la noi 
pedepsirea, din mânie. Iar faptul că acţionează când aici, când 
dincolo, s-a numit mergere, căci mergerea este mutarea de la un 
loc la altul. Faptul că se odihneşte în puterile sfinte 572 şi plăcerea 
parcă de a sta locului, s-a numit şedere şi tronare, lucru care şi 
el ne este propriu tot nouă. Căci în nimic nu se odihneşte 
Dumnezeu, aşa ca în cele sfinte. Iar mişcarea cu repeziciune, 
zbor 573 ; iar privirea asupra lumii, faţă 574 ; iar darea şi îndurarea, 
mână 575 şi, într-un cuvânt, oricare altă putere şi energie a lui 
Dumnezeu a trezit în sufletul nostru icoana unui lucru dintre 
cele corporale 576 . 

XXIII 

-Iarăşi, de unde luând-o, ai tu expresia „nenăscut" sau 
expresia „fără de început", fortăreţele acestea ale argumentării 



566 Ps. 43, 25. 

567 Ier. 31,28. 

568 Ps. 79, 5. 

569 Fac. 11,5. 

570 Ps. 79, 2; lez. 1,26. 

571 Cel ce doarme, care se mânie, care veghează, care merge, etc. este supus afectelor 
sau pătimirilor de felul acesta. 

572 Adică pe scaun de heruvimi. 

573 Ps. 17, 12. 

574 Ps. 79, 8. 

575 Ps. 144, 16. 

576 Neputând pătrunde în tainicele adâncuri ale Dumnezeirii, lumea şi-o închipuie 
adesea în formă şi cu atribute omeneşti, antropomorfic. Uzul acesta este frecvent în 
Sfânta Scriptură, mai ales în Vechiul Testament. 



tale, sau de unde avem chiar şi noi expresia „nemuritor"? 
Arată-le pe nume, fie că ţi le vom respinge, fiindcă nu sunt 
scripturistice, fie că ţi le vom şterge. Şi ai murit din pricina 
ipotezelor tale, răsturnându-ţi-se numirile 577 şi zidul locului tău 
de refugiu în care te încredeai. Nu este oare limpede că expresiile 
acestea sunt deduse din texte care le cuprind, deşi nu sunt 
spuse acolo anume? Din care texte? „Eu sunt întâi şi Eu sunt 
după acestea" 578 şi „înainte de Mine nu este alt Dumnezeu şi 
după Mine nu va mai fi" 579 . Căci întreg acest „este" Mie îmi 
aparţine, fără început, şi fără sfârşit. Considerând aceasta, din 
pricină că nu există nimic înainte de El şi că nu are o cauză mai 
veche decât El, L-ai denumit „fără de început" şi „nenăscut" iar 
din pricină că nu va înceta vreodată să existe, L-ai numit 
„nemuritor" şi „nepieritor" 580 . Aşa sunt deci şi astfel stau 
lucrurile între ele primele perechi. Şi care lucruri nici nu sunt şi 
nici nu se spune că sunt? De exemplu: că Dumnezeirea este rea, 
că sfera este pătrată, că timpul trecut este prezent, că omul nu 
este o fiinţă alcătuită. Căci pe cine ai auzit care să fi ajuns 
cândva la atâta stupiditate, încât să îndrăznească, fie să cugete, 
fie să pronunţe ceva de felul acesta? Rămâne să arăt care lucruri 
şi sunt şi se şi spune că sunt: Dumnezeu, om, înger, judecată, 
deşertăciune, silogismele de felul acesta de acum, răsturnarea 
credinţei şi golirea tainei 581 . 

XXIV 
Atât de mare fiind deci diversitatea numirilor şi lucrurilor, 
cum de mai eşti aşa de foarte sclav literei şi cum te mai faci 
părtaş înţelepciunii iudaice şi urmezi silabelor, părăsind 
realitatea lucrurilor? Iar dacă tu ai fi zis de două ori cinci, sau de 
două ori şapte şi eu aş fi conchis că face zece sau patrusprezece, 
sau dacă din expresia „animal raţional muritor" aş fi conchis că 
este omul numit aici, ţi-aş fi părut că aiurez? Şi cum aş aiura, 
de vreme ce vorbesc cu vorbele tale? Căci aceste vorbe nu sunt 



577 Adică numirile „nenăscut", „fără început". 

578 Is. 41,4. 

579 Is. 43, 10. 

580 Termenii tehnici în doctrina capadocienilor, privitor la Dumnezeire, nu sunt cuprinşi în 
Sfânta Scriptură. De aici şi obiecţiile ridicate. Totuşi rădăcina acestor termeni este în 
Sfânta Scriptură, ca de altfel toţi termenii fixaţi de Sfanţii Părinţi cu privire la Sfânta 
Treime. 

581 Aici Sfântul Grigorie nusieşi pierde adversarul de sub ochi, numind, cu fină ironie, în 
categoria lucrurilor care şi există şi care se şi spun că există, şi expresia „silogismele", 
cu care eunomienii făceau demonstrarea Sfintei Treimi, expresia „răsturnarea credinţei" 
şi expresia „golirea tainei", adică coborârea nepătrunsului mister al Sfintei Treimi la 
înşelătoarele şi zadarnicele împletituri de sibgisme ale artei de a vorbi subtil şi înflorit. 



mai mult ale celui care vorbeşte, decât ale celui care sileşte la 
vorbă. Aşadar, după cum în cazul de faţă nu aş cerceta mai mult 
ceea ce se vorbeşte decât aş cerceta ceea ce se gândeşte, tot aşa 
nici în cazul nostru, dacă aş găsi vreun lucru din cele care nu 
sunt spuse, sau din cele necugetate limpede de Scriptură, nu aş 
fugi de pronunţarea lui, pentru că m-aş teme de tine 
denunţătorul numirilor. în felul acesta ne vom ridica deci în faţa 
celor înţelepţi numai pe jumătate 582 . Căci ţie nici măcar atât nu 
ţi se poate spune. Căci tu care tăgăduieşti numirile Fiului, care 
sunt aşa de limpezi şi atât de multe, evident că nu le-ai fi putut 
cinsti nici pe acestea ale Duhului, fie chiar când le-ai fi cunoscut 
cu mult mai limpezi şi mai multe. Iar acum voi arăta şi pricina 
întregului sens ascuns al lucrului, luând cuvântarea ceva mai de 
sus, cu toate că voi sunteţi oameni înţelepţi 583 . 

XXV 
De când există lumea, două au fost schimbările de viaţă 
însemnate, care sunt chemate şi două Testamente şi cutremure 
de pământ, din cauza nemaipomenirii faptului: una, trecerea de 
la idoli la Lege şi alta, trecerea de la Lege la Evanghelie. Şi mai 
vestim şi un al treilea cutremur de pământ: trecerea din viaţa de 
aici la cea de dincolo, care nu mai este mişcată şi nici 
clătinată 584 . Acelaşi lucru l-au suferit însă cele două Testamente. 
Care este acest lucru? Ele nu s-au mutat aşa dintr-o dată şi nici 
deodată cu prima mişcare a întreprinderii. Din care cauză? Căci 
este necesar de ştiut. Pentru ca noi oamenii să nu fim forţaţi, ci 
convinşi, căci ceea ce nu este din liberă voinţă, nu este nici 
durabil, cum sunt râurile şi plantele care sunt ţinute cu forţa. 
Ceea ce însă porneşte din liberă voinţă, este mai trainic şi mai 
temeinic. Şi un fel de schimbare este propriu celui care forţează, 
iar altul ne este propriu nouă; şi unul este propriu bunătăţii şi 
blândeţii lui Dumnezeu, iar altul propriu stăpânirii tiranice. 
Aşadar Dumnezeu a socotit că nu trebuie făcut bine la cei care 
nu vor, ci că binefacerea trebuie făcută celor care o vor. Din 
pricina aceasta, întocmai ca un pedagog şi ca un medic, suprimă 
o parte din aşezămintele străbune, iar pe alta o îngăduie, 
îngăduind câte ceva din cele care fac oamenilor plăcere, cum fac 
doctorii faţă de bolnavi, ca să fie primită doctoria, după ce a fost 
meşteşugit preparată cu ajutorul substanţelor mai dulci. Căci 

582 Cuvânt cu cuvânt: care cugetă drept pe jumătate. 

583 în sens ironic. 

584 Primul cutremur de pământ a fost când s-a dat legea pe muntele Sinai lui Moisi (leş. 
19, 18), al doilea când a încetat legea harului, adică odată cu moartea lui Hristos şi al 
treilea şi ultimul va avea loc la sfârşitul lumiUEvr. 12, 26-28). 



nu este chiar atât de uşoară trecerea de la obiceiurile consfinţite 
de tradiţie şi de timpul îndelungat. Dar ce spun? Spun că prima 
schimbare, deşi înlăturase idolii, a îngăduit sacrificiile; a doua, 
deşi înlăturase sacrificiile, nu a împiedicat tăierea împrejur; 
apoi, odată ce oamenii au primit înlăturarea, s-au învoit să fie 
înlăturat şi ceea ce li se îngăduise: unii jertfele, alţii tăierea 
împrejur şi s-au făcut, în loc de păgâni, iudei, iar în loc de iudei, 
creştini, prin schimbările parţiale fiind furaţi spre Evanghelie. Să 
te convingă de aceasta Pavel, care din faptul că tăia împrejur 585 
şi că se curăţea 586 a ajuns să zică: „Iar eu, fraţilor, dacă predic 
tăierea împrejur, de ce mai sunt persecutat?" 587 Lucrul acela 
aparţinea iconomiei, acesta aparţinea desăvârşirii. 

XXVI 
Cu acest fapt pot asemăna eu doctrina despre Dumnezeu, 
numai că ea urmează o cale contrară. Căci acolo, din cele 
înlăturate se făcea schimbarea, iar aici, prin cele adăugate se 
face desăvârşirea. Căci aşa stă lucrul: Vechiul Testament a 
predicat clar pe Tatăl şi mai întunecat pe Fiul; Noul Testament a 
arătat limpede pe Fiul, a lăsat să se întrevadă Dumnezeirea 
Duhului. Acum se încetăţeneşte cu noi Duhul, oferindu-ne mai 
clară arătarea Lui, căci nu era lucru lipsit de primejdie, ca atât 
timp cât nu era mărturisită Dumnezeirea Tatălui, să fie predicat 
limpede Fiul şi, ca să spun un lucru mai îndrăzneţ, nici ca să fie 
luată pe umeri sarcina predicării Sfântului Duh, câtă vreme nu 
era primită Dumnezeirea Fiului, ca nu cumva, după cum cei 
care sunt îngreunaţi de mâncare peste putere şi cei care îşi 
îndreaptă privirea bolnavă încă spre lumina soarelui, să fie în 
primejdie oamenii de a nu mai putea face nici ceea ce este în 
puterea lor; iar prin adăugirile parţiale şi, cum zice David, prin 
urcările şi prin înaintările şi progresările 588 din slavă în slavă 589 , 
lumina Treimii să strălucească oamenilor mai luminaţi. Din 
această pricină, socotesc eu, şi ucenicilor li se propagă parţial, 
cumpănindu-se lucrul cu puterea de înţelegere a primitorilor 
învăţăturii 590 , la începutul Evangheliei, după Patimi, după 
înălţare, desăvârşind puterile, insuflând 591 , apărând în limbi de 

585 Fapt. 16,3. 

586 Fapt. 21,6. 

587 Gal. 5, 11. 

588 Ps. 83, 6. 

589 II Cor. 3, 18. 

590 Luc.9, 1. 

591 loan 20, 22. ._, 

foc 592 şi, puţin câte puţin, este arătat de Iisus, cum vei ajunge să 
ştii şi tu însuţi, de vei stărui cu mai multă grijă 593 . „Voi ruga zice, 
pe Tatăl şi vă va trimite un alt Mângâietor, pe Duhul 
adevărului" 594 , ca să nu pară că este adversar al lui Dumnezeu şi 
că vorbeşte ca de altă putere oarecare. Apoi „va trimite", dar „în 
numele Meu". Lăsând la o parte vorba „voi ruga", a păstrat vorba 
„va trimite"; apoi vorba „voi trimite" 595 arată vrednicia proprie; 
apoi vorba „va veni" arată puterea Duhului. 

XXVII 
Iată luminări care ne strălucesc parţial şi ordine a teologiei, 
pe care ar fi mai bine s-o păzim şi noi, nici arătându-le deodată, 
nici ascunzându-le până la sfârşit. Căci a le arăta deodată este 
nedibăcie şi lipsă de tact, iar ascunderea lor până în sfârşit este 
ateism şi nelegiuire, arătarea lor deodată fiind în stare să 
lovească pe cei străini de noi, iar ascunderea lor până la sfârşit 
fiind în starea să întrăineze de noi pe cei ai noştri. Lucrul însă 
care poate că le-a venit acum în minte unora şi altora, dar pe 
care eu îl socotesc fruct al gândirii mele proprii, îl voi adăuga 
celor spuse. Avea Mântuitorul unele învăţături pe care socotea 
că nu le pot suporta ucenicii, cu toate că erau plini de multe 
învăţături, poate din pricinile pe care le-am spus şi pentru 
aceasta li le ţinea ascunse. Şi mai zicea El că toate ni se vor 
arăta de Duhul care are să vină în lume 596 . Dintre aceste 
învăţături socot eu că este şi Dumnezeirea însăşi a Duhului, 
care avea să fie lămurită mai în urmă, atunci când cunoaşterea 
Lui va fi la vremea ei şi cu putinţă de cuprins cu mintea, adică 
după restaurarea Mântuitorului 597 , când, datorită minunii, El nu 
va mai fi pus la îndoială. Căci ce lucru mai mare decât acesta ar 
fi putut fie să-1 tăgăduiască El, fie să-1 înveţe Duhul? Căci dacă 
trebuie socotit ceva mare şi vrednic de măreţia lui Dumnezeu, 
trebuie socotit lucrul acesta făgăduit sau învăţat. 



592 Fapt. 2, 3. 

593 Traducerea latină schimbă topica: „la începutul Evangheliei desăvârşind puterile, 
după patimile lui Hristos insuflat, după înălţarea la cer apărând în limbi de foc". 
594 loan 14, 16-17. 

595 loan 16,7. 

596 loan 16, 12-13; 14,26. 

597 Apocatastază. După Origen, expresia aceasta înseamnă că, printr-un act de 

supremă bunătate dumnezeiască, fiinţele raţionale vor fi repuse în starea anterioară, de 

prietenie cu Dumnezeu, cum era mai înainte de căderea în păcat. Latinii traduc prin 

„restitutio in integrum". De această repunere în starea de fericire anterioară şi de 

desăvârşită amiciţie cu Dumnezeu, se vor bucura chiar şi cei mai rătăciţi. Dar această 

doctrină, cum zice Cayre, este punctul slab al eshatologiei lui Origen. Sfântul Grigorie 

înţelege prin aceasta reîntoarcerea tuturor.ÎQ gloria de la început. 



XXVIII 

Aceasta este deci convingerea mea în ce priveşte aceste 
chestiuni şi să dea Dumnezeu să fie şi mai departe şi să fie şi a 
oricui este prieten cu mine: anume că ador ca Dumnezeu pe 
Tatăl, ca Dumnezeu pe Fiul, ca Dumnezeu pe Sfântul Duh, trei 
proprietăţi, o singură Dumnezeire, neîmpărţită în slavă şi în 
cinste şi în fiinţă şi în împărăţie, cum înţelepţeşte a spus-o, 
puţin mai înainte, unul dintre de Dumnezeu purtătorii 598 ; sau să 
nu vadă luceafărul răsărind, cum zice Scriptura 599 , şi nici slava 
strălucirii cereşti, oricine nu crede aşa, sau care se dă după 
împrejurări, făcându-se când una, când alta şi care are gânduri 
putrede despre lucrurile cele mai mari. Căci dacă nu trebuie 
adorat Duhul, cum mă îndumnezeieşte El prin botez 600 ? Iar dacă 
trebuie adorat, cum de nu trebuie El cinstit cu adorare? Iar dacă 
se cuvine a fi cinstit cu adorare, cum de nu este El Dumnezeu? 
Unul este legat de unul, lanţul cu adevărat de aur şi mântuitor. 
Şi de la Duhul avem naşterea din nou, de la naşterea din nou 
avem reînoirea, iar de la reînoire avem cunoaşterea vredniciei 
Celui care ne-a reînoit. 

XXIX 

Acestea ar putea deci să le spună cel care socoteşte 
nescripturistic pe Sfântul Duh. Dar îţi va sosi acum şi spuza de 
mărturii, din care se va arăta celor care nu sunt cu totul 
întunecaţi la minte şi nici stăini de Duhul, că Dumnezeirea 
Duhului este şi foarte scripturistică. Judecă deci astfel. Se naşte 
Hristos 601 , Duhul îi este premergător 602 ; se botează Hristos 603 , 
Duhul îi este mărturisitor 604 ; este ispitit Hristos 605 , Duhul îl 
duce 606 ; săvârşeşte minuni Hristos 607 , Duhul îl întovărăşeşte 608 ; 



598 Vezi II Petr. 1, 21. în referire la Sf. Grigorie Taumaturgul. 

599 Iov. 11, 17. 

600 Cel botezat în numele Sfintei Treimi este înfiat de Dumnezeu şi prin această înfiere 
îndumnezeit. Izvorul deosebit al îndumnezeirii este Sfântul Duh. Ne îndumnezeim prin 
naşterea din nou în botez, fiind înfiaţi prin Duhul, căpătând calificarea de dumnezei, prin 
îndumnezeire harică. 

601 Luc. 2, 7. 

602 Luc. 1,35; Mat. 1,20. 
Luc. 3, 21-22. 



603 , 



604 
605 



Luc. 3, 22. 
Luc. 4, 2. 

606 Luc. 4, 1. 

607 Mat. 12,22. 

608 Mat. 12, 28. .__ 

se urcă la cer Hristos 609 , Duhul îi este urmaş 610 ; căci ce lucru 
mare şi propriu lui Dumnezeu nu poate El să facă? Ce nume 
deci din cele proprii lui Dumnezeu nu-I poate fi dat Lui, afară de 
cel de „nenaştere" şi cel de „naştere"? Căci se cuvenea ca aceste 
proprietăţi să rămână numai Tatălui şi Fiului, ca să nu fie 
amestecare în Dumnezeirea care le aduce pe celelalte la 
rânduială şi la bună întocmire. într-adevăr, eu mă cutremur de 
spaimă când mă gândesc la bogăţia numirilor şi contra câtor 
denumiri se poartă cu neruşinare cei care se năpustesc asupra 
Duhului. El este numit Duh al lui Dumnezeu 611 , Duh al lui 
Hristos 612 , minte a lui Hristos 613 , Duh al Domnului 614 , Domnul 
însuşi, Duh al înfierii 615 , al adevărului 616 , al libertăţii 617 , Duh al 
înţelepciunii, al înţelegerii, al sfatului, al tăriei, al cunoaşterii, al 
cucerniciei, al temerii de Dumnezeu 618 , căci şi este Făcător al 
acestor toate, umplându-le pe toate cu fiinţa Lui, pe toate 
ţinându-le, umplând lumea după fiinţă, neîncăput în lume după 
putere 619 , bun 620 , drept 621 , călăuzitor 622 , sfinţind prin natura 
Lui 623 , nu prin autoritatea altuia 624 , măsurând, nu măsurat 625 , 
împărţitor, nu părtaş 626 , umplând 627 , nu umplut, ţinând, nu 



609 Fapt. 1,9. 

610 Fapt. 2, 4. 

611 ICor. 2, 11; Is. 11,2. 

612 Rom. 8, 9. 

613 ICor. 2, 16. 

614 II Cor. 3, 17; înţel 1,7. 

615 Rom. 8, 15. 

616 loan 14, 17; 15, 26; 16, 13; I loan 4, 6. 

617 II Cor. 3, 17. 

618 Is. 11,2. 

619 înţel. 1,7-10. 

620 Ps. 143, 10. 

621 Ps. 50, 11. 

622 Ps. 50, 12. 

623 Rom. 8, 14. 

624 Stephanus (Thesaurus linguae graecae) traduce: „sua ipsius natura, non alterius 
auctorius auctoritate sanctificans", adică: „sfinţind prin natura Lui însăşi, nu prin 
autoritatea altuia". Latinul traduce: „natura non gratia sanctificans". Sensul cel mai 
apropiat este cel dat de Stephanus. Este vorba de un termen juridic. Consecinţa legală 
este garantarea dreptului la succesiune al adoptatului. Şi tocmai acesta este şi gândul 
Sfintei Scripturi (Rom. 8, 14...). Elias, comentând acest loc, spune că Duhul este 
Dumnezeu prin natură, fiindcă cum n-ar fi, dacă îndumnezeieşte pe alţii? El nu este 
făcut Dumnezeu de altul, ci face pe alţii dumnezei. 

625 ICor. 12, 11. 

626 Filip. 2, 1. 

627 întel 1 7 

ţinut, moştenit 628 , slăvit 629 , împreună numărat 630 , ameninţân-du- 
se cu El 631 , deget al lui Dumnezeu 632 , foc 633 ca Dumnezeu 634 , spre 
arătarea deofiinţimii cred eu; Duh care a clădit 635 , care 
reclădeşte pe om prin botez 636 , prin înviere 637 , Duh care cunoaşte 
toate 638 , care învaţă 639 , care suflă unde vrea şi cât vrea 640 , care 
călăuzeşte 641 , care vorbeşte 642 , care mână 643 , care separă 644 , care 
se aprinde de mânie 645 , care se ispiteşte 646 , descoperitor 647 , 
luminător, dătător de viaţă 648 , însăşi lumina şi viaţa chiar, 
făcător de temple 649 , îndumnezeitor, desăvârşitor, încât să 
premeargă botezului şi să fie cerut după botez, care lucrează 650 
cele câte lucrează Dumnezeu, care este împărţit în limbi de 
foc 651 , care împarte harismele 652 , care face apostoli, profeţi, 
evanghelişti, păstori şi învăţători 653 , cugetător în multe chipuri, 
limpede, clar, neîntinat, neîmpiedicat 654 - cu alte cuvinte foarte 
înţelept şi în multe chipuri şi lucrări şi lămuritor al tuturor şi 
limpezitor şi liber de Sine dispunător şi neschimbător -, 
atotputernic, atoatescrutător, prin toate duhurile cugetătoare 



b28 Efes. 1, 13-14. 

629 I Petr. 4, 14. 

630 Mat. 28, 19; II Cor. 13, 13. 

631 Mat. 12,31; IITes. 2, 8. 

632 Luc. 11,20; Mat. 12,28. 

633 Fapt. 2, 3; I Tes. 5, 19; II Tim. 1,6. 

634 Evr. 12,29. 

635 în referire la Fac. 1,2. 
636 loan3, 5; II Cor. 5, 17. 
637 Rom. 8, 11. 

638 1 Cor. 2, 10-12. 

639 loan 14, 26; I loan 2, 27. 

640 loan 3, 8. 

641 loan 16, 13; Ps. 142, 10. 

642 Fapt. 10, 19; 13,2. 

643 Fapt. 13,4. 

644 Fapt. 13,2. 

645 Is. 63, 10. 

646 Fapt. 5, 9. 

647 I Cor. 2, 10. 

648 Ps. 35, 9; loan 6, 63; Rom. 8, 10. 

649 I Cor. 3, 16; 6, 19. 

650 

651 Fapt. 2, 3 



ICor. 12, 11. 
Fapt. 2, 3. 
652 ICor. 12, 11. 
Efes. 4, 2; I ( 
întel. 7, 22-23. 



653 Efes. 4, 2; I Cor. 12, 4; Rom. 7, 6; Fapt. 20, 28. 

pătrunzător 655 , duhuri curate, delicate, (prin puterile îngereşti 
socotesc eu), precum şi prin duhurile profetice şi apostolice, în 
acelaşi timp şi nu în aceleaşi locuri (de vreme ce unii erau risipiţi 
în alte părţi), prin care fapt se arată că El este nemărginit. 

XXX 

Cei care spun şi învaţă acestea şi care, pe lângă acestea, 
numesc pe celălalt Mângâietor 656 un alt Dumnezeu, cei care ştiu 
că numai blestemul contra Lui nu este iertat 657 , cei care scriu pe 
Anania şi Safira atât de cu spaimă pe coloana de piatră, ca unii 
care au minţit Sfântul Duh 658 , minţind ca lui Dumnezeu, nu ca 
unui om, ce ţi se pare că fac ei? Ţi se pare oare că predică ei pe 
Duhul ca Dumnezeu, sau ca pe altceva? într-adevăr, cât eşti de 
întunecat la minte şi cât de departe eşti de Duhul, dacă te 
îndoieşti de acestea şi dacă ai nevoie de învăţător! Atât de multe 
sunt deci numirile Duhului şi atât de vii sunt ele! Căci la ce este 
nevoie să-ţi fie puse în faţă mărturiile cuvintelor? Iar cele câte şi 
aici sunt spuse cu foarte mare smerenie, ca: a fi dat 659 , a fi 
trimis 660 , a fi împărţit 661 , harisma 662 , darul 663 , suflarea 664 , 
făgăduinţa 665 , mijlocirea la Dumnezeu 666 , sau altceva de felul 
acesta, ca să nu vorbesc de fiecare în parte, trebuiesc raportate 
la prima cauză, ca să se arate de unde este, ca nu cumva trei 
principii împărţite să fie primite în sens politeist. Căci deopotrivă 
la nelegiuire duce şi unirea lor în una, ca la Sabelie, şi separarea 
naturilor, ca la Arie 667 . 

XXXI 

Astfel, considerând şi cercetând mult în sinea mea, împins 
de iubirea de activitate a minţii şi îndreptându-mi judecata în 
toate chipurile şi căutând o icoană a unui lucru atât de mare, nu 
am aflat ceva pe pământ cu care să compar natura 
dumnezeiască. Căci chiar dacă s-ar putea găsi o mică 



655 1 Cor. 2, 10. 
656 loan 14, 16. 

657 Mat. 12,31. 

658 Fapt. 5, 3. 

659 Luc. 11,3. 

660 loan 14, 26; Luc. 24, 49; Gal. 4, 6. 

661 Evr. 2, 4. 

662 II Tim. 1,6; 

663 Fapt. 2, 38; loan 4, 10; Fapt. 8, 20. 

664 loan 20, 22. 

665 Gal. 3, 14; Luc. 24, 49; Fapt. 1,4. 

666 Rom. 8, 26. 



Vezi nota corespunzătoare de la cap. \XaLCuvântării de faţă. 



asemănare, partea mai mare fuge de mine, lăsându-mă jos cu 
exemplu cu tot. Am cugetat la un ochi de apă, la un izvor şi la 
un râu, căci au cugetat aşa şi alţii, la gândul dacă nu cumva 
unuia să-i fie comparat Tatăl, altuia Fiul, iar altuia Sfântul Duh. 
Căci acestea nu sunt despărţite nici de timp şi nici nu se separă 
violent între ele în ce priveşte continuitatea, chiar dacă într-un 
fel par că sunt tăiate de trei proprietăţi. Dar m-am temut, întâi, 
să nu fie admisă vreo curgere fără de oprire a Dumnezeirii şi al 
doilea, ca nu cumva, din pricina acestei asemănări, să fie 
introdusă numărului unimea. Căci ochiul apei şi izvorul şi râul 
sunt una la număr, cu toate că au înfăţişări deosebite 668 . 

XXXII 
Iarăşi am cugetat la soare şi la raza lui şi la lumină. Dar şi 
aici este o temere, întâi, ca nu cumva să fie cugetată vreo 
compunere a naturii necompuse, cum este cea a soarelui şi a 
celor din soare şi al doilea, ca nu cumva să atribuim fiinţa în 
sine Tatălui, iar pe celelalte persoane să nu le socotim ca 
existente de Sine, ci să le facem drept nişte puteri ale lui 
Dumnezeu, existând ele în El, nu ca de sine stătătoare. Fiindcă 
nici raza şi nici lumina nu sunt un alt soare, ci nişte scurgeri 
sau revărsări de soare şi calităţi substanţiale ale soarelui. Şi ca 
nu cumva să atribuim în acestea lui Dumnezeu şi fiinţa şi 
nefiinţa, cât reiese din acest exemplu, lucru care ar fi şi mai 
absurd decât cele spuse. Am auzit însă de cineva care descria şi 
o socotinţă de felul acesta: că o orbitoare lumină de soare 
strălucind pe un zid şi tremurând din toate părţile, din pricina 
unei mişcări de ape, pe care luând-o cu sine o rază de soare, cu 
ajutorul aerului de la mijloc, apoi risipindu-o pe suprafaţa 
corpului tare, s-a făcut şi o stranie vibrare. Căci se agită în 
multe şi în dese mişcări, o mişcare nefiind mai mult decât multe 
mişcări, nici mai multe mişcări mai mult decât una, din pricina 
iuţelii adunării şi risipii ea fugind mai înainte de a fi reţinută de 
privire 669 . 



668 Observaţia Sfântului Grigorie este justă. într-adevăr, cum explică şi Elias, atât ochiul 
sau gura apei, cât şi izvorul şi râul sunt unul şi acelaşi lucru, sunt numiri deosebite ale 
unui singur subiect, după cum cineva ar numi o haină în trei chipuri: haină, veşmânt şi 
acoperământ. Ochiul, izvorul şi râul nu sunt trei ipostaze proprii, ci, deşi apar separate, 
ele nu sunt, în realitate, decât o natură şi o ipostază. 

669 Comparaţia este extrem de frumos prinsă şi descrisă. Cadrul natural al comparaţiei 
este o descriere a legii refracţiei: un zid pe malul unei ape agitate; zidul luminat de o 
puternică strălucire a soarelui; refractată în apă în care se oglindeşte, este răsfrântă 
tremurător pe zid, pe suprafaţa corpului tare, din pricina mişcării apei; imaginea: o 
nemaipomenită vibrare de apă amestecată cu lumină, proiectată pe zid cu ajutorul 
razelor solare, care se scurge între apă şi zjdjpe calea aerului de la mijloc; vibrarea este 



XXXIII 
Dar nici acest lucru nu-mi este posibil să-1 admit, întâi, 
pentru că cel care produce această mişcare este cu desăvârşire 
evident. Decât Dumnezeu însă nimic nu este mai vechi, ca să fie 
ceva care să-L fi mişcat, căci El este cauză a tuturor, iar o cauză 
mai veche decât El nu are şi al doilea, fiindcă ar fi şi aici o 
bănuială a aceloraşi lucruri: de compunere, de revărsare, de 
natură fără stare şi temeinicie, dintre care lucruri nimic nu 
trebuie cugetat despre Dumnezeire. Şi, în general, nu este nimic 
care să-mi statornicească mintea, când contemplu în exemple 
lucrul închipuit 670 , afară numai dacă cineva, după ce ar lua ceva 
din imaginea închipuită, sub înrâurirea judecăţii sănătoase, ar 
arunca restul. în sfârşit deci mi s-a părut că este lucrul cel mai 
bun de făcut, pe deoparte să las în pace închipuirile şi umbrele, 
ca înşelătoare şi de cele mai multe ori îndepărtate de adevăr, iar 
pe de alta, lăsându-mă condus de cugetarea mai evlavioasă, 
întemeindu-mă pe cuvinte puţine, folosindu-mă drept 
conducător de Duhul, strălucirea pe care am primit-o de aici, pe 
aceasta păstrând-o până la sfârşitul vieţii, ca pe o tovarăşă 
credincioasă şi în legătură cu mine, să trec străbătând prin 
mijloc veacul acesta şi să conving şi pe alţii, după puterea mea, 
să se închine Tatălui şi Fiului şi Duhului Sfânt, unicei 
Dumnezeiri şi puteri, că Lui se cuvine toată slava, cinstea, 
puterea, în vecii vecilor. Amin. 



ciudată; jocul refracţiei se petrece cu atâta iuţeală, încât privirea nu este în stare să 
desluşească firava margine dintre adunarea şi risipirea acestei plămădiri imateriale, 
încât o mişcare din această împletitură de şerpuite mişcări sau vibrări de lumină şi ape 
nu este mai mult decât multele mişcări şi nici multe mişcări cu nimic mai mult nu sunt 
decât o singură mişcare. 

670 La fel Sf. Hilarie (De Trinitate, lib. I, ur. 19) afirmă că în realitate, nu există nicio 
comparaţie aptă să explice în mod absolut ce este în sine natura lui Dumnezeu: „Si qu 
nos, de natura Dei Tractante, comparationum exempla afferemus, nemo ea existimet 
absolutae in se rationis perfectionem continere; comparatio enim terrenorum ad Deum 
nulla est... Omnis igitur comparatio homini potius utilis habeatur quam Deo apta, quia 
intelligentiam magis significet quam expleat". Comparaţii din lumea materială „pentru a 
aduce cât mai aproape de ideile noastre de rând nepătrunsa taină a Dumnezeirii", se 
întâlnesc adesea la Sf. Părinţii, precum: soarele, raza şi lumina; rădăcina, tulpina şi 
fructul; gura apei, izvorul şi râul; raţiunea, voinţa şi memoria, imagini care ne oferă, sub 
rezerva făcută de Sf. Grigorie de Nazianz, unitatea şi diversitatea. Pentru exemplele în 
acest sens, vezi Macaire, Theologie dogmatique orthodoxe, tom. I, 256-258, Paris 
1859. ^ 134 



